
DEN   MYSTISKE  HORDE 


i. 

Søen  laa  oppe  paa  de  øde  Højsletter.  Dens  ud- 
strakte Flade  var  fuldstændig  glat  som  et  Spejl  i  den 
straalende  Solnedgang,  røggul  i  Farven,  som  paa  Dyb- 
derne, der  spejlede  Zenith,  gik  over  i  Grønt.  Den  fjerne, 
vestlige  Kystlinje,  som  var  kantet  med  lave  Fyrreskove, 
stod  med  sorte  Takker  mod  Himlen.  Østkysten,  som 
tegnede  sig  svagt  i  det  gennemtrængende  Lys,  var  flad, 
og  kun  en  Tykning  af  Pil  og  Poppel  ved  Mundingen 
af  en  Flod  afbrød  dens  Nøgenhed.  De  rolige  henfly- 
dende Farver,  den  lave  Horisonts  Fjernhed  og  den  til- 
syneladende konvekse  Overflade  af  Søen,  der  ligesom 
hvælvede  sig  op  mod  Himmelkuplen,  forenede  sig  til  en 
Stemning  af  ubeskrivelig  øde  Skønhed. 

Ovre  paa  den  vestlige  Breds  mørke  Rand  kom 
pludselig  et  Par  sorte  Punkter  til  Syne  paa  den  spejl- 
blanke Sø.  Side  om  Side  skød  de  hurtigt  henover  den 
glatte  Flade,  som  brødes  af  lange,  bløde,  vifteformede 
Krusninger,der  glitrede  bag  dem.  Deres  Vej  førte  lige 
ud  mod  Midten  af  Søen.  Under  den  glødende  Aften- 
himmel afslørede  de  to  Punkter  sig  som  Hovederne  af 
to  svømmende  Elsdyr,  en  Tyr  og  en  Ko. 

Under  Svømningen  var  hele  Kroppen  neddykket  i 
Vandet;  kun  de  mørke,  klodsede  Hoveder  med  de  frem- 

strakte,  følsomme  Muler  kløvede  Overfladen.  Tyrens 
mægtige,  brede,  haandformede  Takker  laa  strakt  tilbage 
langs  Vandfladen  henover  hans  kraftige,  usynligt  arbej- 
dende Skuldre.  I  de  to  Elsdyrs  Øjne  lyste  en  ubestemt 
Angst,  en  vis  panisk  Vildhed,  der  var  saa  meget  mærke- 
ligere, som  de  mægtige  Tyre  ellers  paa  denne  Tid  af 
Aaret  vender  Front  mod  alle  levende  Væsener  med  en 
overmodig  Kamplyst. 

De  havde  opholdt  sig  paa  den  aabne  Bred  mellem 
Fyrreskoven,  hvor  de  plejede  at  strejfe  om,  og  Søen, 
hvor  de  vadede  rundt  og  trak  Vandliljerødder  op  —  da 
Skrækken  pludselig  var  kommet  over  dem  med  en 
voldsom  Magt  og  havde  drevet  dem  ud  tværs  over 
Søens  orangefarvede  Spejl,  for  at  søge  Tilflugt  paa  de 
golde  Strøg  hinsides. 

Ingen  af  dem  vidste,  hvad  de  flygtede  for. 

Koen  havde  i  mange  Dage  været  urolig,  medens 
Tyren  var  mistænksom  og  vredagtig.  En  Følelse  af  en 
eller  anden  truende,  ubestemt,  ubegribelig  Fare  laa  i 
Luften.  Ved  en  Slags  uforklarlig  Telepathi  havde  de 
svagere  Dyrs  Angst  og  Forskrækkelse  meddelt  sig  til  de 
store,  uforstyrrelige  Elsdyr  og  var  gaaet  dem  paa 
Nerverne. 

Men  under  den  kølige  Oktoberaftens  pragtfulde 
Solnedgang  var  Mysteriet  kommet  nærmere  —  var  ble- 
vet mere  føleligt  uden  dog  at  blive  mindre  mystisk. 
Medens  Koen  stod  alene  nede  ved  Bredden  og  kaldte 
paa  sin  Mage,  blev  hun  grebet  af  en  underlig  Følelse 
af,  at  nogen  anden  end  han  maaske  vilde  vise  sig  som 
Svar  paa  hendes  længselsfulde  Kalden.  Pludselig  var 
han  kommet  frem,  lydløs,  vagtsom,  næsten  som  om  han 
ventede  at  falde  i  et  Baghold.  Hans  høje,  sorte  Skik- 
kelse gled  som  en  Skygge  op  paa  Siden  af  hende,  me- 
dens hendes  første  Brøl  endnu  genlød  i  Stilheden. 

Som  de  stod  der  og  snøftede  undersøgende  mod 

Luften,  kom  en  Kronhjort  springende  forbi.  Den  var 
skræmt,  men  underlig  ubeslutsom  i  Flugten,  som  plejer 
at  være  livfuld  og  sikker.  Hjortens  uforklarlige  Frygt 
fik  dem  til  at  gyse,  de  stirrede  ængsteligt  efter  den,  som 
om  det  dagligdags  Syn  af  en  løbende  Hjort  pludselig 
havde  faaet  en  ildevarslende  Betydning. 

Førend  de  endnu  havde  glemt  Hjorten,  kom  en 
Ræv  hastigt  ud  fra  Underskoven.  Da  den  saa  Elgpar- 
ret stærkt  optaget  af  hinanden  staa  der  mørke  og  frem- 
trædende ved  Bredden,  tilsyneladende  ligegyldige  for, 
om  noget  Øje  iagttog  dem,  trippede  den  forsigtigt  hen 
imod  dem  og  satte  sig  ned  en  Snes  Skridt  borte.  Dens 
listige  Øjne  stirrede  paa  dem  med  en  indtrængende 
Spørgen,  som  om  den  grundede  paa,  om  deres  ligegyl- 
dige Selvtillid  maaske  repræsenterede  en  Styrke,  hvor- 
under den  kunde  søge  Ly. 

Til  andre  Tider  vilde  det  høje  Kærestepar  have 
følt  sig  fornærmede  over  dens  Paatrængenhed  og  jaget 
den  bort,  men  nu  stirrede  de  blot  igen  paa  den  med 
samme  ængstelige  Spørgen.  Blikket  i  deres  Øjne  lod 
til  at  overbevise  Ræven  om,  at  de  ikke  kunde  vente 
nogen  Hjælp  fra  den  Kant.  Den  saa  sig  urolig  tilbage 
henimod  de  mørke  Fyrretræer,  hvorfra  den  var  kom- 
met, rejste  sig  langsomt,  trippede  overmodigt  lige  forbi 
dem  og  travede  videre  langs  med  Bredden.  De  fulgte 
den  med  deres  skarpe  Øjne  og  saa  den  strække  ud  til  en 
Galop  i  desperat  Flugt,  da  den  var  naaet  i  Læ  af  et 
Pilekrat. 

Ved  Synet  af  dette  snu  Dyrs  rasende  Flugt,  blev 
de  endnu  mere  urolige.  De  havde  set  mange  Ræve,  men 
aldrig  nogen,  der  opførte  sig  saa  sælsomt. 

Hvorfor  havde  den  stirret  saa  undersøgende  paa 
dem?    Og  hvorfor  var  den  flygtet? 

Skælvende  rykkede  de  tættere  sammen  og  drejede 
sig  omkring,  indtil  de  vendte  Bagen  mod  den  lysende 
Sø,  og  stirrede  opmærksomt  ind  mod  Skovens  tætte 

Masse.  Disse  mørke  Tykninger  af  Fyr  og  Gran  var 
deres  Hjem,  deres  sikre  og  sædvanlige  Skjul,  men  nu 
stolede  de  ikke  paa  det. 

Hvilket  Forræderi  kunde  de  tavse  Skygger  gemme 

paa? 

Deres  skarpe  Øjne  kunde  intet  opdage;  men  deres 
Øren,  som  var  rettet  stift  fremad,  fangede  pludselig 
Anelsen  af  en  Lyd  gennem  den  umaadelige  Stilhed.  Det 
lød  som  det  bløde  Tramp  af  mange  Poter.  Og  her 
og  der  inde  fra  Dybderne  af  de  mørkeste  Skygger  ly- 
nede et  grønt  Glimt,  Flammer  af  en  bleg  Ild,  der  lig- 
nede Øjne.  Endelig  kom  der  et  ganske  svagt  Vindpust, 
§n  Udaanding  fra  Skoven,  saa  let,  at  ikke  engang  de 
lange  Haarfrynser  paa  Tyrens  Strube  bevægede  sig. 
Deres  udspilede  Næsebor  opfangede  en  Lugt,  som  var 
dem  ubekendt,  men  ubeskrivelig  indevarslende. 

Denne  truende  Lugt  tog  helt  Modet  fra  dem. 
Harmfulde  og  forfærdede  gik  de  Side  om  Side  langsomt 
baglænds  ud  i  Vandet,  medens  de  stadig  holdt  Øjnene 
fæstede  paa  Skoven.  Derpaa  drejede  de  pludselig  om- 
kring og  svømmede  ud  paa  den  orangerødmende  Flade 
for  at  søge  Tilflugt  paa  den  modsatte,  fjerne  Bred. 


II. 

Der  var  otte  store  Ulve  i  Flokken  og  en,  som  var 
meget  mindre  og  spinklere,  men  som  ikke  des  mindre 
lod  til  at  udøve  en  vis  Indflydelse  over  Kammeraterne. 
De  otte  var  af  en  saa  vældig  Bygning,  som  man  aldrig 
ser  i  de  østlige  Vildmarker.  De  lignede  de  frygtelige 
Alaska  Skovulve  med  lange  Kæber  og  Flanker,  bredt 
Hovede,  massive  Skuldre,  dybt  Bryst,  og  hver  enkelt  af 

dem  var  stærk  nok  til  at  rive  Struben  op  paa  en 
Caribouhind  med  et  eneste  Bid  og  kaste  den  til  Jorden 
midt  under  Løbet.  Med  en  enkelt  Undtagelse  havde  de 
dog  hverken  set  Alaska  eller  en  springende  Caribou  saa 
lidt  som  de  vilde  Floder,  der  løb  nordpaa,  eller  Bjerg- 
toppene med  den  evige  Sne.  De  var  født  Syd  for  St. 
Laawrence  i  det  nordlige  Vermonts  mindre  Skove,  og 
de  kom  nu  strejfende  mod  Nordøst  for  at  finde  mere 
udstrakte  Vildmarker. 

Dannelsen  af  en  saa  stor  og  frygtelig  Flok  i  det 
kultiverede  Østen  var  sket  paa  en  mærkelig  Maade.  I 
det  nordlige  Vermont  var  en  mægtig  Skovulv  for  nogle 
Aar  siden  undsluppet  fra  et  rejsende  Menageri.  I  ad- 
skillige Dage  havde  man  gjort  Jagt  paa  ham  med  rige- 
ligt Skraal  og  Spektakel.  Men  han  var  for  klog.  Han 
standsede  ikke  i  sin  lange,  utrættelige  Galop,  før  han 
havde  lagt  tilstrækkelig  mange  Mil  mellem  sig  og  sine 
Forfølgere  og  fundet  en  Skov,  som  var  vild  nok  til  at 
skjule  sig  i.  Der  havde  han  med  forsigtig  Klogskab 
holdt  sig  til  Jagten  paa  andre  vilde  Dyr,  Harer  og  Raa- 
dyr,  og  strengt  undgaaet  at  tage  Bytte  blandt  de  Væse- 
ner, som  stod  under  Menneskets  Beskyttelse.  Takket 
være  denne  Forsigtighed  var  der  ingen,  som  anede  hans 
Eksistens. 

Nogen  Tid  efter  traf  han  i  Omegnen  af  en  Landsby 
paa  en  langkæbet,  ulvelignende  Køter,  en  Blanding  af 
Eskimohund  og  skotsk  Dyrehund,  som  han  havde  haft 
let  ved  at  lokke  fra  Hjemmet,  for  at  at  begynde  det 
vilde  Liv,  som  hun  altid  havde  haft  en  ubestemt  Læng- 
sel efter.  Hun  havde  trofast  jaget  ved  hans  Side  og  født 
ham  to  Kuld  langbenede  Hvalpe,  der  var  vokset  op  til 
at  blive  lige  saa  store  og  vilde  som  deres  Fader,  men 
langt  skarpsindigere  og  af  et  mere  ondt  Temperament, 
som  sædvanligt  ved  den  Slags  Krydsninger.  De  ly- 
strede deres  Herre  og  Fører,  fordi  de  frygtede  ham  og 
følte  hans  Overlegenhed,  og  de  havde  Respekt  for  den 


11 


DEN  MYSTISKE  HORDE 

spinklere  Moders  pludselige  og  voldsomme  Vrede;  men 
som  Tiden  gik  og  Vildtet  blev  sparsommere,  kunde  de 
ikke  undgaa  at  jage  i  Nærheden  af  Landsbyerne,  hvor- 
ved de  snart  tiltrak  sig  Menneskenes  Opmærksomhed. 

Da  der  var  blevet  gjort  Kaal  paa  nogle  løsgaaende 
Kvier  og  adskillige  Faar,  og  flere  uskyldige  Hunde  alle- 
rede var  blevet  skudt  paa  Mistanke,  samlede  den  kloge, 
gamle  Fører  Flokken  sammen  og  førte  den  mod  Øst. 

Marchen  østpaa  var  lang  og  farefuld.  Undertiden 
var  der  for  lidt  Vildt,  og  Flokken  led  Sult;  undertiden 
var  det  vanskeligt  at  finde  Skove  eller  tilstrækkeligt  be- 
voksede Strækninger  til  at  skjule  deres  Vandringer,  og 
undertiden,  naar  de  blev  nødsaget  til  at  tage  Told  af 
Landsbyernes  Hjorder,  sværmede  Nybyggerne  ud  efter 
dem  med  Hunde,  Bøsser  og  Forbandelser,  som  lidt  efter 
lidt  lærte  selv  de  mest  oprørske  af  Hvalpene  at  vise 
Forsigtighed.  Flere  af  dem  havde  faaet  Hagl  i  Kødet, 
og  de  forstod  til  Slut,  at  Førerens  Besindighed  havde 
sine  Grunde. 

Da  de  endelig  naaede  Fyrreskovenes  vilde  Regio- 
ner, Søerne  og  de  indviklede  Vandløb,  hvor  Maines, 
New  Brunswicks  og  Quebecs  Grænser  støder  sammen, 
havde  de  lært  Disciplin  og  Varsomhed.  Det  var  en  In- 
vasion, frygteligere  end  nogen,  Vildmarken  nogensinde 
havde  drømt  om,  som  nu  fejede  afsted  over  de  ensomme 
Højsletter  i  det  nordlige  Upsalquitch  og  Ottanoonsis. 

Mellem  de  fjedrede  og  pelsklædte  Beboere  af  disse 
Vildmarker  fandtes  ingen  Traditioner  om  nogen  Svøbe, 
som  denne  lynsnare,  graadige  Bande.  Ganske  vist 
eksisterede  der  en  Slags  nedarvet,  taaget  Erindring  om 
Ulve,  men  den  angik  de  smaa  østlige  »Sværmeulve«, 
der  paa  sin  Vis  havde  været  modige  nok,  men  ikke  var 
værd  at  faa  Mareridt  over.  Ingen  Bjørn  eller  Elg  havde 
taget  noget  videre  Hensyn  til  »Sværmeulven«,  som 
praktisk  talt  havde  været  ukendt  i  disse  Strøg  i  hen- 

imod  et  halvt  Aarhundrede.  Men  Rygterne  om  denne 
nye  Fjende  fik  Hjerterne  til  at  fryse  paa  dem,  som  hid- 
til ikke  havde  kendt  meget  til  Frygt.  Og  en  Slags  dun- 
kel Panik  indvarslede  deres  Indtrængen  langs  med  de 
vilde  Floder  og  de  ensomme  Bjergsøer.  Og  saaledes 
skete  det,  at  ingen  af  Regionens  herskende  Stammer  for 
nogen  Tid  kom  til  at  krydse  de  Indtrængendes  Vej.  De 
sværmende  Kaniner  og  Hjortene  bød  tilstrækkelig  Jagt 
for  Flokken  og  førte  den  samtidig  med  paa  Flugten 
længere  og  længere  østpaa. 

Men  det,  de  nu  var  kommet  til,  var  et  Bjørnenes 
Land,  og  det  var  uundgaaeligt,  at  Flokken  maatte  rage 
uklar  med  dem.  Ulvene  jagede  lydløst,  det  havde  deres 
kloge  Fører  lært  dem  Nødvendigheden  af  i  deres  Føde- 
stavns farlige  Skove,  og  de  gav  sjældent  Hals,  undtagen 
naar  Fuldmaanens  Udfordring  var  altfor  uimodstaaelig. 

En  Dag,  da  de  var  ude  paa  deres  lydløse  Jagt  efter 
en  flygtende  Hjort,  stødte  de  paa  et  stort,  sort  Dyr,  der 
stod  tværs  over  Sporet  og  rodede  i  et  gammelt  raaddent 
Stød.  De  standsede  med  et  Ryk,  spredte  sig  i  en  Halv- 
cirkel og  blev  staaende  paa  stive  Ben,  medens  Haarene 
rejste  sig  ildevarslende  langs  Halse  og  Skuldre. 

Bjørnen  var  lige  saa  overrasket.  Det  var  en  gam- 
mel, ensom  og  arrig  Fyr,  og  han  havde  hverken  hørt 
eller  anet  noget  om  de  frygtelige  Bastarders  Indtræn- 
gen, hvad  han  forresten  heller  ikke  vilde  have  taget 
videre  Notits  af.  Han  var  ikke  saadan  at  forskrække. 
Han  snurrede  omkring  for  at  møde  Flokken,  satte  sig 
paa  Bagbenene,  brummede  dybt  nede  i  Struben,  løf- 
tede den  ene  store  Lab  med  dens  lange,  krumme  Kløer 
og  saa  frygtløs  med  sænket  Hoved  paa  sine  Modstan- 
dere. Han  var  parat  til  en  Kamp  uden  Hensyn  til  Føl- 
gerne; men  samtidig  var  han  lige  saa  parat  til  Fred 
paa  Betingelse  af,  at  han  blev  ladt  alene.  Han  havde 

alt  for  megen  Interesse  for  Larver,  Bær  og  raadne 
Stammer  til  at  bryde  sig  om  at  søge  Slagsmaal. 

Ulvene  var  ikke  sultne,  og  de  følte,  at  Bjørnen  ikke 
vilde  blive  noget  let  Bytte.  Ubeslutsomt  blev  de  staa- 
ende  og  vente  paa,  at  Føreren  skulde  give  Signal  til 
Angreb,  men  han  havde  sat  sig  ned  med  hængende 
Tunge  i  Midten  af  Halvcirklen  og  lod  ikke  til  at  have 
travlt  med  at  begynde.  Han  studerede  Modstanderen 
og  ventede  ogsaa  paa  en  Bevægelse  fra  dens  Side.  Han 
var  en  forsigtig  Fører  og  besad  Taalmodighedens  Naa- 
degave. 

Denne  Gave  var  Bjørnen  ikke  i  Besiddelse  af.  Han 
lod,  som  om  han  troede,  at  de  magre  fremmede  allige- 
vel ikke  brød  sig  om  at  blande  sig  i  hans  Jagt  paa 
Trælarver  og  vendte  sig  atter  om  mod  Stammen,  hvis 
ene  Side  han  fuldstændig  rev  op  med  et  eneste  Slag 
af  sin  svære  Forlab. 

I  samme  Øjeblik  sprang  den  rasende  lille  Køter 
frem  som  en  Slange  og  snappede  efter  hans  Bagben, 
i  Haab  om  at  snitte  Haserne  over  paa  ham.  Men  med 
saadan  en  lynsnar  Hurtighed  snurrede  han  rundt  og 
slog  efter  hende,  at  hun  kun  fik  en  Mundfuld  Haar 
mellem  Tænderne  og  lige  undslap  det  dødbringende 
Slag  ved  en  Kuldbøtte.  En  lang,  rød  Flænge  paa  den 
ene  Flanke  viste,  at  hun  ikke  var  sluppet  helt  uskadt. 

Resten  af  Banden  var  røget  paa  lige  i  Hælene  paa 
hende,  men  da  Føreren  saa,  at  hans  Mage  havde  klaret 
sig  selv,  gjorde  han  pludselig  Holdt  og  prøvede  med  et 
vildt  Bjæf  at  holde  de  andre  tilbage.  De  lystrede,  thi 
de  indsaa  nu,  hvad  Slags  Fjende  de  havde  med  at  gøre. 
Men  den  mest  dumdristige  af  dem  var  allerede  kom- 
met for  langt  frem.  En  svingende  Lab  ramte  den 
temmelig  højt  oppe  paa  Brystet  og  slyngede  den  langt 
tilbage  mellem  Kammeraterne  med  brækket  Hals  og 
Struben  oprevet  af  Bjørnens,  frygtelige  Jernkløer. 

Som  den  laa  der  savlende  i  Dødskrampen,  kastede 
Føreren  et  kritisk  Blik  paa  den  og  tog  en  hurtig  Be- 
slutning. Det  var  til  ingen  Nytte  at  risikere  Flokken 
mod  en  saa  mægtig  Modstander,  naar  deres  virkelige 
Bytte  var  lige  forude  og  ingen  Hunger  drev  dem  til 
saadanne  Yderligheder.  Med  et  barsk  Bjæf  kaldte  han 
Flokken  til  Orden  og  førte  den  bort  i  Gallop.  Et  hun- 
drede Skridt  borte  fandt  de  atter  Sporet  af  Hjorten. 

Bjørnen  stirrede  vredt  brummende  efter  dem,  ind- 
til de  var  ude  af  Syne,  luntede  saa  over  til  den  døde 
Ulv,  snuste  til  den,  vendte  den  rundt,  og  gik  derpaa 
atter  tilbage  til  sin  Træstamme  for  at  finde  Larver. 
Han  havde  ingen  Appetit  til  Ulv. 

Forbløffet  og  rasende  fortsatte  Flokken  sin  Jagt 
og  fik  fat  i  Byttet.  Ved  det  varme  Maaltid  kom  de 
snart  over  de  ubehagelige  Fornemmelser,  og  den  tabte 
Broder  var  hurtigt  glemt.  Men  Flokken  havde  faaet 
en  nyttig  Lære. 

To  Dage  senere  var  det,  at  Ulvene  kom  til  Bjerg- 
søen og  fra  Fyrreskovenes  mørke  Skjul  forundret  stir- 
rede paa  den  første  Elg,  de  nogensinde  havde  set. 
Havde  det  været  før  Mødet  med  Bjørnen,  vilde  de  blot 
have  anset  disse  to  mægtige,  klodsede  Skabninger  der- 
ude paa  Bredden  for  en  Slags  overdrevent  store  Hjorte, 
og  uden  Tøven  vilde  de  være  fløjet  paa  dem.  Men  ved 
Mindet  om  Bjørnen  tøvede  de  overfor  de  højskuldrede, 
langsnudede  fremmede  med  deres  brede  Klove  og  lige- 
gyldige Mine.  De  ventede  paa  den  forsigtige  Førers  Sig- 
nal, og  dette  Signal  havde  Føreren  heller  ikke  denne 
Gang  Hast  med  at  give. 

Men  da  de  to  Elge,  skræmte  af  det  ukendte,  om- 
sider vadede  ud  i  Vandet  og  svømmede  afsted  gennem 
Orangegløden,  regnede  han  ud,  at  det  var  et  Bytte,  som 
kunde  jages.  Han  trippede  alene  frem  paa  den  aabne 

Bred,  stirrede  nogle  Øjeblikke  skarpt  efter  Flygtnin- 
gene, indtil  han  var  sikker  paa  deres  Maal,  saa  sig  der- 
næst vurderende  op  og  ned  langs  Kysterne,  som  om 
han  vilde  udregne  Omkredsen.  Derefter  trippede  han 
tilbage  i  Skyggen. 

Et  Øjeblik  efter  var  Flokken  undervejs  i  fuldt  Løb 
mod  Søens  anden  Ende,  der  laa  en  halv  Snes  Kilometer 
borte. 

Elgparret  naaede  den  modsatte  Bred  og  travede 
sorte  og  dryppende  op  ved  Siden  af  Pilene.  Men  de 
standsede  ikke  der.  Forandringens  Feber  var  kommet 
over  dem,  og  naar  en  Elg  kommer  i  Gang,  er  den  til- 
bøjelig til  at  vandre  langt.  I  deres  sjokkende  Trav,  der 
ser  saa  virkningsløst  ud,  men  som  dog  støt  opæder 
Mil  efter  Mil,  fulgte  de  langs  med  Elven,  indtil  den  gul- 
glitrende  Sø  var  langt  borte  og  Hedens  kratbevoksede 
Sletter  begyndte  at  hæve  sig  til  lave,  runde  Høje  med 
smaa  Skove  hist  og  her.  De  havde  kun  et  Maal,  at 
komme  saa  langt  som  muligt  bort  fra  Glimtene  af  de 
grønne  Øjne  og  Lyden  af  de  bløde  Fodtrin  i  de  sorte 
Skove  ved  Søen. 


III. 

Fuldmaanen  kom  tidlig  frem  paa  Himlen.  Langt 
tilbage  mellem  de  lave  Bakkedrag  bredte  Elven  sig  ud 
til  en  Serie  af  udstrakte,  fladtløbende  Snoninger,  der 
næsten  formede  sig  som  Søer.  Ved  en  af  disse  sølig- 
nende  Snoninger,  hvor  en  Klump  høje  Asketræer,  Pop- 
ler og  Hyldebuske  dannede  ligesom  en  0  i  de  aabne, 
vilde  Engdrag,  laa  to  Jægere  skjult.  De  var  kommet 
op  fra  Østkysten,  havde  krydset  over  Landets  Højde- 

ryg  og  lagt  Vejen  ned  i  denne  afsides  Dal  paa  Jagt 
efter  Elg. 

Begge  Mændene  havde  Rifler.  Den  ene,  en  mægtig 
Skikkelse,  som  efter  Klædedragten  at  dømme  var  Fø- 
reren, havde  ogsaa  en  let  Økse  med  sig,  samt  en  lang 
Rulle  af  Birkebark,  formet  som  en  Trompet.  Det  var 
den  Aarstid,  hvor  man  kunde  lokke  for  Elg. 

Mændene  satte  sig  ned  med  Ryggen  mod  det  store 
Asketræs  Stamme,  saa  at  de  var  godt  skjult,  samtidig 
med,  at  de  havde  fri  Udsigt.  Dernæst  gjorde  de  sig 
det  saa  bekvemt  som  muligt  til  den  lange,  ubevægelige 
Ventetid.  Efter  et  Kvarters  absolut  Stilhed,  der  vilde 
forurolige  Nerverne  hos  enhver,  som  ikke  var  vant 
dertil,  hævede  Adam  Moore,  den  store  Fører,  sin  Birke- 
barkstrompet  og  lod  Elgkoens  underlig  hæse  og  form- 
løse, men  ubeskrivelig  vilde  og  ensomme  Kalden  høre. 
Det  lød  som  selve  de  utæmmede  Ødemarkers  Røst. 

—  Det  maa  jeg  sige,  Adam,  mumlede  Rawson,  du 
har  en  henrivende  Tone. 

Henover  Moores  Ansigt  gik  et  Anerkendelsens  Smil, 
thi  denne  magre,  gennemtrænede,  kølige  Engelskmand, 
som  havde  jaget  Storvildt  i  hver  eneste  Verdensdel,  var 
en  af  de  meget  faa  Sportsmænd,  hvis  Dom  han  satte 
Pris  paa.  Efter  nogle  faa  Sekunders  Pavse,  lod  han 
atter  sin  Kalden  lyde  med  endnu  større  Skarphed.  Saa 
lagde  han  Birkerullen  tværs  over  Knæet  og  ventede. 

Ikke  en  Luftning  rørte  sig.  Den  blikstille,  lydløse 
Natur  var  som  fortryllet  under  den  blaahvide  Fuld- 
maane.  Men  pludselig  hørtes  langt  borte  fra  Lyden  af 
knækkede  Grene.   Lyden  kom  hurtig  nærmere. 

—  Jeg  tænkte  nok,  det  skulde  hente  ham  frem, 
Adam,  mumlede  Rawson  næppe  hørligt.  Han  hævede 
Riflen  og  rejste  sig  lydløst  op  paa  det  ene  Knæ. 

Men  et  Øjeblik  efter  lagde  Moore  blidt  sin  store 
Haand  paa  hans  Arm. 

—  Vent,  hviskede  han,  dette  her  er  mærkeligt;  — 
der  kommer  to! 

Fra  de  tætte  Buskadser  paa  den  anden  Side  Engen, 
omtrent  et  Par  Hundrede  Meter  borte,  brød  de  to  Flygt- 
ninge frem.  Selv  paa  denne  Afstand  kunde  man  se, 
at  de  var  haardt  pressede  og  anstrængte,  i  Særdeleshed 
Koen,  som  vaklede  under  Løbet.  Tyrens  Horn  var 
pragtfulde,  men  Rawson  saa  kun  det  herlige  Dyrs 
Angst,  og  sænkede  uvilkaarlig  sit  Vaaben. 

—  Jeg  forstaar  det  ikke,  mumlede  Føreren  og  rej- 
ste sig  forsigtigt  op  bag  ved  Hyldebuskene. 

Flygtningene  kom  lige  hen  imod  Skjulet  ved  Aske- 
træerne, ligegyldige  for  enhver  Fare,  som  maaske  kunde 
lure  der.  Frygten  for  den  ukendte  Trusel  drev  dem 
frem.  Midtvejs  paa  Engen  laa  en  falden  Stamme,  baa- 
ret  af  en  Vaarflom  og  strandet  der.  Tyren  tog  den  i  et 
løbende  Spring,  men  Koen,  som  øjensynlig  var  halv- 
blind af  Udmattelse,  snublede  over  den,  faldt  forover 
med  et  brægende  Brøl  og  blev  liggende,  som  om  hun 
ikke  mere  brød  sig  om,  hvad  Skæbnen  maatte  bringe. 

Da  Tyren  opdagede,  at  hans  Mage  ikke  længere 
var  med,  vendte  han  øjeblikkelig  om,  løb  tilbage,  bøjede 
sit  mægtige  Hovede  ned  og  snuste  bønfaldende  til  hende; 
han  puffede  til  hende  med  Mulen,  ja  slog  hende  end- 
ogsaa  med  Takkernes  skarpe  Spidser,  for  at  tvinge 
hende  op  til  fornyede  Anstrengelser.  Da  han  øjensynlig 
forstod,  at  det  var  forgæves,  blev  han  staaende  over 
hende  og  stirrede  tilbage  ad  den  Vej,  de  var  kommet. 

—  Han  er  god  nok,  han  giver  sig  ikke,  mumlede 
Rawson  beundrende. 

I  næste  Øjeblik  skiltes  Krattet  paa  den  anden  Side 
Engen  som  for  et  Stød,  og  magre  Skikkelser  kom  sprin- 
gende ud  i  Maanelyset. 

—  Ulve!  Skovulve!  udbrød  Moore  forbløffet.  Han 
havde  været  vestpaa,  han  kendte  Racen.    Otte  Mand 

høj!  Han  kastede  Birkebarkshornet  fra  sig  og  greb 
Riflen. 

Vilde  af  den  lange  Jagt  tøvede  Ulvene  ikke  et  Se- 
kund, men  sprang  lige  paa  deres  Bytte,  den  graa  Fører 
en  halv  Længde  foran  de  andre. 

Og  medens  de  kom  fremad  med  blottede,  hvide 
Tandrader  og  Øjnene  glimtende  i  Maanelyset,  blev  den 
store  Tyr  staaende  uden  at  blinke. 

I  samme  Øjeblik,  Føreren  sprang  efter  Struben  paa 
Tyren,  stejlede  han  og  slog  rasende  ud  med  sine  store, 
knivskarpe  Klove.  Føreren,  som  ikke  var  forberedt  paa 
denne  nye  Forsvarsmetode,  blev  midt  i  Springet  ramt 
lige  i  Hovedet  ag  faldt  ned  med  knust  Pandeskal. 

I  næste  Sekund  bragede  Rawsons  Riffel,  og  endnu 
en  Ulv  faldt.  Men  Resten  sprang  allerede  paa  den  mæg- 
tige Tyrs  Flanker  og  Skuldre  og  forsøgte  at  trække 
ham  ned.  Oprørt  over  dette  Syn  gav  Englænderen 
endnu  engang  Fyr,  og  uden  at  lægge  Mærke  til  Virk- 
ningen af  Skuddet,  sprang  han  frem,  medens  han  svin- 
gede Riflen  som  en  Kølle. 

Moore,  som  ikke  turde  skyde  af  Angst  for  at  ramme 
Rawson,  lod  sin  Riffel  falde,  greb  Øksen  og  fulgte  efter 
i  lange  Spring. 

Rawson  huggede  Riffelskæftet  ned  tværs  over  Ryg- 
gen paa  den  nærmeste  Ulv,  som  hang  i  Halsen  paa  Elg- 
tyren, da  han  med  et  Sideblik  opdagede  et  mindre,  slan- 
kere Dyr,  der  sprang  imod  ham. 

—  Ned  med  sig!  Ned  med  sig!  skreg  han  rent  in- 
stinktivt og  gav  den  et  Spark,  der  ramte  den  under 
Kæben. 

Dersom  han  havde  været  mindre  optaget  af,  hvad 
der  foregik  foran  ham,  vilde  han  være  bleven  fuldkom- 
men overrasket  ved  at  se  sin  Angriber  hylende  stikke 
Halen  mellem  Benene,  luske  bagom  og  blive  staaende 
i  forvirret  Underkastelse.  Køteren  var  pludselig  blevet 

mindet  om  sin  tidligere  Lydighed  overfor  Kommandoen 
i  den  menneskelige  Stemme. 

Bastarderne,  som  ikke  længere  havde  den  kloge 
Fører  til  at  lære  dem  Forsigtighed,  blev  rasende  over 
denne  uventede  Indblanding  i  deres  Jagt  og  vendte  sig 
nu  mod  de  nye  Modstandere. 

I  et  Par  Øjeblikke  havde  Rawson  nok  at  gøre  med 
at  forsvare  sig  mod  deres  Angreb,  som  han  kun  kunde 
afværge  med  korte,  desperate  Stik  uden  at  have  Plads 
til  afgørende  Hug.  Men  hans  Ledsager  svang  samtidig 
sin  Økse  med  hurtig  Virkning,  og  Ulvene  reduceredes 
til  tre. 

Tyren,  hvis  Hals  og  Skuldre  strømmede  af  Blod, 
og  som  nu  pludselig  var  blevet  befriet  for  de  fleste  An- 
gribere, langede  atter  blindt  ud  med  de  hamrende  For- 
klove paa  en  Maade,  der  var  lige  farlig  for  Ven  som 
for  Fjende.  Heldigvis  kom  den  til  at  strejfe  Bagkroppen 
paa  Rawsons  Angriber,  saa  at  Bæstet  atter  røg  mod  Ty- 
ren med  en  rasende  Snerren,  hvorved  Rawson  fik 
Plads  til  et  svingende  Slag,  der  endte  den  Strid.  Af  de 
to  tilbageblevne  Ulve  sprang  den  ene  nu  sidelænds  mod 
Moores  Ansigt,  men  blev  mødt  med  et  lavt  Hug  af 
r  Øksen,  der  skar  lige  gennem  Ryggen  paa  den.  Ved  Ly- 
den af  dens  Dødsskrig,  sprang  den  sidste  Ulv  tilbage, 
snurrede  rundt  og  flygtede  fra  det  tabte  Slag. 

Medens  den  med  Bugen  langs  Jorden  tog  de  før- 
ste Spring,  svingede  Moore  atter  sin  Økse,  og  Øksen  fløj 
fra  den  øvede  Skovmands  Haand  med  usvigelig  Sik- 
kerhed gennem  Luften,  slog  lynsnart  ned  og  kløvede 
Flygtningens  Ryg.  Moore  gik  koldblodigt  derhen,  fik 
atter  fat  paa  sit  Vaaben,  og  med  et  Slag  i  Hovedet  gav 
han  det  sparkende  Dyr  Naadestødet. 

Koen  var  nu  kommet  saa  vidt  til  Kræfter,  at  hun 
kæmpede  for  at  komme  paa  Benene.  Da  Tyren  saa  det, 
vendte  han  sig  truende  mod  sine  Redningsmænd.  Raw- 
son sprang  tilside  og  undgik  netop  et  rasende  Slag. 

—  Det  er  tydeligt,  at  man  ikke  ønsker  vor  Nær- 
værelse længere,  lo  han  og  vendte  sig  for  at  gaa  tilbage 
til  Trægruppen. 

Køteren,  som  hidtil  var  forblevet  ubemærket,  fordi 
hun  havde  gjort  sig  saa  lille  og  underdanig,  løb  nu  op 
paa  Siden  af  ham  med  en  tillidsfuld  Ydmyghed,  der 
ikke  var  til  at  tage  Fejl  af.  Englænderen  stirrede  et  Øje- 
blik fuldstændig  lamslaaet  paa  den,  men  huskede  saa 
Episoden  og  forstod. 

—  Forsvind  med  dig,  din  Vendekaabe,  og  vær  du 
glad  over,  at  du  er  sluppet  helskindet  fra  det!  befalede 
han  koldt. 

Han  skulde  lige  til  at  understrege  sin  Befaling  med 
et  Slag  med  Bøsseløbet,  da  Føreren,  som  netop  naaede 
op  paa  Siden  af  ham,  greb  ind. 

—  Nej,  sagde  han  afgørende,  lad  være  med  at  jage 
hende  bort.  Jeg  er  glad  for,  at  Du  har  afslaaet  hende. 
Jeg  vil  selv  beholde  hende.  Hun  er  mere  værd  end  en 
hel  Snes  af  jeres  almindelige  Bæster,  som  aldrig  faar 
Mod  til  at  sparke  Seletøjet  af  sig.  Jeg  tænker,  hun  har 
faaet  sin  Lærestreg,  og  hun  løber  ikke  vild  mere. 

.  Ciallaghers  Lejr  var  kun  lille,  otte  Mand  for- 
uden Formanden  og  Kokken. 

Det  var  et  begrænset  og  afsides  liggende  Tømmer- 
areal, de  huggede  om  —  den  lille  Dal,  hvor  den  vilde 
Ottanoonsis  Flod  har  sit  Udspring  fra  en  lille  Dam,  som 
Tømmerhuggerne  af  uransagelige  Grunde  kalder  To 
Søer.  Det  var  Dagen  før  Jul,  og  der  havde  været  nogen 
Knurren  i  Lejren,  som  store  Tim  Gallagher,  den  god- 
modige Formand,  ikke  kunde  berolige,  og  som  selv 
Jimmy  Dillihunt,  Kokken,  der  altid  fandt  paa  Raad, 
ikke  var  i  Stand  til  at  muntre  bort  med  alle  sine  vel- 
talende Skildringer  af  den  Plumbudding,  fuld  af  Ro- 
siner og  rygende  af  varm,  krydret  Sauce,  som  han  næste 
Dag  skulde  servere  for  dem. 

Drengene  vilde  have  fersk  Kød.  De  var  lede  og 
kede  af  det  evindelige  salte  Flæk,  salte  Kød  og  salte 
Flæsk  igen.  De  havde  gjort  Regning  paa  rigeligt  med 
Gaasesteg  til  Julen,  og  kunde  det  ikke  blive  Gaasesteg, 
saa  i  det  mindste  en  god  Bøf,  rød  af  Saft  og  med  Masser 
af  brun  Sauce,  saa  Kartoflerne  kunde  svømme  i  den. 

Og  nu  skulde  det  altsaa  igen  være  Flæsk! 

Det  var  øjensynligt  ikke  til  at  undgaa. 

Lille  Pat  Nolan  gav  Udtryk  for  Bandens  Følelser 
ved  at  mumle: 

—  Det  er  ikke  paa  Grund  af  religiøse  Skrupler,  at 
jeg  hader  Flæsk,  men  det  er  fordi  jeg  har  ædt  saa 
meget  af  det,  at  jeg  kan  skrige  i  Søvne  om  Natten. 

Vanskelighederne  skyldtes  ikke  nogen  Fejl  fra  For- 
mandens Side;  men  et  ganske  ualmindelig  stærkt  Sne- 
fald med  stærke  Storme,  som  saadan  havde  opfyldt  alle 
Spor  og  Veje,  at  det  var  umuligt  at  faa  friske  Forsy- 
ninger ud  fra  de  fjerne  Nybygder.  Og  ingen  kunde  sige, 
hvornaar  disse  Forsyninger  af  frisk  Kød  og  Grønsager, 
som  spiller  saa  stor  en  Rolle  for  Tømmerhuggernes 
Helbred  og  gode  Humør,  kunde  komme  frem. 

For  at  gøre  Sagen  endnu  værre  var  den  store  Sø- 
ørred,  som  tidligere  havde  sværmet  i  To  Søer,  blevet 
fuldstændig  udryddet  Aaret  i  Forvejen  af  nogle  ulov- 
lige Dynamit-Fiskere.  Og  dertil  kom,  at  baade  Elgen 
og  Garibouen  øjensynlig  var  optaget  af  Affærer,  som 
holdt  dem  fast  andre  Steder.  I  de  sidste  fire-fem  Dage 
havde  to  Mand  stådig  været  paa  ivrig  Jagt  efter  Elg 
og  Caribou,  eller  paa  Eftersøgning  efter  en  vinter- 
sovende Bjørn  i  sit  Hi.  Men  de  havde  ikke  faaet  saa 
meget  som  en  mager  Kanin  i  Tasken. 

Juleaftens  Eftermiddag  havde  de  standset  Arbej- 
det noget  tidligere,  for  at  højtideligholde  Aftenen  og 
hengive  sig  til  deres  berettigede  Mukken.  De  sad  sam- 
lede om  den  rødglødende  Ovn,  eller  laa  i  Køjerne,  me- 
dens de  nød  deres  bedste  Vittigheder  og  Drillerier  mod 
Formanden,  Tim  Gallagher,  eller  den  travle  og  bekym- 
rede Jimmy  Dillihunt. 

Kokkens  Optagethed  bragte  dem  nogen  Lettelse. 
Det  var  en  udmærket  Underholdning  at  se  Jimmy  blive 
ophidset  over  Brødbagningen,  saa  han  løftede  det  me- 
lede Ansigt  for  at  overdænge  deres  Forfædre  med  grove 
Injurier,  eller  med  begge  de  knyttede  Næver  fulde  af 
Dejg  springe  op  og  ned  ad  Gulvet  og  udfordre  hver 
eneste  af  sine  Plageaander  til  et  blodigt  Slagsmaal.  Da 
Jimmy  ikke  alene  var  en  første  Klasses  Slagsbroder, . 

men  en  allerførste  Klasses  Kok,  blev  disse  Kampe  altid 
undgaaede  i  næstyderste  Øjeblik  ved  dybe  Undskyld- 
ninger; det  var  jo  nemlig  heller  ikke  værd  at  risikere, 
at  saadan  en  Kok  kom  noget  til. 

Formanden  blev  for  sit  Vedkommende  aldrig  vred, 
og  det  var  af  to  gode  Grunde.  For  det  første  var  han 
taalmodig  og  syntes,  at  Drengene  skulde  have  Lov  at 
more  sig,  selv  om  det  af  og  til  var  paa  hans  Bekostning, 
og  for  det  andet  var  der  ingen,  som  ønskede  at  se  ham 
vred.  Der  herskede  en  vidt  udbredt  og  dybt  rodfæstet 
Overbevisning  om,  at  dersom  Tim  Gallagher  virkelig 
blev  gal  i  Hovedet,  vilde  det  blive  meget  ubehageligt 
for  en  af  Parterne. 

Det  skete  ikke  ofte,  men  det  kunde  jo  hænde,  at 
Drengenes  Drillerier  begyndte  at  kede  Formanden;  og 
saa  blev  hans  brede,  vejrbidte,  furede  Ansigt  alvorligt. 
Da  tabte  selv  Tømmerkøreren,  Lange  Eph  Babcock's, 
Vigtigheder  straks  deres  Brod.  Tim  Gallaghers  Autoritet 
kunde  tilsyneladende  være  slemt  truet,  men  han  behø- 
vede blot  at  se  alvorlig  ud,  for  øjeblikkelig  at  faa  den 
fuldstændig  oprettet. 

Denne  Juleaftens  Eftermiddag  blev  Folkene  imid- 
lertid snart  klar  over,  at  al  Mukken  og  Jimmy-Drilleri 
havde  tabt  sin  Interesse.  Lange  Eph  og  Evan  Morgan, 
Dagens  Jægere,  var  kommet  tomhændede  tilbage.  Hele 
Banden  henfaldt  til  Melankoli.  De  begyndte  at  snakke 
om,  hvad  de  kunde  lide  at  faa,  dersom  Tim  Gallagher 
ikke  havde  spillet  dem  saadan  et  Puds,  eller  dersom  de 
havde  haft  en  Kok,  der  var  lidt  mindre  grødhovedet. 

—  Gaa  Fanden  i  Vold  med  din  Budding,  Jimmy! 
sagde  Lange  Eph,  lad  os  faa  noget  patte  de  føj  græs 
eller  noget  Skmptudseragiit. 

Hentydningen  gjaldt  Jims  franske  Herkomst. 

—  Du  kan  faa  et  Par  paa  Snuden,  svarede  Jimmy. 

—  Jeg  kommer  i  Tanker  om  en  kogt  Kalkun,  stop- 
pet med  Løg  og  Østers,  som  vi  engang  havde  paa  Bor- 

det  hos  Flahertys  nede  i  Fredericton,  mumlede  Pat  No- 
lan sørgmodigt  erindrende.  Den  Slags  kan  man  nok 
sige  Farvel  til! 

Dette  Billede  fik  dem  alle  til  at  stønne  kvalfuldt. 
Selv  Formanden  brummede. 

—  Aa,  lad  os  være  fri,  Pat,  mumlede  han. 

—  Drenge,  snøvlede  Evan  Morgan  monotont  paa 
sit  Wales-Maal  og  med  et  Blink  i  Øjet,  hør  Drenge,  har 
nogen  af  jer  nogensinde  faaet  en  god,  saftig  Bjørne- 
steg, af  saadan  en  ekstra  blaabærfedet  Bjørn? 

—  Det  har  jeg  vel  nok,  knurrede  Sam  Oulton  fra 
sin  Køje  med  en  af  de  smertelige  Minder  foraarsaget 
Snerren  i  Stemmen. 

—  Saa  skulde  du  saamænd  hænge  din  lille  Sok  op 
paa  Køjestokken  i  Nat,  drævede  Lange  Eph;  dersom  den 
ikke  er  altfor  beskidt,  kan  det  jo  være,  at  Santa  Claus 
kommer  forbi  og  putter  en  Stump  Bjørnekød  i  den  til 
dig. 

Formanden,  der  laa  og  strakte  sig  døsigt  paa  en 
Bænk  bag  Ovnen,  sad  pludselig  helt  oprejst.  Gallagher 
havde  et  skarpt  Øre,  men  det  var  ikke  Folkenes  Snak- 
ken, han  lyttede  efter. 

—  Hør  efter,  Drenge,  sagde  han,  der  kommer 
nogen! 

Der  lød  tunge,  men  slæbende  og  usikre  Trin,  knir- 
kende i  Sneen  lige  uden  for  Døren. 

Det  var  ganske  uhørt,  at  en  enkelt  Besøgende,  en 
ensom  Fodgænger  paa  denne  Aarstid  skulde  finde  Vej 
til  en  saa  afsides  og  isoleret  Lejr  som  Gallaghers. 
Tømmerhuggere  er  for  det  meste  overtroiske.  De 
tænkte  øjeblikkelig  paa  »Varulven«  eller  den  skrække- 
lige »Snevandrer«. 

Haaret  rejste  sig  paa  dem,  og  der  blev  dødsstille  i 
Huset. 

Men  Eph  Babcock,  Manden  fra  Maine,  var  hoved- 
sagelig nysgerrig.    Ganske  vist  er  han  overtroisk,  men 

25 


OBERSTENS  BESØG 


ikke  desmindre  vilde  han  gladelig  byde  selve  Belsebub 
velkommen,  bare  for  Adspredelsens  Skyld.  Han  skred 
hen  imod  Dører  Pat  Nolan  var  lige  ved  at  raabe  til 
ham,  at  han  skulde  tage  sig  i  Agt,  men  holdt  inde. 

Eph  slog  Døren  op  paa  vid  Gab. 

I  næste  Øjeblik  sprang  han  med  en  Overraskelsens 
Ed  tilbage  og  løb  hen  efter  sin  Bøsse,  der  stod  lænet  mod 
Køjen  lige  bag  ved  Formanden. 

En  stor,  sort  Bjørn  kom  skramlende  lige  ind  i 
Stuen,  blinkende  mod  Lampelyset  og  ganske  uforfærdet 
ved  Synet  af  de  mange  Menneskeansigter. 

Da  den  mærkelige  fremmede  naaede  Enden  af  det 
lange  Lejrbord,  rejste  han  sig  paa  Bagbenene  og  stod 
der  lige  saa  høj  og  modig  som  selve  Tim  Gallagher  og 
med  de  svære  Pelslabber  ærbart  foldede  over  Brystet. 
Han  saa  sig  bønfaldende  omkring  og  begyndte  at  snøfte 
som  et  lille  Gangspil,  da  han  fik  Færten  af  flere  mysti- 
ske, men  ganske  delikate  Lugte  i  den  dampfyldte  Luft. 
Jimmy  Dillihunt  havde  snappet  sin  Forskærerkniv  og 
var  behændig  smuttet  om  bag  Ovnen.  Han  følte,  at 
Kokke  var  kostbare.  Resten  af  Folkene  —  ikke  for- 
skrækkede —  selvfølgelig  ikke  —  men  en  Smule  for- 
legne ved  den  altfor  pludselige  Tilsynekomst  af  et  frem- 
med Væsen  —  havde  mere  eller  mindre  udslettet  sig 
selv  for  Øjeblikket  ved  beskedent  at  gemme  sig  i 
Køjerne.  Allesammen  undtagen  Evan  Morgan.  Hans 
Køje  var  ikke  i  Orden,  saa  han  blev  staaende  oprejst, 
ærbødig  og  tilbagetrukken  i  den  nærmeste  Krog,  det  vil 
sige  den  Krog,  der  var  længst  borte  fra  Bjørnen. 
Økserne  stod  allesammen  udenfor.  Og  den  eneste 
Bøsse,  foruden  Eph  Babcocks,  stod  ved  Siden  af  Døren 
lige  bag  Bjørnen.  Evan  Morgan  saa  længselsfuldt  hen 
efter  den,  men  den  forekom  ham  at  være  meget  langt 
borte.  Kun  Formanden  lod  til  at  være  uforstyrret,  han 
beholdt  sin  Plads  og  betragtede  koldblodigt  den  frem- 
mede. 

I  omtrent  ti  Sekunder  blev  Bjørnen  staaende  ube- 
vægelig. Stilheden  var  saa  dyb,  at  man  kunde  høre  én 
Mus,  der  løb  hen  under  Taget.  Bjørnen  var  meget  for- 
bavset. Saa  faldt  hans  Blik  paa  en  stor  Tinskaal,  der 
stod  tæt  ved  ham  paa  Bordet.  Skaalen  havde  for  et 
Par  Minutter  siden  været  fuld  af  rygende,  sukkerbagte 
Bønner,  som  Jimmy  Dillihunt  netop  havde  tømt  over  i 
en  anden  Beholder.  Den  lugtede  fristende,  og  adskil- 
lige Bønner  sad  endnu  fast  paa  dens  klæbrige  Inderside. 

Ivrig,  men  med  en  vis  Usikkerhed  strakte  Bjørnen 
en  mægtig  Forlab  frem  og  trak  Skaalen  til  sig,  hvorefter 
han  med  højst  uopdragne  Manerer  gav  sig  til  at  slikke 
den  indvendig.  Eph  Babcock,  som  nu  havde  faaet  fat 
i  sin  Bøsse,  vendte  sig  om  og  sigtede.  Men  før  han 
kunde  faa  Fingeren  paa  Aftrækkeren,  lagde  en  stor 
Haand  sig  paa  hans  Arm. 

—  Stop!  Vent  lidt!  kommanderede  Formanden  i 
en  lav,  men  bestemt  Tone.  Han  følte,  at  Rummets  ind- 
skrænkede Plads  ikke  vilde  være  heldigt  til  en  Kamp 
paa  Liv  og  Død. 

Babcock  standsede  og  ventede,  skønt  han  mente, 
at  det  var  dumt  af  Formanden.  Han  sænkede  Bøssen, 
saa  ind  i  Laasen  og  grinede  faaret: 

—  Den  er  forresten  heller  ikke  ladt,  mumlede  han 
som  til  en  Undskyldning,  enten  den  nu  gjaldt  Bjørnen 
eller  Formanden. 

—  Hør,  Tim!  Vi  har  ikke  Raad  til  at  løbe  den 
Risiko  at  miste  saadan  en  pæn,  fed,  saftig  Bjørnesteg, 
som  Evan  lige  har  snakket  om,  protesterede  Sam  Oul- 
ton  med  ru  Stemme  fra  sin  Køje.  Og  en  diskret  under- 
trykt Stønnen  lød  fra  alle  de  andre  Køjer,  da  det  op- 
dagedes, hvilken  Knibe  Eph  Babcock  var  i.  Han  havde 
ingen  Patroner.  Og  alle  kunde  se,  hvor  Patronerne  var. 
De  to  fyldte  Belter  hang  paa  en  Knage  henne  ved  Døren. 

Formanden  svarede  intet  til  Oultons  Protest.  Han 
var  altfor  interesseret  i  Bjørnen  til  at  lægge  Mærke  til 

Sam.  De  fleste  af  Fyrene  i  Køjerne  var  ved  at  sprække 
med  Forslag  om,  hvorledes  en  eller  anden  kunde  faa  fat 
i  Patronerne  og  lange  dem  videre  til  Eph  Babcock.  Men 
ingen  af  Forslagene  kom  nogensinde  til  Udførelse,  for 
paa  dette  Tidspunkt  blev  Bjørnens  Opførsel  saa  mærke- 
lig, at  hver  eneste  en  glemte,  hvad  det  var,  han  havde 
sagt. 

Da  Bjørnen  havde  slikket  Skaalen  ren,  saa  han  op 
og  klynkede.  Det  var  klart,  at  han  godt  kunde  lide 
Bønner  og  gerne  vilde  have  flere.  Han  lod  til  at  have  en 
almindelig  hjemlig  Smag,  og  adskillige  af  dem,  der  laa 
i  Køjerne,  trak  Vejret  lettet. 

Bjørnen  stod  lidt  og  flyttede  sig  uroligt  paa  de 
tunge  Bagben,  tog  saa  Skaalen  mellem  Forlabberne, 
vendte  sig  om  og  marcherede  lige  hen  imod  Jimmy 
Dillihunt  med  den.  Det  var  en  rørende  Anmodning, 
men  Jimmy  manglede  Evner  til  at  forstaa  den.  Han 
svingede  rasende  med  sin  Forskærerkniv  som  en  Pro- 
test mod  at  blive  udvalgt  frem  for  nogen  af  Kammera- 
terne, og  med  et  eneste  flyvende  Spring  kom  han  frem 
bag  Ovnen  og  hen  til  Evan  Morgan  i  Hjørnet.  Evan, 
som  begyndte  at  komme  sig,  gryntede  uden  Medfølelse 
nogle  Ord  om,  hvorfor  han  havde  saa  travlt,  men 
Jimmy  svarede  ikke. 

Skuffet  over,  at  den,  som  han  øjensynlig  ventede 
saa  meget  af,  pludselig  forsvandt,  lod  Bjørnen  den 
tomme  Skaal  falde  ned  mod  Ovnen,  og  ved  Braget  blev 
han  saa  forskrækket,  at  han  gjorde  et  lille  Sidehop,  om- 
trent som  et  Pigebarn,  der  er  lige  ved  at  træde  i  en 
Vandpyt.  I  samme  Øjeblik  fik  han  Øje  paa  den  store 
Gryde  med  Bønner  foran  paa  Ovnen,  hvor  Jimmy 
havde  sat  den  til  Varme.  Hvor  de  lugtede  dejligt!  Og 
med  et  tilfreds  Vuf  tog  han  sig  en  Mundfuld. 

Men  Bønnerne  var  allerede  godt  varme.  Bjørnen 
blev  baade  overrasket  og  krænket  over,  saa  varme  de 
var.    Han  lukkede  Øjnene  fast  i,  satte  Kæberne  godt 

sammen  og  prøvede  et  holde  fast  paa  Mundfulden.  Men 
det  var  alligevel  for  meget  for  ham,  med  et  undertrykt 
Brøl  spyttede  han  Bønnerne  ud  paa  Gulvet  og  gav  sig 
derpaa  klagende  til  at  gnide  Snuden  først  med  den  ene 
store  Forlab,  saa  med  den  anden,  medens  han  ynkeligt 
saa  sig  om  i  Stuen.  Hans  Blik  standsede  ved  Pat  Nolan. 
Den  lille  varmhjertede  Irlænder  opfattede  det  som  en 
Bebrejdelse. 

—  Det  er  ikke  min  Skyld  gamle  Dreng,  det  kan 
du  godt  stole  paa,  mumlede  Pat  ømt  i  en  betænksom 
Tone.  Det  var  et  nederdrægtigt  Puds  af  Jimmy.  Han 
kunde  godt  have  advaret  dig  i  Tide. 

Der  var  noget  i  Pats  Stemme,  som  lod  Bjørnen  for- 
mode, at  den  her  maaske  kunde  finde  noget  af  den 
Sympathi,  som  hidtil  havde  manglet  ved  dens  Mod- 
tagelse i  Huset.  Tvivlende,  men  ikke  uden  Haab,  va- 
dede den  langsomt  tværs  over  Gulvet  hen  mod  Nolans 
Køje. 

—  Har  jeg  ikke  sagt,  at  det  ikke  er  min  Skyld,  pro- 
testerede Pat  lidenskabeligt.  Ved  Faraos  Datter,  kan 
ikke  en  af  I  Knægte  gøre  noget  for  at  faa  ham  væk. 

—  Lang  mig  den  Bøsse  her  op,  Eph!  sagde  Sam 

Oulton  hastigt  han  havde  ligge  og  rodet  inde  bag 

i  sin  Køje;  jeg  har  fundet  nogle  Patroner. 

Formanden  skulde  lige  til  at  gribe  ind,  og  ligeledes 
Evan  Morgan,  der  havde  mere  Kendskab  til  Bjørne  end 
hele  Resten  af  Tømmerhuggerne,  men  Eph  Babcock 
havde  allerede  langet  Bøssen  frem,  og  ivrige  Hænder 
lod  den  gaa  videre  til  Oultons  Køje.  Bjørnen  havde  imid- 
lertid ogsaa  faaet  Øje  paa  Bøssen  og  trampede  med 
lange  Skridt  fremad,  fulgt  af  et  Kor  af  overraskede 
Eder.  Og  netop  som  Bøssen  naaede  Oultons  Køje,  og 
han  rakte  Haanden  ud  efter  den,  var  Bjørnen  der  ogsaa. 
Han  var  hurtigere  i  Vendingen  end  Oulton,  og  hans 
mægtige  sorte  Lab  snappede  Bøssen;  Oulton  forsvandt 
ind  i  Køjen  som  et  Skildpaddehovede  under  Skallen. 

Og  med  en  triumferende  Mine  slængte  den  sorte  Krabat 
Bøssen  over  Skulderen  og  tog  fat  paa  en  højtidelig 
March  paa  Stedet. 

—  Det  var  godt,  du  ikke  fik  Tid  til  at  lade  Bøssen, 
Sammy!  peb  Shorty  Johnsons  gennemtrængende  Falset 

fra  Køjen  henne  ved  Døren.  Ellers  havde  Obersten 

ryddet  hele  Bulen  med  den. 

Formanden  og  Evan  Morgan  —  samt  lille  Pat  No- 
lan, som  nu  ogsaa  var  begyndt  at  forstaa,  at  der  var 
noget  ejendommeligt  ved  denne  Bjørn  —  tillod  sig  at  le. 
Resten  saa  med  endnu  større  Forbavselse  paa  den 
mærkelige  Forestilling;  men  da  Bjørnen  vedblev  med 
sin  March  paa  Stedet  med  Ryggen  vendt  mod  Døren, 
genvandt  de  snart  Fatningen.  Særlig  Sam  Oulton  kom 
paa  Højde  med  Situationen.  Uden  at  lægge  Mærke  til 
Formanden  og  Evan  Morgans  Grinen  stak  han  endnu 
en  Gang  Hovedet  ud  af  Køjen. 

—  Naa,  Jimmy!  raabte  han.  Nu  er  Chancen  der. 
Skynd  dig,  Mand,  og  spring  hen  og  sæt  den  Gryde  Bøn- 
ner udenfor  i  Sneen.  Saa  render  han  bagefter,  og  vi 
kan  faa  ham  slaaet  ihjel  uden  at  vælte  hele  Huset. 

Men  Jimmy  havde  ikke  Lyst  til  at  vove  Skindet, 
selv  om  Bønnerne  virkelig  var  under  hans  Departement. 

—  Kan  du  ikke  gaa  hen  og  sætte  Gryden  ud, 
Shorty?  foreslog  han  fra  sit  Skjul  bagved  Formanden. 
Du  er  nærmest  ved  Døren. 

—  Tag  den  med  Ro,  Sammy,  indskød  Pat  Nolan. 
Hvorfor  har  du  saa  travlt  med  at  skyde  et  fredeligt 
Dyr?    Se  bare,  hvor  han  prøver  paa  at  underholde  os. 

—  Underhold  ad  Helvede  til!  Der  er  fersk  Kød 
paa  ham  til  en  hel  Maaned  for  os!  snerrede  Sam. 

Fra  flere  af  Køjerne  lød  mumlende  Protester  imod 
Oultons  Blodtørst. 

—  Kan  du  da  aldrig  tænke  paa  andet  end  din  fede 
Belle?  kom  det  fyndigt  med  et  Par  kraftige  Eder  fra 
Evan  Morgan. 

Sam  Oulton  var  nu  ved  at  blive  fornærmet. 

—  I  trænger  vist  til  Patteflasken,  snerrede  han. 
Hvis  hele  Lejren  er  bleven  til  et  sølle  Børneasyi,  maa 
jeg  nok  selv  til  at  tage  mig  af  Kreaturet. 

Og  han  begyndte,  uden  at  vise  altfor  stort  Hast- 
værk, at  gøre  Mine  til  at  stige  ud  af  Køjen. 

Nu  fandt  Formanden,  at  Tiden  var  moden  til  at 
gribe  ind.  Bjørnen  vedblev  stadig  med  sin  klodsede 
March  paa  Stedet  med  Bøssen  over  Skulderen,  men  han 
saa  ud,  som  om  han  ventede  paa  noget. 

—  Marrrch!  kommanderede  Formanden  i  en  skarp 
Tone.  Øjeblikkelig  begyndte  Bjørnen  at  marchere 
fremad  med  kejtede  men  gravitetiske  Skridt  tværs  over 
Stuen  henimod  den  Gruppe,  som  nu  dannedes  af  For- 
manden, Evan  Morgan,  Eph  Babcock  og  Jimmy  Dilli- 
hunt.  Formanden  og  Evan  ventede  roligt  paa  ham, 
men  Eph  og  Jimmy  begyndte  langsomt  at  stjæle  sig 
rundt  om  Bordet. 

—  Holdt!  kommanderede  Formanden,  før  Bjørnen 
kom  altfor  nær. 

Bjørnen  gjorde  Holdt,  og  der  gik  et  Lettelsens  Suk 
gennem  Stuen. 

—  Naa,  Sammy,  begyndte  Formanden  i  en  orakel- 
mæssig  Tone,  kan  vi  saa  blive  fri  for  dit  Vrøvl  om  at 
slaa  ihjel!  Har  du  ikke  Øjne  i  Hovedet?  Det  er  jo  en 
tam  Bjørn.  Og  han  er  henrykt  over  at  komme  mellem 
Venner  istedet  for  at  rende  rundt  i  Skoven  om  Vinteren. 

Læg  nu  Mærke  til  ham.    Det  er  en  fin  Soldat!  

Prrræsenter  Geværr!! 

Ved  Lyden  af  den  skarpe  Kommando  gjorde  Bjør- 
nen et  Greb  med  Bøssen,  men  han  havde  altfor  travlt, 
saa  at  Vaabnet  faldt  ud  af  hans  store,  haarede  Labber 
og  ned  paa  Gulvet  med  et  Brag.  Han  dukkede  sig  og 
lukkede  Øjnene,  som  om  han  ventede  et  Slag. 

Jo,  Tim  Gallagher  havde  Ret.  Det  var  en  dresseret 
Bjørn,  som  var  kommet  for  at  bede  om  Gæstfrihed. 

Fornøjede  som  Børn  tumlede  Folkene  snakkende 
ud  af  Køjerne. 

—  Obersten  er  god  nok.  Lad  være  med  at  slaa 
ham,  fordi  han  tabte  Bøssen,  Tim!  raabte  Shorty  John- 
son og  lod  sig  glide  ned  paa  den  anden  Side  af  Bordet. 

—  Sammy  har  maaske  Lyst  til  at  prøve  en  lille 
Brydekamp  med  ham,  foreslog  Eph  Babcock.  Det 
kunde  blive  en  interessant  Juleaftens-Forestilling. 

Oulton  var  sur  og  kravlede  tilbage  i  Dybet  af  sin 
Køje,  hvor  han  tog  sig  en  ordentlig  Skraa,  der  skulde 
hjælpe  ham  til  at  styre  sin  Tunge.  Han  opdagede,  at 
han  var  i  en  højst  ubehagelig  Minoritet. 

Jimmy  Dillihunt,  som  fortrød  sin  Fejltagelse,  var 
imidlertid  forsvundet  ud  i  sin  Forraadshule.  Nu  kom 
han  tilbage  med  en  lang  Strimmel  røget  Flæskesvær. 
Bjørnen  lugtede  til  det  og  aabnede  Øjnene;  han  be- 
gyndte at  forstaa,  at  han  ikke  skulde  have  Smæk  for 
Tabet  af  Bøssen.  Han  stirrede  paa  Lækkerbidden  og 
rakte  en  forhaabningsfuld  men  frygtsom  Lab  ud,  og  da 
Jimmy  ikke  kom  ham  videre  imøde,  forstod  han,  at 
der  maatte  gøres  noget  ekstra  for  at  vinde  Prisen  — 
noget  vanskeligt  og  storartet!  Med  en  Piben  lod  han 
sig  falde  forover,  stak  Snuden  ind  mellem  Benene  og 
hævede  langsomt  og  gryntende  sin  svære  Bagkrop  i  Vej- 
ret, indtil  han  stod  paa  Hovedet  som  en  rigtig  Gymna- 
stiker. Saaledes  blev  han  staaende  og  balancerede  i 
flere  Sekunder,  hvorpaa  han  atter  langsomt  og  gryn- 
tende sænkede  Bagkroppen  og  genoptog  sin  oprette  Stil- 
ling.  Saa  vendte  han  sig  indsmigrende  om  mod  Jimmy. 

Folkene  hylede  af  Begejstring. 

—  Giv  ham  Sværen,  Jimmy!  —  Det  kunde  du  ikke 
gøre  bedre  selv!  —  Han  har  fortjent  det!  —  Skynd  dig 
nu,  Jimmy,  og  lad  være  med  at  snyde  ham!  —  Gode 
gamle  Oberst!  lød  det  fra  alle  Kanter  undtagen  fra  Sam 
Oultons. 

Jimmy  holdt  Flæskesværen  frem,  og  Bjørnen  tog 
den  pænt  mellem  Forlabbernes  Kløer. 

—  Lige  saa  let  som  en  lille  Frøkenhaand!  raabte 
Pat  Nolan  overvældet. 

Fra  nu  af  blev  Aftenen  en  Række  af  Opvisninger. 
Gallaghers  Lejr  gjorde  en  formelig  Fest  for  Obersten, 
som  Bjørnen  efter  Shorty  Johnsons  Paafund  nu  blev 
kaldt.  Obersten  var  i  Besiddelse  af  mange  forskel- 
ligartede Færdigheder,  og  fremfor  alt  af  en  troskyldig 
Tillid  til  Menneskene.  Hans  barnlige  Tro  til  deres  gode 
Vilje  rørte  Tømmerhuggerne,  som  var  simple,  varm- 
hjertede og  sentimentale  Fyre,  og  de  forkælede  ham 
fuldstændig. 

—  Hør  Eph,  sagde  Pat  Nolan,  det  var  jo  dig,  som 
først  løb  efter  Bøssen,  og  jeg  vil  sige  dig,  at  dersom 
du  havde  krummet  et  Haar  paa  hans  kloge  og  troskyl- 
dige Hovede,  saa  var  jeg  desværre  blevet  nødt  til  at 
flaa  Tarmene  ud  af  Livet  paa  dig  med  mine  egne  smaa 
Hænder. 

—  Saa  var  det  vel  heller  ikke  værre,  end  jeg  havde 
fortjent,  Paddy,  drævede  Eph  venligt. 

Alle  var  lystige  undtagen  Oulton.  Bidsk  og  for- 
nærmet iagttog  han  en  ophøjet  Tavshed  hele  Aftenen 
igennem,  og  det  var  næppe,  han  værdiges  at  kaste  et 
Blik  paa  Bjørnens  mest  underholdende  Præstationer. 
Men  enhver  kunde  se,  at  han  alligevel  var  højst  in- 
teresseret. 

Det  blev  en  stor  Aften  i  Gallaghers  Lejr.  Obersten 
var  den  første,  som  blev  træt  af  Morskaben.  Og  de  ind- 
rømmede allesammen,  at  det  var  ganske  naturligt,  efter- 
som han  havde  besørget  det  meste  af  Underholdningen. 
Lykkelig  og  godt  stoppet  med  Mad  ønskede  han  nu  at 
komme  til  Ro,  hvilket  han  gav  til  Kende  ved  at  gaa 
rundt  i  Krogene  og  søge  efter  et  Sted,  hvor  han  kunde 
ligge  ned. 

Omkring  hans  Hals  var  der  slidt  en  Rand  i  den 

tykke  Pels,  som  viste,  at  han  engang  havde  baaret  Hals- 
baand.  Af  et  Stykke  Hammelreb  lavede  Formanden  nu 
et  nyt  Halsbaand  og  førte  ham,  uden  at  han  gjorde  den 
mindste  Modstand,  over  til  det  lange  Skur,  hvor  Lejren 
havde  sin  Smedje.  En  Favnfuld  Halm  blev  bragt  ind 
fra  Laden,  og  Obersten  fik  det  snart  bragt  i  Orden* 
hvorpaa  han  lagde  sig  ned  med  en  Mine  som  den  for- 
lorne Søn,  der  er  kommet  hjem  og  er  henrykt  over 
Hjemkomsten. 

Den  følgende  Dag  bestemte  Formanden  klogeligt> 
at  Obersten  ikke  maatte  komme  ind  i  Huset  før  ved 
Middagstid.  Derved  vilde  Folkene  bevare  en  vis  Frisk- 
hed i  Interessen,  saa  at  de  maaske  glemte  at  knurre  saa 
meget  over  Manglen  paa  fersk  Kød.  Som  sædvanlig 
paa  Helligdage  var  Folkene  beskæftiget  med  saadanne 
Smaating  som  at  vaske,  stoppe  og  ryge,  drive  inden 
Døre  eller  kigge  lidt  paa  Vejret  udenfor  i  Sneen. 

Da  Obersten  blev  lukket  ud  lidt  efter  Frokost,  var 
der  ingen,  som  var  ude  at  kigge  paa  Vejret,  ellers  vilde 
han  sandsynligvis  være  blevet  hjemme  for  at  lege  med 
sine  nye  Venner.  Men  da  han  ikke  fik  Lov  at  komme 
ind  i  Huset,  begyndte  han  omhyggeligt  at  undersøge 
Omgivelserne,  forskrækkede  Hestene  ved  at  snuse  høj- 
lydt ved  Stalddøren  og  luntede  saa  afsted  ind  i  Skoven. 

—  Han  skal  nok  komme  tilbage  inden  ret  længe, 
sagde  Gallagher.  Obersten  forstaar  at  vurdere  en  god 
Ting,  naar  han  falder  over  den. 

Og  Gallagher  havde  Ret.  Han  forstod  sig  baade 
paa  Folk  og  Oberster.  Henad  Klokken  halvelleve 
Formiddagen,  da  Eph  Babcock  og  Shorty  Johnson  tog 
et  lille  Nappetag  udenfor  Døren,  fik  de  Øje  paa  Bjør- 
nen, som  kom  ud  af  Skoven  paa  den  anden  Side  Ryd- 
ningen. Der  var  jo  ikke  noget  mærkeligt  i  det,  men 
derimod  var  der  noget  saa  besynderligt  over  den  Maade, 
han  bevægede  sig  paa,  at  de  to  stønnende  Slagsbrødre 


34 


OBERSTENS  BESØG 


som  ved  en  fælles  Overenskomst  gav  Slip  paa  hin- 
anden og  blev  staaende  og  maabe.  Ved  deres  høj- 
lydte Udbrud  kom  de  andre  af  Folkene  ud  for  at  se, 
hvad  der  var  i  Vejen. 

—  Det  ser  ud,  som  om  han  leger  med  sig  selv, 
brummede  Evan  Morgan  paa  Dørtrinet. 

—  Det  er  ikke  akkurat  med  sig  selv,  han  leger,  ret- 
tede Formanden. 

—  Nej,  min'  syv  Salighed',  om  det  ikke  er  et  stort 
Pindsvin,  han  har  faaet  fat  i!  drævede  Babcock. 

—  Og  det  er  den,  der  jager  efter  ham!  raabte  Pat 
Nolan  overrasket. 

Det  var  ogsaa  rigtigt  nok,  paa  sin  Vis. 

Obersten  gjorde  Krumspring  og  dansede  med  lat- 
terlige Gebærder  fra  den  ene  Side  til  den  anden  som  en 
kæmpemæssig  Hvalp  foran  et  rasende  Pindsvin,  der 
kom  efter  ham  med  alle  Pigge  paa  Højkant,  saa  det  var 
pustet  op  saa  stort  som  et  Skæppemaal.  Obersten  ryk- 
kede baglænds  hen  imod  Lejren,  som  om  han  vilde  have, 
at  hans  Venner  ogsaa  skulde  nyde  godt  af  hans  Legetøj, 
dette  mærkelige,  fornærmede  Dyr,  som  han  havde  truf- 
fet paa  inde  i  Skoven. 

—  Han  gaar  hen  og  bliver  stukket  fuld  af  Pigge, 
sagde  Shorty  Johnson,  og  det  bliver  et  forbandet  Ar- 
bejde at  sidde  og  pille  dem  ud  af  ham  igen.  Jeg  er  glad 
for,  at  det  er  din  Bjørn,  Tim,  og  ikke  min. 

—  Du  skal  ikke  være  bange,  Shorty,  svarede  Tim. 
Den  Bjørn  er  ikke  noget  Fjols.  Han  kender  nok  ogsaa 
lidt  til  Pindsvin. 

Og  Obersten  var  ganske  rigtig  meget  forsigtig  med 
at  komme  for  nær  til  de  farlige  Pigge.  Han  langede  den 
ene  store  Lab  ud  med  et  drillende  Tjat,  derpaa  den  an- 
den, slog  lidt  efter  det  vrede  Pindsvin,  men  var  klog 
nok  til  ikke  at  røre  ved  det. 

Pindsvinet  var  øjensynlig  i  en  Tilstand  af  overvæl- 
dende Raseri.    Og  et  Pindsvin  er  ikke  alene  uden  Frygt, 

det  er  ogsaa  meget  dumt.  Og  dersom  det  faar  i  Sinde 
at  gaa  i  en  eller  anden  bestemt  Retning,  kan  kun  Døden 
eller  noget  lækker  Mad  faa  det  fra  sit  Forehavende. 

I  dette  Tilfælde  havde  Pindsvinet  besluttet  at  gaa 
i  Retning  af  Obersten,  udentvivl  i  det  forfængelige  Haab 
at  kunne  indhente  ham  og  stikke  ham  fuld  af  Pigge. 
Og  da  Obersten  trak  sig  tilbage  i  Retning  af  Lejren, 
kom  Pindsvinet  hensynsløst  samme  Vej. 

Men  nu  greb  Jimmy  Dillihunt  ind  i  Legen.  Ober- 
stens Retræte  havde  allerede  bragt  Pindsvinet  tæt  hen 
imod  Lejren,  da  Jimmy  med  en  Ildrager  i  Haanden  og 
gennemtrængende  Hej — ee  sprang  til,  puffede  den  for- 
bavsede Oberst  tilside  og  gav  Pindsvinet  et  ordentlig 
Slag  over  dens  stumpede  Snude.  Alle  Piggene  lagde  sig 
som  ved  et  Trylleslag,  og  med  et  Par  Krampetrækninger 
i  de  korte  Ben  rullede  Pindsvinet  stendød  om  paa 
Siden.  * 

Obersten  satte  sig  op  paa  Bagbenene  og  stirrede 
fuld  af  Beundring  paa  Jimmy.  De  andre  Tilskuere 
skreg  deres  Bifald  i  velvalgte,  men  uigengivelige  Ud- 
tryk. Jimmy  tog  forsigtigt  det  livløse  Pindsvin  op  ved 
Forpoterne  og  bar  det  ind. 

—  Pindsvin  er  god  Mad,  dejlig  Mad  —  naar  det 
bare  bliver  godt  tilberedt!  sagde  han  med  et  trium- 
ferende Grin  og  forsvandt  i  det  allerhelligste. 

—  Det  var  kun  et  eneste  Pindsvin,  ganske  vist, 
men  det  var  baade  af  en  sjælden  Størrelse  og  godt  i 
Stand,  og  Jimmy  Dillihunt  vidste,  hvorledes  han  kunde 
faa  det  til  at  slaa  til.  Han  lavede  det  til  en  Ragout, 
rigeligt  med  Boller,  og  —  det  maa  tilstaas  —  ogsaa  rige- 
ligt med  salt  Flæsk,  skaaret  i  Smaastykker.  Men  da 
der  kun  skal  lidt  Pindsvin  til  for  at  give  megen  Smag, 
kom  alt  Flæsket  i  Ragouten  til  at  smage  af  Pindsvin,  og 
der  var  ingen,  som  havde  Grund  til  at  klage. 

Middagen  blev  en  ubetinget  Succes. 

Obersten  vandrede  op  og  ned  bag  ved  Festmaalti- 
dets  Deltagere  og  præsenterede  sig  overtalende  hos  hver 
enkelt  af  dem  efter  Tur,  cg  de  var  alle  lige  ivrige  efter 
at  give  ham  en  Bid  med.  Omsider  kom  han  ogsaa  til 
Sam  Oulton,  som  han  paa  Grund  af  manglende  Op- 
muntring hidtil  havde  undgaaet.  Der  blev  stille  i  Stuen; 
alle  var  spændt  paa,  hvad  den  uforsonlige  Sammy 
vilde  gøre. 

Oulton  saa  ned  paa  Oberstens  mægtige,  troskyldige 
Hovede,  som  kiggede  op  under  Albuen  paa  ham.  Han 
tøvede  lidt  og  grinede  faaret,  men  venligt.  Saa  tørrede 
han  sig  med  Ærmet  over  Munden,  løftede  sit  Tinkrus 
med  Kaffe  og  rejste  sig  resolut  op. 

—  Hr.  Bjørn  jeg  mener  Hr.  Oberst,  sagde 

han,  maa  jeg  have  den  Fornøjelse  at  ønske  Dem  en  glæ- 
delig Jul!  De  er  den  eneste  fuldkomne  Gentleman  i 
denne  Lejr,  for  De  er  den  eneste  af  hele  Forsamlingen, 
som  har  været  saa  betænksom  at  give  sine  Venner  en 
Julegave. 

Og  saa  gav  han  Obersten  et  Laarben. 

Det  var  et  Hungersnødens  Aar  for  alle  de  kød- 
ædende Dyr  i  de  nordlige  Ødemarker,  et  Aar,  hvor 
de  stadig  maatte  ligge  i  Baghold,  stadig  være  anstrengt 
aarvaagne  i  en  Fejde  af  hidtil  ukendt  Vildskab.  I  det 
Aar  blev  enhver  Vaabenstilstand  brudt  —  thi  det  var 
det  Aar,  da  Kaninerne  forsvandt. 

Engang  imellem  hænder  det  som  ved  et  Mysterium, 
at  Kaninernes  sværmende  Horder  forsvinder  som  om 
de  var  fejet  bort  af  en  Pest.  Og  saa  hersker  det  røde 
Anarki  i  Ødemarken.  Thi  Kaninen  er  den  store  For- 
soner, den  store  Fredsmægler.  Det  er  den,  som  regu- 
lerer og  holder  Livet  oppe  hos  de  voldsomme  og  ureger- 
lige Jægere  og  Omstrejfere.  Af  dens  utrættelige  Frugt- 
barhed, dens  Myriader  af  Kødfoder,  afhænger  deres  Liv. 
Naar  deres  Behov  kan  mættes  ved  den  lette  Jagt  paa 
Kaninen,  kan  de  spare  sig  selv  for  Bryderi  og  und- 
gaa  at  komme  ind  paa  hinandens  Enemærker,  hvorved 
de  risikerer  farlige  og  tvivlsomme  Sammenstød. 

Med  Undtagelse  af  visse  Hanner  i  Parringstiden, 
skøtter  kun  faa  af  de  vilde  Dyr  om  at  kæmpe  for  Kam- 
pens Skyld  med  en  Modstander,  der  staar  Maal  med 
dem  i  Kræfter.  En  altfor  kostbar  Sejr  er  for  dem  ikke 
stort  bedre  end  et  Nederlag,  thi  den  svækker  dem,  saa 
at  de  lettere  kan  blive  et  Bytte  for  den  næste  tilfældige 
Fjende. 

Under  disse  Omstændigheder  er  det  ikke  mærke- 
ligt, at  der  hersker  ligesom  en  Slags  Vaabenstilstand 
mellem  de  større  Dyr,  navnlig  naar  det  angaar  deres 
hjælpeløse  Unger.  Det  er  paa  ingen  Maade  af  nogen  god 
Vilje,  men  simpelthen  af  almindelig  Forsigtighed.  Thi 
naar  deres  Unger  er  i  Fare,  kan  selv  de  svagere  Dyr 
blive  farlige,  og  de  stærke  bliver  uforsonlige  i  deres  Had. 
Af  den  Grund  anses  Plyndring  af  Huler  eller  Lejer  i 
Almindelighed  ikke  for  god  Jagt;  Faren  er  for  stor  i 
Forhold  til  Udbyttet. 

Men  da  Kaninerne  forsvandt,  skete  der  en  Foran- 
dring.   Da  blev  enhver  Jagt  god. 

Det  er  svært  at  forstaa,  at  den  lille  ængstelige,  stor- 
øjede Kanin  kan  udøve  en  saa  mægtig  Indflydelse  paa 
Vildmarkens  Økonomi.  Men  ingen  er  saa  stærk  og  stor, 
at  han  kunde  være  ligegyldig  for  dens  Forsvinden.  Selv 
Mennesket  blev  berørt  deraf,  thi  Rævene  og  Vildkattene 
trak  ind  omkring  Nybygderne  og  plyndrede  paa  Græs- 
markerne og  i  Hønsehusene  paa  de  udliggende  Farme. 
Og  de  store  Planteædere,  Kronhjorten,  Caribouen  og 
Elgen  dannede  ingen  Undtagelse;  de  maatte  værge  deres 
Afkom  med  en  Aarvaagenhed,  de  ikke  havde  drømt  om; 
og  de  svagere  Drøvtyggere  opdagede  snart,  at  selv  Fjen- 
der, som  de  var  vant  til  at  foragte,  paa  en  Gang  var 
vokset  op  til  at  blive  frygtelige. 

Af  alle  Vildmarkens  Indvaanere  var  Bjørnene  maa- 
ske  dem,  der  mærkede  mindst  til  Manglen.  De  havde 
aldrig  haft  stor  Interesse  for  et  saa  flygtigt  Bytte  som 
den  behændige  Kanin,  og  Kødføde  var  heller  ikke  saa 
vigtig  for  dem,  saalænge  Skoven  havde  nok  af  Rødder, 
Frugter  og  Svampe,  Larver,  Biller,  Myrer  og  Honning. 
Og  naar  Kravet  til  en  Kødret  meldte  sig,  var  det  Stor- 
vildt, de  jagede,  Krondyr  eller  Faar  eller  en  forvildet 
Kvie.  Men  til  Trods  for  deres  Uafhængighed,  blev 
Bjørnene  nødt  til  at  regne  med  Kaninens  Forsvinden. 
De  blev  ængstelige  for  at  gaa  for  langt  fra  deres  Huler, 

for  at  ikke  en  dristig  Los,  Ræv  eller  Maar  skulde  smutte 
ind  og  dræbe  deres  Unger. 

Lossene  var  maaske  dem,  der  led  mest.  De  og 
Ilderne  var  de  mest  ihærdige  Kaninjægere,  men  Lossene 
mangler  Ildernes  Tillempningsevne.  De  er  stadige  i  de- 
res Vaner,  Lossene,  og  skønt  de  er  vildere  og  langt 
frygteligere  end  deres  mindre  Fætre,  Vildkattene,  er  de 
paa  samme  Tid  langt  mere  sky  for  Mennesket  og  alt, 
hvad  han  har  med  at  gøre.  I  Stedet  for  at  følge  Rævene 
og  Vildkattene  ind  mod  Nybygdernes  Udkanter,  blev  de, 
hvor  de  var,  sultede  og  jagede  farligt  Vildt. 

Nær  ved  Toppen  af  en  stejl  Klippehøj,  midt  inde 
i  en  Cedersump,  havde  en  klog  gammel  Hunlos  sit  Leje. 
Højen  var  en  Ophobning  af  brudte  Lag,  et  Virvar  af 
Klippeblokke  og  forkrøblede  Birke-  og  Fyrretræer;  og 
i  en  snævermundet  Hule  tæt  ved  Toppen  laa  Lejet  med 
Ungerne  godt  skjult.  Alle  Adgange  til  Hulen  var  smalle 
og  vanskelige,  og  det  maatte  være  en  dristig  Fjende,  som 
skulde  vove  sig  ind  paa  den  farlige  Vej  uden  at  være 
meget  sikker  paa  at  kunne  slippe  bort  før  Moderens 
Tilbagekomst.  Derfor  tillod  hun  sig  ogsaa  at  afsøge 
et  større  Jagtomraade.  Og  vel  var  det,  thi  Ungerne  var 
lystne  og  sultne;  de  smaa  stribede,  fløjlsbløde  Killinger, 
som  endnu  laa  halvblinde  paa  Lejet,  havde  allerede  en 
Tone  af  raa  Vildskab  i  deres  klynkende  Mjaven.  Og 
for  at  holde  Patterne  vel  forsynede  med  Mælk  maatte 
hun  have  god  Jagt. 

I  Modsætning  til  andre,  heldigere  stillede  vilde 
Mødre  var  hun  alene  om  at  forsørge  Familjen.  Hendes 
glubske  Mage  maatte  ikke  kende  Ungernes  Skjulested, 
ellers  kunde  han  i  et  unaturligt  Øjeblik  let  komme  til  at 
tage  sig  et  Maaltid  paa  dem.  Naar  Parringstiden  und- 
tages, saa  Han  og  Hun  i  Almindelighed  meegt  lidt  til 
hinanden.  Men  i  dette  Hungeraar  mødtes  de  ofte  for 
sammen  at  jage  et  Vildt,  der  vilde  være  for  kraftigt  for 

en  enkelt  af  dem.  Dersom  Heldet  stod  dem  bi,  kunde 
de  maaske  i  Forening  opnaa  at  slaa  en  Buk  ned.  Naar 
de  saa  havde  ædt  sig  mætte  og  gemt  Resterne  godt  i  en 
Tykning,  skyndte  Hunnen  sig  ængsteligt  tilbage  til  sin 
Hule.  Dersom  Hannen  gjorde  Mine  til  at  følge  hende, 
vendte  hun  sig  imod  ham  medet  saadant  Raseri,  at  han 
sprang  tilbage.  Der  blev  han  siddende  og  slikke  sine 
bloddrivende  Kæber,  medens  han  stirrede  paa  hende  saa 
uskyldig  som  en  Kat,  der  har  slugt  en  Kanariefugl.  Men 
den  forsigtige  Moder  lod  sig  ikke  narre.  Knurrende, 
hvæsende  og  snerrende  saa  hun  sig  uafbrudt  tilbage, 
indtil  hun  var  ude  af  Syne.  Derpaa  vendte  hun  tilbage 
til  sit  eget  Spor  og  sprang  senere  afsted  i  en  helt  anden 
Retning.  Og  Hannen  var  alt  for  øm  over  sit  Skind  til 
at  prøve  paa  at  følge  hende. 

En  Dag,  da  hun  kom  løbende  hjem  fra  en  af  disse 
Ekspeditioner,  snart  glidende  som  et  Lysglimt,  snart 
springende  i  store  lydløse  Hop,  blev  hun  grebet  af  onde 
Anelser.  Hun  havde  maaske  været  en  Smule  længere 
borte  end  sædvanlig.  I  strakt  Løb  skød  hun  fremad  og 
ind  mellem  Klippeblokkene.  Da  hun  naaede  dem,  fik 
hun  Færten  af  en  skarp  Lugt  i  Næseborene.  En  rød- 
gul Pels  forsvandt  som  en  Streg  under  en  Busk.  Med 
et  lynsnart  Spring  var  hun  over  Busken;  men  der  var 
intet  at  finde.  Et  eneste  kvalfuldt  Øjeblik  tøvede  hun, 
rasende  af  Lyst  til  at  følge  efter  og  sønderrive  ham 
med  sine  frygtelige  Kløer.  Men  Moderlængslen  var  for 
stærk.  Hun  sprang  op  til  Hulen  og  smuttede  ind  med 
en  ængsteligt  spørgende  Klynken. 

Killingerne  var  der  allesammen,  uskadt.  Da  de  følte 
og  lugtede  hende  bøjet  over  sig,  søgte  de  straks  til  Pat- 
terne. Men  hun  havde  ikke  Tid  til  at  stille  deres  Hun- 
ger; hun  var  alt  for  optaget  af  deres  Fjender.  Efter  ha- 
stigt at  have  slikket  dem  til  Beroligelse,  forlod  hun  dem, 
medens  de  hvinede  af  Skuffelse  og  Vrede. 

Udenfor  snusede  hun  omhyggelig,  og  blev  hurtigt 

klar  over,  at  Ræven  kun  var  kommet  Hulen  nær  paa 
ti  Skridts  Afstand;  men  det  var  mere  end  nok  for  hen- 
des moderlige  Ængstelse.  Fjenden  havde  været  paa 
Strejftog,  og  han  havde  fundet,  hvor  hun  skjulte  sin 
Skat.  Han  var  en  Fjende,  som  maatte  frygtes,  fordi 
hans  List  var  hendes  egen  saa  langt  overlegen.  Ude  af 
sig  selv  af  Raseri  og  Angst  gennemsøgte  hun  hver  eneste 
Kløft  og  Afsats  paa  hele  Højen.  Men  hun  fandt  natur- 
ligvis intet  andet  af  ham  end  den  skarpe  Lugt,  som  han 
rigeligt  havde  efterladt  sig. 

Tilfældet  vilde  imidlertid,  at  hun  ved  Foden  af 
Højen,  næsten  lige  nedenunder  Lejet,  fandt  en  anden 
uvedkommende  fremmed. 

En  sort  Bjørn  rodede  efter  Rødder  i  den  bløde 
Jord  mellem  Klippestykkerne.  Hans  Nærværelse  var 
ganske  uskyldig,  hans  Tanker  var  langt  fra  de  unge 
Losse.  Men  i  den  ængstelige  Moders  Øjne  var  han  ifærd 
med  at  snuse  sig  Vej  til  deres  Skjulested. 

Selv  den  stærkeste  Los  kan  naturligvis  ikke  maalc 
sig  med  en  Bjørn.  Men  en  Moder  er  en  Moder,  og  det 
udgør  hele  Forskellen  overalt  i  Verden.  Bjørnen  var 
uden  at  ane  Faren  stærkt  optaget  af  at  vende  noget 
Mos,  da  en  Cyclon  af  Kløer  og  Tænder  og  Skrig  faldt 
ned  over  Nakken  af  ham.  Saa  overrasket  blev  han,  at 
han  næsten  brægede,  og  gjorde  nogle  frugtesløse  Slag 
bagud  med  sine  svære  Labber.  Havde  de  blot  ramt, 
vilde  den  dumdristige  Angriber  snart  have  været  fær- 
dig. Men  de  fik  ikke  Ram  paa  andet  end  et  Par  Pels- 
haar,  og  i  næste  Øjeblik  snurrede  han  rundt  og  flygtede 
i  panisk  Rædsel  ind  mellem  Cedertræerne.  Lossen 
klynkede  sig  fast  til  ham,  bidende  og  kradsende,  indtil 
en  lav  Gren  strøg  hende  af. 

Efter  et  lille  Ophold  for  at  rense  Tænderne  for  de 
lange,  sorte  Haar,  hun  havde  revet  ud,  skyndte  hun  sig 
med  lettet  Sind  tilbage  til  Hulen.  Bjørnen  løb 'videre, 
medens  hans  Panik  gradvis  gik  over  til  Indignation. 

Da  den  sidste  Følelse  omsider  sejrede,  vendte  han 
om  og  begyndte  langsomt  at  vandre  tilbage  i  sit  eget 
Spor.  Han  vilde  finde  sin  uforskammede  Angriber  og 
gøre  det  af  med  hende.  Men  da  han  naaede  Højen, 
havde  han  igen  ombestemt  sig.  Naar  alt  kom  til  alt, 
var  det  saa  værd  at  gøre  sig  Ulejlighed  med  at  finde 
hende?  Hun  lod  til  at  være  saa  let  paa  Taa.  Han  gik 
om  til  den  anden  Side  af  Højen  og  lod  sin  Harme  faa 
Afløb  ved  at  rive  en  gammel  Myreture  op. 

Skønt  Bjørnen  var  jaget  saa  skændigt  paa  Flugt 
af  sin  lille  Modstander,  lagde  han  ikke  stor  Vægt  paa 
Affæren.  Hans  Saar  var  ikke  dybe,  og  de  var  snart 
glemt.  Men  Lossen  følte  anderledes.  Hun  følte  sig  ikke 
længere  sikker;  hun  troede  at  baade  Ræven  og  Bjørnen 
var  paa  Rov  efter  hendes  smaa.  Hun  turde  ikke  læn- 
gere jage  langt  borte  fra  Hjemmet,  og  i  Nærheden  var 
der,  takket  være  hendes  eget  Rygte,  kun  daarlig  Jagt. 
Alt  hvad  hun  kunde  gøre  var  at  ligge  paa  Lur  med  uen- 
delig Taalmodighed  efter  Egern  og  Skovmus.  Hendes 
Hunger  voksede,  Mælken  i  hendes  Bryst  blev  sparsom, 
og  Ungerne,  som  nu  havde  faaet  Øjnene  helt  op,  blev 
mere  og  mere  fordringsfulde. 

* 

Tre  Dage  efter  Episoderne  med  Ræven  og  Bjørnen 
kom  en  vældig  Elgko  til  Højen,  for  at  søge  Ensomhed 
og  Sikkerhed.  Den  kom  til  den  anden  Side  af  Højen 
og  havde  ingen  Anelse  om  Lossens  Nærværelse.  Los- 
sen laa  oppe  ved  Toppen  i  en  Kløft,  skærmet  af  Buske 
og  stirrede,  selv  uset,  ned  paa  den. 

Elgen  var  sort  og  bister  og  saa  meget  frygtind- 
gydende ud.  Den  kunde  med  største  Lethed  slaa  Livet 
ud  af  den  store  Kat  med  et  Spark  af  sine  Forklove,  saa 
Lossen  havde  ingen  Lyst  til  at  komme  i  Kast  med  den. 
Men  hun  var  interesseret  i  det  Ærinde,  som  havde  bragt 
den  mørke  Træ-æder  til  dette  Skjulested,  og  hun  slik- 
kede forhaabninsfuldt  sine  skæggede  Kæber. 

Ved  Daggry  fødte  Elgkoen  en  langbenet,  skælvende 
Kalv  paa  det  bløde  Mos  ved  Foden  af  Klippen.  Den 
glemte  straks  alle  sine  Lidelser  og  gav  sig  til  kærligt 
og  længe  at  slikke  sit  Barn,  indtil  Kalvens  bløde  Pels 
var  helt  tør  og  skinnende  mørk.  Da  Dagen  omsider 
var  blevet  varm,  fik  Kalven  stablet  sig  paa  Benene  og 
gjorde  sit  første  Forsøg  paa  at  die;  den  var  komisk 
mager  og  tynd  med  stort  Hovede  og  løse  Ledsammen- 
føjninger, og  dens  vaklende  Ben  var  ogsaa  for  svage  til 
ret  længe  at  bære  den.  Et  Par  Minutter  efter  sank  den 
atter  ned  paa  Mosset,  hvor  den  laa  og  stirrede  omkring 
sig  med  store,  milde  Øjne,  medens  Moderen  ømt  be- 
tragtede den. 

Pludselig  naaede  en  svag  Støj  Elgkoens  Øre.  Den 
vendte  hurtigt  Hovedet  om,  og  fik  imellem  Gederstam- 
merne Øje  paa  en  Bjørn,  som  var  ifærd  med  at  fortære 
nogle  Svampe.  En  Bjørn!  Det  var  den  mest  frygtede 
af  alle  Fjender.  Med  et  hæst  Skrig,  et  Slags  hostende 
Brøl.  stormede  den  ind  paa  Fjenden. 

Ved  Synet  af  den  sorte  Hvirvelvind,  der  strøg  hen 
imod  ham,  blev  Bjørnen  meget  overrasket.  Han  var 
ikke  nogen  stor  Bjørn,  og  det  var  en  meget  stor  Elg. 
Han  indsaa  rimeligvis,  at  Højen  ikke  var  noget  heldigt 
Naboskab  for  ham  —  der  var  for  mange  Mødre  og  ikke 
altfor  mange  Svampe.  I  hvert  Fald  bestemte  han  sig 
til  at  forsvinde  med  samme.  Og  denne  kloge  Beslut- 
ning satte  han  i  Værk  med  saadan  en  Adræthed,  at  det 
lykkedes  ham  at  vedligeholde  en  vis  Afstand  mellem 
sine  Bagfjerdinger  og  de  frygteligt  trampende  Klove. 
Han  følte,  at  han  havde  Grund  til  at  prise  sit  Held. 

Lossen  havde  fra  sin  høje  Kløft  set  Elgen  storme 
mod  Bjørnen.  Hendes  blege,  smalle  Øjne  skød  Lyn. 
Lydløst  sprang  hun  ned  fra  sit  Skjul.  Det  svage  Offer 
gav  ikke  saameget  som  en  Piben  fra  sig.  Lossen  var 
altfor  øvet  og  forsigtig  en  Jæger,  hun  ønskede  ingen 
Støj,  som  kunde  drage  Moderens  Opmærksomhed  fra 

Forfølgelsen  af  Bjørnen.  Og  den  ulykkelige  lille  Kalv, 
som  netop  havde  aabnet  Øjnene  til  Livet,  gik  saaledes 
ud  af  det,  uden  at  vide,  hvad  der  var  sket  med  den. 
Lossen  begyndte  straks  at  trække  sit  livløse  og  endnu 
skælvende  Bytte  op  ad  Klippeskraaningen.  Hendes  ene- 
ste Chance  laa  i  at  faa  det  ud  af  Moderens  Rækkevidde 
saa  hurtigt  som  muligt. 

I  Forhold  til  sin  Størrelse  og  sine  tyve  Kilos  Vægt, 
var  Lossen  i  Besiddelse  af  en  vidunderlig  Styrke  og  en 
desperat  Viljekraft.  Hun  vidste,  at  dette  Bytte  vilde  gøre 
det  muligt  for  hende  at  blive  hjemme  ved  Hulen,  indtil 
Ungerne  var  ude  over  den  første  Hjælpeløshed.  Ingen 
skulde  faa  Lov  at  snappe  det  fra  hende.  Men  til  Trods 
for  hendes  rasende  Anstrengelser,  var  det  livløse  Legeme 
med  de  lange  Ben  saa  vanskeligt  at  manøvrere  med,  at 
Fremskridtet  op  ad  den  stejle  og  brudte  Skrænt  var 
altfor  langsomt. 

Elgen,  som  omsider  blev  klar  over,  at  den  ikke 
kunde  fange  Bjørnen,  standsede  pludselig  med  en  harm- 
fuld Snøften.  Den  pløjede  det  fugtige  Mos  op  med  sine 
Forklove  og  snurrede  derpaa  rundt,  for  at  vende  tilbage 
til  Kalven. 

Uden  at  ane  noget  ondt,  travede  den  langsomt  af- 
sted, vel  tilfreds  med  at  have  jaget  Fjenden  paa  Flugt. 
Da  den  naaede  frem,  opdagede  den,  at  Kalven  ikke  mere 
var  paa  sin  Plads,  og  gjorde  et  vældigt  Spring  fremad. 
Med  blodskudte  Øjne  undersøgte  den  Foden  af  Klip- 
pen, og  da  dens  Blik  vandrede  lidt  opad,  saa  den,  hvad 
der  var  sket. 

Da  denne  sorte  Hævner  kom  tordnende  imod  Los- 
sen, forsøgte  hun  med  en  desperat  Anstrengelse  at  løfte 
Byttet  ud  af  Rækkevidde.  Klippevæggen  var  paa  dette 
Sted  altfor  stejl  til,  at  en  Elg  kunde  klatre  op  ad  den, 
men  den  rasende  Moder  kastede  sig  saa  højt  i  Vejret, 
at  dens  udstrakte  Klove  ramte  Klippen  paa  den  anden 

Side  af  Kalvens  Bagkøller.  I  et  Øjebliks  Modløshed 
gav  Lossen  Slip  paa  sit  Bytte  og  sprang  snerrende  til- 
bage. Men  da  hun  saa,  hvor  lidet  hendes  Modstander 
evnede,  sprang  hun  atter  frem  og  sænkede  med  selv- 
sikker Udfordring  paany  Tænderne  dybt  ned  i  Offerets 
Strube. 

Elgkoen  var  efter  det  vilde  Spring  faldet  voldsomt 
tilbage,  men  uden  at  ænse  Stødet  sprang  den  atter  frem 
til  Angreb.  Denne  Gang  kom  den  med  mindre  Vildskab, 
og  Lossen,  som  stirrede  ned  paa  den  over  Byttets  Skul- 
der, nærede  ingen  Bekymringer. 

Men  nu  var  den  kloge,  gamle  Elg  netop  allermest 
farlig.  Den  vidste,  hvorledes  den  bedst  skulde  benytte 
sine  Kræfter,  og  ved  det  første  Spring  havde  den  op- 
daget, at  Kalven  ikke  længere  stod  til  at  redde. 

Nu  gjaldt  det  kun  om  at  faa  Hævn. 

Da  den  igen  stormede  frem,  samlede  den  de  lange 
Ben  under  sig,  og  kastede  sig  med  en  fint  beregnet  An- 
strengelse opefter.  Lossen  lod  sig  narre  af  det  første 
Angrebs  Mislykkethed,  og  klyngede  sig  med  tilbage- 
lagte Øren  i  vred  Foragt  stædig  til  sit  Tag. 

Men  denne  Gang  havde  hun  for  Alvor  regnet  galt. 
I  næste  Sekund  blev  hun  ramt  af  en  af  de  store  ham- 
rende Forklove;  den  slog  hendes  Hovede  helt  tilbage 
mellem  Skuldrene,  saa  hendes  anspændte  Krop  plud- 
seligt slappedes  og  faldt  ud  over  Halsen  paa  Kalven. 

Det  var  umuligt  for  Elgen  at  faa  Fodfæste  paa  den 
stejle  Væg,  og  den  faldt  atter  tilbage,  men  stormede 
paany  frem  og  gentog  sit  vidunderlige  Spring.  Denne 
Gang  fik  Slaget  begge  de  to  Legemer  til  at  tumle  over 
hinanden  ned  ved  Foden  af  Klippen.  Sejrherren  var 
nu  mere  rolig  og  koldblodig  i  sin  Vrede;  den  puffede 
omhyggeligt  Legemerne  fra  hinanden,  og  gav  sig  saa 
til  at  stampe  Liget  af  Lossen  ned  imod  Jorden.  Da 
dette  var  gjort  til  dens  Tilfredshed,  gik  den  hen  og 

snuste  til  sin  lille  døde  Kalv  og  slikkede  den  længe, 
medens  den  gryntede  ømt. 

I  Timevis  blev  den  staaende  med  hængende  Hovede 
over  det  lille  Lig,  indtil  Solens  sidste  Straaler  var  bleg- 
net og  hele  Skoven  var  et  sort  Mørke. 

Endelig  kom  Maanen  op,  hvid  ovenover  Trætop- 
pene, og  rakte  blege  Fingre  ned  ad  Klippesiden,  indtil 
de  afdækkede  den  barske  Scene  ved  Foden. 

Da  var  det  som  om  Elgen  pludselig  tog  sig  sammen 
til  at  se  det  uundgaaelige  i  Øjnene;  den  løftede  det  store 
sorte  Hovede,  snuste  Natteluften  ind  med  opspilede 
Næsebor  og  vandrede  lydløst  bort  mellem  Cedrene. 

Et  Par  Timers  Tid  senere  kom  Bjørnen  forsigtigt 
undersøgende  frem.  Selv  uset  havde  han  set  sin  sidste 
Fjende  stavre  forbi  med  en  Mine,  som  om  den  ikke 
havde  mere  at  gøre  i  den  Del  af  Skoven.  Meget  for- 
undret kom  han  nu  frem,  for  at  finde  Løsningen  paa 
Mysteriet.  Løsningen  var  ganske  efter  hans  Smag.  Han 
gryntede  foragteligt  over  de  knuste  Rester  af  Lossen, 
og  særdeles  forstaaende  overfor  saadan  en  Lækkerbid 
tog  han  sig  saa  et  godt  Maaltid  af  ungt  Elgkød.  Da  han 
var  færdig,  satte  han  sig  ned  paa  Hug  og  brummede 
veltilfreds  over  Maden,  medens  han  sandsynligvis 
tænkte  paa,  hvor  Bjørnene  dog  var  favoriserede  fremfor 
alle  Vildmarkens  andre  Indvaanere.  Det  vilde  ogsaa 
have  været  en  sund  og  fornuftig  Tankegang,  og  ikke 
mere,  end  hvad  han  skyldte  de  Magter,  som  havde  vist 
ham  saa  megen  Venlighed. 

Losseungerne  oppe  i  Hulen  var  nu  for  Alvor  blevet 
sultne  og  mjavede  højt  uden  Spor  af  Forsigtighed.  Men 
Naturen  var  ikke  saa  grusom  at  overgive  dem  til  en 
langsom  og  ynkelig  Død.  Snigende  gennem  Skovens 
mørke  Skygger,  men  med  kraftige  Spring  over  de  maa- 
nebelyste  Pletter,  kom  Ræven,  ivrig  efter  at  se,  om  der 
var  hændt  noget  nyt  ved  Højen.  Paa  Udkig  inde  fra 
Tykningen  saa  han  Bjørnen  ved  sit  Maaltid  og  forstod 

snart,  hvad  der  var  hændet.  Medens  han  stjal  sig  om- 
kring for  at  udspejde  Højen,  hørte  han  Ungernes  Mja- 
ven.  Dette  Fænomen  havde  han  let  ved  at  forklare. 
Efter  en  forsigtig  Undersøgelse,  krøb  han  ind  i  Hulen. 

Der  var  en  Del  Hvæsen  og  Spytten,  en  svag,  men 
uforfærdet  Modstand,  og  saa  standsede  de  sultne  og 
forladte  Killingers  Skrig  for  stedse.  Ræven  var  alt  for 
forretningsmæssig  til  at  pine  eller  lege  med  sine  Ofre, 
som  en  Kat  vilde  have  gjort;  han  dræbte  dem  med  det 
samme,  og  skyndte  sig  at  bære  dem  hjem  til  sin  Hule. 

Skønt  han  selv  var  godt  sulten,  tænkte  han  først 
paa  sin  Mage  og  sine  Unger,  som  han  nærede  en  utrætte- 
lig Hengivenhed  for. 

Da  Højen  nu  ikke  længere  husede  den  frygtelige 
Moderlos,  begyndte  Skovens  ringere  Beboere  atter  for- 
sigtigt at  besøge  den.  Men  de  opholdt  sig  ikke  ret  længe 
ad  Gangen  i  Omegnen,  fordi  de  jo  aldrig  kunde  vide, 
hvornaar  Hulen  ved  Toppen  igen  kunde  komme  til  at 
behage  en  ny  og  farlig  Fjende.  Inden  ret  længe  var 
Benene  af  de  to  Kroppe  ved  Foden  af  Højen  polerede 
rene  og  hvide,  og  saa  laa  Stedet  atter  øde  hen,  kun  be- 
søgt af  Egern  og  Spætter. 

Da  Sommeren  var  ved  at  ebbe  ud  og  de  første 
Glimt  af  Efteraarets  Rødme  begyndte  at  farve  Ahornen, 
som  stod  spredt  hist  og  her  i  Tykningen,  viste  der  sig 
atter  nogle  faa  Kaniner.  Da  deres  Fjender  nu  var  min- 
dre talrige,  formerede  de  sig  med  forbavsende  Hurtig- 
hed, og  snart  saas  de  lange  Øren  og  de  runde  Øjne 
paany  mellem  Stammerne;  følsomme,  kløftede  Næse- 
bor snusede  i  Luften  og  dunhvide  Smaahaler  hoppede 
op  mellem  de  gyldenbrune  Bregnebed.  Kaninerne  holdt 
dog  ikke  særlig  af  Cedersumpen  med  dens  vaade  Mos 
og  sorte,  halvskjulte  Damme,  men  nogle  af  de  mest 
æventyrlystne  iblandt  dem  strejfede  rundt  overalt. 

En  frisk  Oktobermorgen,  da  Birketræerne  stod 

gyldne  mellem  Højens  graa  Klippeblokke,  kom  en  om- 
strejfende Kaninhan  hen  til  dens  Fod  og  stødte  paa 
Bunken  med  de  hvide  Ben.  Først  blev  den  meget  bange 
og  søgte  med  et  Par  mægtige  Hop  Skjul  i  den  nærmeste 
Tykning.  Men  da  Benene  ikke  gjorde  nogensomhelst 
fjendtlig  Bevægelse,  følte  den  sig  snart  temmelig  bero- 
liget. Efter  i  nogen  Tid  at  have  stirret  paa  dem,  blev 
den  klar  over,  at  de  var  uskadelige.  Uden  at  begribe, 
hvad  det  var,  hoppede  den  nysgerrigt  rundt  omkring 
dem,  og  satte  sig  saa  i  taabelig  Forundring  paa  Bag- 
benene med  de  lange  Øren  lige  i  Vejret.  At  det  var  den 
selv  og  dens  Slægt,  som  bar  Ansvaret  for  den  Hob 
blegnende  Ben,  kunde  den  mindst  af  alt  tænke  sig. 

Den  store  Øresæl  behøvede  ingen  Tilskyndelse  til 
at  være  tidlig  paa  Færde  for  at  undgaa  Stormløbet. 
Det  var  hans  anden  Sæson  som  fuldvoksen  Tyr  og  an- 
svarlig Selvejer  af  en  Strækning  nøgen  Klippeafsats  paa 
Bredden  af  en  0  i  Beringshavet. 

Den  foregaaende  Sæson  havde  han  været  blandt 
de  sidste,  der  gik  nordpaa,  og  til  Trods  for  al  hans 
Harme  og  Heltemod  i  Kampen,  var  det  gaaet  ham  daar- 
ligt  baade  med  Hensyn  til  Lejlighed  og  Hustruer.  Han 
havde  været  nødt  til  at  tage  til  Takke  med  en  elendig 
og  udsat  Klippehylde  langt  fra  Vandet  og  med  et  spar- 
somt Harem  af  tre  blidøjede,  men  mere  eller  mindre 
forhutlede  smaa  Koner.  Disse  tre,  som  han  efter  vold- 
somme Slagsmaal  havde  erobret  fra  to  Nabotyre,  var 
blevet  noget  mishandlede  under  Striden  om  deres  un- 
derdanige Skønhed,  og  deres  ellers  glatte  Skind  viste 
saa  mange  Rifter  og  Mærker,  at  det  vilde  have  gjort 
den  dygtigste  Bundtmager  i  Rue  de  la  Paix  fortvivlet. 

Ved  Mindet  om  den  Pris,  han  havde  maattet  be- 
tale for  at  komme  for  sent,  var  han  tidlig  blevet  rastløs 
i  de  purpurfarvede  sydlige  Have  og  havde  i  god  Tid 
vendt  Næsen  mod  Nord. 

Langs  med  Californiens  og  Oregons  stejle,  bølge- 
larmende  Kyster,  gennem  de  vældige  Stillehavsbølger, 
svømmede  han  støt  nordpaa,  springende  som  en  Fisk 

eller  glidende  med  en  vældig  Fart  i  kraftige  oljebløde 
Kurver,  som  om  hele  hans  smidige  Krop  var  en  Skrue, 
der  jog  gennem  Vandet.  For  det  meste  svømmede  han 
et  Stykke  ude  fra  Kysten  og  kastede  fra  Tid  til  anden 
sit  skæggede  Hoved  op  over  Vandet  for  at  aande.  I  de 
fiskemylrende  Have  fandt  han  mere  end  Føde  nok  til 
at  tilfredsstille  sin  umættelige  Appetit.  Han  var  dog 
ogsaa  i  Følge  med  andre  kloge  Tyre  paa  dette  nordlige 
Kapløb,  og  af  og  til  standsede  hele  Flokken  og  tilbragte 
noget  af  den  kostbare  Tid  med  Driveri  og  Leg  under 
den  lokkende  Foraarssol,  som  om  et  Glemselens  Slør 
for  en  Stund  havde  sænket  sig  over  dem,  og  deres  For- 
maals  Paatrængenhed  var  traadt  i  Baggrunden. 

I  Hovedsagen  var  det  en  sorgløs  Rejse.  Alle  de 
fuldvoksne  Tyre,  hurtige  og  stærke,  med  Kroppe  paa 
to  Meter  og  derover  i  Længden,  var  som  én  Masse  af 
smidige  Staalmuskler,  og  selv  i  disse  farlige  sydlige 
Vande  havde  de  kun  faa  Fjender  at  frygte.  Ingen  Haj 
kunde  fange  dem,  dersom  de  ikke  selv  var  skødesløse; 
og  med  sin  overlegne  Hurtighed  og  vidunderlige  Fær- 
dighed i  at  springe  var  en  stor  Sæltyr  i  Stand  til  at 
gøre  det  mere  eller  mindre  ubehageligt  for  den  klod- 
sede Haj. 

Der  var  dog  én  Fjende,  han  frygtede,  nemlig  den 
lynsnare  og  ubarmhjertige  Sværdfisk,  der  uden  Varsel 
for  op  fra  Dybderne,  og  han  holdt  ogsaa  godt  Øje  med 
den  frygtelige  Orcahval,  »Dræberens«,  hvælvede,  sort- 
hvide Ryg.  Men  Sælernes  allerværste  Fjender,  de  hen- 
synsløse havgaaende  Sælfangere,  lod  ham  og  hans  Følge 
være  i  Fred,  fordi  deres  Pelse  var  altfor  grove  og  skram- 
mede til  at  have  nogen  Værdi  paa  Pelsmarkedet. 

Disse  Slyngler  og  Røvere  var  langt  bagude  og  ven- 
tede paa  de  glatte,  unge  Køer,  og  de  tykpelsede,  to-tre 
Aars  unge  Tyre,  »Ungkarlene«,  som  Sæl  jægerne  kaldte 
dem. 

Men  skønt  ingen  Pirater  nærmede  sig  for  at  for- 

ulempe  ham  paa  Rejsen,  fik  han  dog,  endnu  før  han 
var  kommet  forbi  British  Colombias  lange  Kyst,  en  al- 
vorlig Forskrækkelse.  Ud  fra  Queen  Charlotte  Øen 
dampede  en  af  den  kanadiske  Regerings  smaa  Vagt- 
skibe saa  hurtig  som  en  Terrier  efter  Rotter  ind  mellem 
Hjorden.  Den  store  Tyr  dykkede  dybt  ned  i  det  taagede 
Dybs  grønne  Glimmer,  og  Resten  af  Hjorden  spredtes 
i  Panik.  Men  ikke  før  den  kanadiske  Kommandør 
havde  faaet  Tid  til  at  overbevise  sig  om,  at  dette  kun 
var  de  gamle  Tyres  Avantgarde,  og  at  han  maatte  søge 
sit  Bytte,  de  omstrejfende  Sælfangere,  længere  mod  Syd. 

Efter  denne  Hændelse  gjorde  Sælen  en  stor  Bue 
langt  mod  Vest  og  fulgte  Alaskakystens  uhyre  Sving- 
ning. I  sin  voksende  Iver  holdt  han  sig  forrest  i  Avant- 
garden, og  da  han  rundede  Spidsen  af  Alaska,  kom  han 
gennem  Aleuternes  Ørække,  hvor  de  strækker  sig  ud 
ligesom  Vadesten  fra  Fastlandskysten,  og  naaede  ind  i 
Beringshavets  grundede  Strømme.  Hidtil  havde  hans 
Rejse  været  uden  større  Begivenheder,  men  netop  her 
løb  han  ind  i  et  Æventyr,  som  nær  havde  gjort  en  vold- 
som og  beskæmmende  Ende  paa  hans  Karriere. 

I  Mundingen  af  en  trist  arktisk  Flod  traf  han  paa 
en  uhyre  Skare  Laks,  som  var  paa  Vej  op  til  Yngle- 
pladserne. Det  var  en  af  den  Slags  Hændelser,  hvor  # 
endogsaa  den  mest  selvbeherskede  Sæl  maa  finde  Til- 
givelse for  sit  glade  Vanvid.  Hele  Hjorden  blev  fuld- 
stændig vild.  Det  blev  et  Lakseædegilde.  Gennem  den 
tætpakkede,  sølvglinsende  Lakseskare  sprang  de  store, 
smidige,  sortblinkende  Sælkroppe  hid  og  did  i  et  De- 
lirium af  Drab.  De  dræbte  mange  Gange  mere,  end  de 
kunde  fortære,  indtil  den  blege,  skumle  Flod  paa  lange 
Strækninger  var  farvet  rød.  Hist  og  her  kastede  et 
stridskægget  Hovede  sig  op  over  de  sydende  Vande 
med  en  fed,  baskende  Laks  imellem  Kæberne.  I  pure 
Kaadhed  blev  den  glinsende  Fisk  bidt  i  to  Stykker,  en 
Mundfuld  blev  slugt,  medens  de  andre  blødende  Stykker 

faldt  i  Vandet.  Og  saa  dykkede  den  gale  Fisker  efter 
et  nyt  Bytte.  Det  var  en  slem  Time  for  Laksene. 

Langs  Flodmundingens  Kyster  strejfede  nogle 
dovne  Isbjørne  omkring,  af  og  til  sprang  de  ud  i  den 
mylrende  Strøm  og  hentede  sig  et  Bytte,  som  de  bar  til 
Land  og  fortærede  i  Ro.  Men  Laksenes  Sværme,  der 
dreves  frem  af  en  ubønhørlig  Drift,  holdt  Kursen  og 
standsede  ikke,  og  deres  Antal  var  saa  umaadeligt,  at 
alle  Bjørnenes  og  Sælernes  forenede  Angreb  ikke  syntes 
at  formindske  det. 

I  den  overdaadige  Leg  med  Laksene  kom  den  store 
Sæl  tilfældigvis  til  at  forse  sig  overfor  et  mærkeligt  ud- 
seende Havvæsen,  der  under  sit  Hvil  rullede  trægt  frem 
og  tilbage  paa  den  mudrede  Bund.  Dette  blege,  ligfar- 
vede  Dyr,  der  var  henved  fire  Meter  langt,  gjorde  Ind- 
tryk af  at  stamme  fra  en  fortidig  Mesalliance  mellem  en 
Enhjørning  og  en  Delfin.  Fra  Midten  af  dets  mægtige, 
stumpe  Snude  ragede  et  to  Meter  langt  massivt,  spidst 
og  mærkelig  drejet  Spyd  af  haardt  Elfenben  ud.  Dets 
smaa,  grusomme  Griseøjne  stirrede  ligegyldigt  paa 
Laksenes  Myriader,  der  passerede  hen  over  den.  For 
Øjeblikket  var  dens  mægtige  Appetit  fuldstændig  til- 
fredsstillet med  Laks. 

Flodmundingen  var  paa  dette  Sted  ikke  mere  end 
ti  til  tolv  Fod  dyb,  og  ved  en  af  sine  sprælske  Dukker- 
ter kom  Sælen  til  at  slaa  Narhvalen  voldsomt  over  Snu- 
den med  Baglufferne.  Maaske  led  Narhvalen  i  det 
Øjeblik  af  Mavekneb,  ihvertfald  var  den  meget  irritabel 
og  gjorde  et  rasende  Spring  fremad.  Sælen  fik  ved  et 
Sideblik  Øje  paa  den  blege  Skabning  og  drejede  med 
en  hurtig,  aaleagtig  Snoning  af  Vejen  i  yderste  Øjeblik. 
Den  spidse  Lanse  naaede  ikke  sit  Maal,  Sælens  ædlere 
Dele  gik  fri,  men  en  lang,  blodig  Flænge  gabede  i  dens 
Side  lige  bag  Forlufferne. 

Ved  det  glubske  Fremstød  skød  Narhvalen  halvt  op 
af  Vandet,  og  idet  den  gled  tilbage,  sprang  Sælen  ra- 

sende  over  Angrebet  til  og  flængede  den  tværs  over 
et  af  de  smaa  Griseøjne.  Men  Hvalens  Spæklag  var 
for  tykt  til,  at  Sælens  Tænder  kunde  gøre  nogen  videre 
Skade,  og  den  sank  tungt  tilbage  til  sin  Fordøjelsesplads 
i  Mudderet,  medens  Sælen  gled  videre  ind  mellem 
Laksene. 

En  næsten  blikstille  Morgen  med  bleg,  lavtstaaende 
Sol  kom  den  store  Sæl  til  den  0  i  Pribilov  Gruppen, 
som  han  under  hele  sin  lange  Rejse  havde  tænkt  paa. 
Kysten  og  hele  Øen  var  nøgen  og  trist,  men  det  Sted, 
hvor  Sælen  sprang  i  Land  og  erhvervede  sig  Førsteret, 
havde  visse  Fordele,  som  hans  Ledsagere  snart  fik  Øj- 
nene op  for.  Omtrent  en  Kilometer  ud  for  Kysten  laa 
en  anden  flad  0,  hvis  lange,  smalle  Stribe  tjente  som 
Bølgebryder  mod  det  aabne  Havs  tunge  Vover.  Og 
i  Løbet  mellem  Øerne  var  der  altid  rigeligt  med  Fisk, 
og  Vandet  var  dybt  lige  op  til  den  Afsats,  hvor  han 
havde  etableret  sig. 

Da  han  landede,  fulgte  en  Skare  andre  Sæler  straks 
efter  ham  langs  Afsatsens  store  Runding.  Og  Polar- 
stilheden, der  hidtil  havde  været  død  og  aandeløs,  søn- 
derreves øjeblikkelig  af  raa,  gøende  Brøl  og  gryntende 
Skrig  under  de  nyankomnes  Kævl  om  Pladserne. 

Den  store  Tyr  følte  sig  straks  hjemme  her.  Himlen 
var  Taget  paa  hans  Hus,  Væggene  var  de  fire  Vinde  og 
Gulvet  en  blidt  skraanende  Klippeafsats,  som  den  vilde- 
ste arktiske  Storm  ikke  kunde  ryste.  Han  fik  snart 
Bevis  for,  hvor  misundelsesværdig  hans  Plads  var.  Ikke 
fem  Minutter  havde  den  været  i  hans  Besiddelse,  før 
han  maatte  slaas  for  den. 

En  anden  Tyr,  der  var  endnu  større  end  han  selv, 
graanet  om  Snuden  og  med  det  hvide  Ar  efter  et  gam- 
melt Saar  tværs  over  Hovedet,  kastede  sig  rasende  imod 
ham.  At  dømme  efter  Angrebets  indignerede  Sikkerhed 

var  det  rimeligvis  den  tidligere  Indehaver  af  Pladsen, 
der  nu  krævede  sine  formentlige  Rettigheder  respek- 
teret. 

Men  i  disse  vilde  Egne  gælder  ingen  anden  Ret  end 
Magtens.  Den  nuværende  Husejer  strakte  og  krum- 
mede sin  mærkelig  smidige  Krop  og  styrtede  med  et 
Brøl  mod  den  paatrængende  Gæst. 

Husejeren  havde  Fordelen  af  at  være  højere  oppe 
paa  Skraaningen.  Hans  brede,  korte  og  kraftige  Bag- 
luffer,  der  var  fremadvendte  ligesom  Baglemmerne  paa 
firføddede  Landdyr  og  ikke  hjælpeløst  bagudrettede 
som  hos  Østens  Sæler,  gav  ham  sikkert  Fodfæste  under 
Angrebet.  Ved  det  første  Slag  ramte  han  ubarmhjertigt 
sin  Modstander  og  trængte  ham  tilbage  lige  til  Kanten 
af  Afsatsen.  Men  den  gamle  var  svær  og  kraftig  og 
fandt  atter  Fodfæste.  I  nogle  Minutter  var  Kampens 
Udfald  tvivlsomt,  de  jævnbyrdige  Modstander  brølede 
udfordrende  under  Slagsmaalet,  medens  de  nærmeste 
Naboer  af  Sympati  deltog  i  Spektaklet. 

Deres  svære  Halse,  som  glinsede  i  Solens  skraa 
Straaler,  drejede  sig  hid  og  did,  og  Hovederne  foer  fra 
den  ene  til  den  anden  Side,  medens  de  flængede  hin- 
anden i  Struberne  og  afparerede  de  dødelige  Hug  med 
vidaabne  Gab.  Omsider  lykkedes  det  Husejeren,  med 
den  større  Energi  og  Vildskab,  som  ogsaa  havde  bragt 
ham  fremmest  i  Kapløbet  om  Pladserne,  at  overmande 
sin  Fjendes  højere  Vægt.  Den  fremmede  led  meget,  og 
enten  den  nu  et  Øjeblik  tabte  Humøret  eller  den  var 
svækket  af  sine  Saar,  blev  den  paa  en  Gang  væltet  over- 
ende og  slynget  ud  i  Vandet. 

Husejeren  lænede  sig  ud  over  Kanten  og  drejede 
truende  Hovedet  fra  den  ene  Side  til  den  anden,  parat 
til  at  genoptage  Kampen,  men  den  fremmede  havde 
faaet  nok.  Et  Sekund  stak  den  Hovedet  op  over  Van- 
det og  betragtede  sin  Fjende,  hvorpaa  den  atter  dyk- 
kede ned  og  bedrøvet  svømmede  bort  for  at  finde  en 

Plads  paa  et  af  de  mere  udsatte  Steder  i  Udkanten.  I 
Løbet  af  de  næste  fireogtyve  Timer  maatte  Husejeren 
udkæmpe  endnu  fire  Kampe  før  hans  Eneret  var  aner- 
kendt; men  de  var  mindre  alvorlige  end  den  første.  Og 
til  alt  Held  for  hans  blødende  Flanker,  blev  Livet  nu 
mindre  anstrengede  efterhaanden  som  Stedet  faldt 
til  Ro. 

Skønt  den  store  Sæl  nu  fik  Lejlighed  til  at  hvile  og 
komme  til  Aande,  var  Prisen  for  hans  Ejendom  ikke 
desto  mindre  en  stadig  Aarvaagenhed.  Der  kom  stadig- 
væk nye  Sæler,  som  truede  med  at  bestride  hans  Ejen- 
domsret. Men  som  han  laa  der  paa  den  yderste  Kant 
af  Klippen  med  sin  blødende  Krop  synlig  for  alle  og 
Hovedet  svingende  frem  og  tilbage,  medens  de  store, 
kloge  Øjne  glimtede  af  vild  Vagtsomhed,  saa  han  saa 
forberedt  og  frygtindgydende  ud,  at  hans  udfordrende 
Slægtninge  som  Regel  ombestemte  sig  og  svømmede  bort 
for  at  søge  en  lettere  tilgængelig  Plads.  Dersom  nogen 
prøvede  paa  at  komme  i  Land,  var  han  over  dem,  før 
de  havde  faaet  Fodfæste,  og  de  forsvandt  hver  Gang 
med  deres  Saar  saa  hurtigt  som  muligt.  Saa  havde  han 
desuden  sine  umiddelbare  Naboer,  to  svære  stridbare 
Tyre,  at  forsvare  sig  imod.  De  havde  selv  sikret  sig  gode 
Pladser,  men  truede  altid  med  at  træde  ind  paa  de  Ene- 
mærker han  ansaa  for  sine.  Disse  Enemærker  var  maa- 
ske  noget  rummelige,  men  Husejeren  havde  planlagt  en 
større  Husholdning  for  at  bøde  paa  sit  Uheld  fra  forrige 
Sæson,  og  med  truende  Brøl  og  Gøen  advarede  han  dem 
mod  ethvert  Forsøg  paa  uretmæssig  Indtrængen. 

Hvad  der  gjorde  Situationen  særlig  mærkelig  var, 
at  den  ustandseligt  plagede  Husejer  nu  ikke  havde  Tid 
til  at  æde.  Dersom  han  et  eneste  Øjeblik  havde  forladt 
sin  Post,  vilde  han  have  fundet  den  optaget,  naar  han 
vendte  tilbage,  og  være  tvunget  til  et  tvivlsomt  Slags- 
maal  for  at  genvinde  den.  En  halv  Snes  Skridt  lige  ud 
for  Næsen  af  ham  var  der  Masser  af  Fisk,  fede  Fisk, 

der  sværmede  i  det  iskolde  grønne  Hav,  men  han  kunde 
ikke  springe  ud  for  at  fange  dem. 

I  den  Henseende  var  han  dog  ikke  værre  stillet 
end  sine  Fæller  og  Rivaler;  alle  de  Tyre,  som  havde 
sikret  sig  en  god  Plads,  maatte  blive  paa  den  hele  Tiden 
for  at  forsvare  den. 

Det  var  nu  i  Begyndelsen  af  Maj,  og  i  fem  eller 
seks  Uger  brød  han  ikke  sin  Faste,  medens  de  uendeligt 
lange  arktiske  Dage  svandt  hen  under  det  blege  Lys  fra 
den  lave  Sol,  der  drejede  Horisonten  rundt  og  lige 
netop  dukkede  ned  under  den  for  nogle  faa  Minutter. 
Han  vovede  næppe  engang  at  sove,  for  at  ikke  en  af  de 
frække  ny  ankomne  Ungsæler  skulde  snige  sig  over 
ham. 

Men  heldigvis  var  han  fed  efter  en  god  Vinters  rige- 
lige Føde  og  magelige  Levemaade,  og  Spækforraadet 
under  Huden  nærede  hans  Kræfter. 

Henved  Slutningen  af  Maaneden  begyndte  de  pyn- 
telige og  elskværdige  Hjorder  af  unge  »Halvtyre«  og 
»Ungkarle«,  som  var  for  unge  til  at  gifte  sig,  at  an- 
komme. Sammen  med  dem  kom  Skarer  af  smaa  blid- 
øjede,  aargamle  Køer,  Havets  legende  Børn.  De  gamle 
Tyre  tog  ingensomhelst  Notits  af  disse  uskyldige.  De 
sværmede  iland  i  Øgruppens  Udkanter,  glade  ved  et 
hvilketsomhelst  Kvarter,  de  kunde  faa,  og  tilbragte  de 
ledige  Timer,  naar  de  ikke  var  paa  Fiskefangst,  med 
munter  Leg,  ganske  som  en  Flok  Børn,  der  er  sluppet 
af  Skole. 

Og  endelig,  i  Begyndelsen  af  Juni,  skete  den  længe 
imødesete  Begivenhed,  som  alle  Husjerne  havde  holdt 
Vagt  for,  kæmpet  og  fastet  for  —  de  fuldvoksne  Køers 
Ankomst. 

De  kom  i  stedse  større  Mængder,  den  ene  lige  bag 
efter  den  anden. 

Da  Køerne  er  fuldvoksne  i  to  Aars  Alderen,  og  Ty- 
rene ikke  før  de  er  syv  Aar  gamle,  og  da  Hunnerne 

desuden  fødes  i  større  Antal  end  Hannerne,  er  Forhol- 
det mellem  dem  som  ti  eller  tolv  mod  en.  Alligevel  var 
der  ikke  en  Tyr  i  Hjorden,  som  ikke  var  ængstelig  for 
at  faa  for  faa  Køer  i  sit  Harem. 

De  første  to  Køer  som  ankom,  den  ene  en  halv  Me- 
ter bag  den  anden,  svømmede  lige  hen  imod  den  trium- 
ferende store  Tyrs  Afsats,  hvor  han  ivrigt  ventede  dem 
med  Hovedet  strakt  saa  langt  ud  over  Vandet  som  mu- 
ligt. Øresælens  Ko  er  langt  mindre  end  den  polygame 
og  vældige  Tyr,  den  har  milde  Øjne  og  et  blidt  Væsen. 

Da  den  forreste  naaede  Kanten,  greb  Tyren  hende 
uceremonielt  i  Nakken  og  hev  hende  med  mere  Kraft 
end  Taktfuldhed  i  Land,  endnu  før  hun  havde  faaet 
Fodfæste.  Grebet  af  hans  Tænder  var  sikkert  smerte- 
fuldt, men  den  lille  Ko  lod  til  at  betragte  det  som  et 
Tegn  paa  Hengivenhed,  thi  hun  klagede  sig  ikke.  Hen- 
des pludselige  Ægtefælle  gav  sig  dog  ingen  Tid  til  Kur- 
mageri; efter  at  han  havde  kastet  hende  bag  sig,  snur- 
rede han  lynsnart  rundt  for  at  give  hendes  Søster  samme 
Behandling,  men  kom  for  sent.  Hans  energiske  Nabo 
tilhøjre  var  kommet  ham  i  Forkøbet  og  havde  Held  til 
at  trække  den  modstandsløse  Skønne  ind  til  sin  Arne. 

Brølende  af  Skuffelse  og  Skinsyge  sprang  Huseje- 
ren ind  over  Grænsen  for  at  fordre  sin  formentlige  Ejen- 
dom. Men  et  Blik  bagud  viste  ham  Naboen  til  venstre 
paa  Vej  for  at  stjæle  den  Brud,  han  netop  havde  sikret 
sig.  Et  Øjeblik  vaklede  han  i  pinlig  Ubeslutsomhed; 
men  den  troløse  lille  Ko,  som  ikke  gjorde  sig  nogen 
Umage  for  at  følge  efter  ham,  lod  til  at  være  skamløst 
ligeglad  med  Udsigten  til  at  skifte  Herre.  Rasende 
sprang  han  da  tilbage  og  stod  Vagt  over  hende  med 
aabent  Gab;  og  Naboen,  som  allerede  mere  end  en  Gang 
havde  gjort  Bekendtskab  med  hans  Tænder,  var  diskret 
nok  til  at  trække  sig  tilbage. 

Nu  begyndte  Køerne  at  ankomme  i  saadanne  Mæng- 
der, at  alle  de  store  Sæltyre  havde  mere  end  nok  at  gøre 

med  at  fange  dem,  som  kom  indenfor  deres  Række- 
vidde, uden  at  have  nødig  at  røve  fra  Naboerne.  Det 
lykkedes  den  vagtsomme  og  utrættelige  Husejer  i  Lø- 
bet af  de  næste  otteogfyrretyve  Timer  at  fange  og  in- 
stallere ikke  mindre  end  halvanden  Snes  blidøjede  smaa 
Koner,  som  sagtmodige  flokkede  sig  paa  Klippeafsatsen 
bag  ham  og  beundrende  iagttog  hans  herkuliske  An- 
strengelser for  at  forøge  deres  Antal.  De  var  ikke  be- 
sværet af  Skinsyge,  maaske  var  de  fleste  af  dem  end- 
ogsaa  stolte  over  at  tilhøre  et  saa  velforsynet  Harem, 
hvis  Størrelse  beviste  Herrens  Kæmpekræfter. 

Medens  Husejeren  var  optaget  med  at  hjælpe  ny 
ankomne  i  Land,  havde  to  af  dem  ganske  vist  ladet  sig 
lokke  bort  af  en  af  de  mindre  forsynlige  unge  Tyre  i 
Bagrækkerne,  som  hidtil  ikke  havde  haft  Held  til  at 
sikre  sig  nogen  Mage;  men  de  fleste  af  dem  kunde  ikke 
glemme  Husejerens  kraftige  Greb  om  deres  Nakke.  Det 
viste,  at  han  var  en  kraftig  Herre  og  Mage  og  det  under- 
trykte alle  Indskydelser  til  at  stikke  af. 

I  nogle  Dage  vedblev  forsinkede  Afdelinger  af  Køer 
at  strømme  ind,  og  Husejeren  havde  stadigvæk  Held 
med  sig,  saa  at  han  snart  var  Overhovede  over  et  Harem 
paa  over  fyrretyve  Medlemmer.  Det  var  ikke  en  eneste 
for  mange  for  hans  store  Hjerte  og  Ærgerrighed,  men 
det  gjorde  ham  til  et  Midtpunkt  for  den  bitreste  Mis- 
undelse. Selv  hans  ihærdige  Naboer  paa  begge  Sider 
havde  ikke  saa  stort  et  Selskab  paa  deres  Afsatser,  og 
bagude  laa  en  spredt  Række  af  unge  Tyre,  som  var 
kommet  for  sent  og  altid  var  paa  Udkig  efter  en  Lejlig- 
hed til  at  røve  af  Bestanden.  Husejeren  var  saa  plaget 
af  sin  Ære,  at  han  ikke  havde  haft  Tid  til  det  mindste 
Blund,  og  med  Hensyn  til  at  æde,  saa  var  det  en  Ny- 
delse, han  ikke  havde  tilladt  sig  i  saa  lang  Tid,  at  han 
næsten  havde  glemt,  hvad  det  var.  Fyrretyve  Koner, 
der  allesammen  ventede  paa  at  blive  stjaalet  af  enhver  - 
somhelst  fremmed  og  listigere  Bejler,  der  kunde  komme 

forbi!  At  holde  dem  alle  samlet  var  alt,  hvad  den  pla- 
gede Husejer  kunde  overkomme.  Han  vedblev  at  tumle 
aarvagen  rundt  omkring  den  sammenstimlede  Flok,  og 
dersom  en  eller  anden  mente,  at  hun  var  forsømt  eller 
overset  og  derfor  prøvede  paa  at  slippe  bort  til  en  af 
de  ensomme  Bejlere  i  Bagrækkerne,  blev  hun  hurtig 
klar  over,  at  hun  ikke  var  saa  glemt,  som  hun  havde 
tænkt. 

Hun  blev  grebet  i  Nakken,  rusket  til  sønderknust 
Underkastelse  og  kastet  tilbage  ind  i  Midten  af  Haremet. 
Alt  dette  foregik  naturligvis  ikke  uden  stadige  Skær- 
mydsler, naar  denne  eller  hin  skuffede  Bejler  var  modig 
nok  til  at  vise  Tænder.  Men  Husejeren  var  saa  meget 
stærkere  og  dygtigere  en  Slagsbroder  frem  for  de  uer- 
farne unge  Tyre  i  Bagrækkerne,  at  den  Slags  Skær- 
mydsler altid  fik  en  hurtig  Afslutning. 

Nogle  faa  Dage  efter  Køernes.  Ankomst  begyndte 
de  smaa  uldklædte  Hvalpe  at  komme  til  Verden.  Efter- 
som Fødslerne  tiltog,  formindskedes  ogsaa  Husejerens 
Besværligheder  en  Smule.  Saa  snart  som  en  Hvalp  var 
født  i  Haremet,  var  han  sikker  paa,  at  Moderen  ikke 
løb  sin  Vej. 

Men  de  uvedkommende  Bejlere  vedblev  at  være 
lige  saa  farlige  som  før,  thi  de  tapre  Røvere  veg  ikke 
tilbage  for  Ansvaret;  men  var  altid  rede  til  at  stjæle 
baade  Moder  og  Barn.  Saa  snart  som  Hvalpene  var 
ude  over  den  første  Hjælpeløshed,  fik  Mødrene  Tilla- 
delse til  at  forlade  Haremet,  men  kun  ad  Fordøren  ud 
til  Havet  for  at  fange  Fisk  og  opretholde  deres  Mælke- 
ydelse til  de  smaa,  thi  Husejeren  vidste,  at  ingen  Ko 
vilde  undlade  at  komme  tilbage.  Men  han  selv  havde 
hverken  Rist  eller  Ro  til  at  æde.  Han  havde  intet  andet 
at  gøre  end  at  blive  hjemme  og  holde  Vagt  over  de 
fyrretyve  Koners  Smaabørn,  samt  kæmpe  med  de  ud- 
holdende Rivaler.  Det  var  en  udmattende  Tilværelse. 
Og  ved  denne  Tid  var  han  ikke  længere  en  rund  og  vel- 

næret  Kurtiser,  men  en  mager  Bensæk,  prydet  med 
skæmmende,  men  ærefulde  Ar.  Hele  hans  Styrke  og 
Ild  var  imidlertid  i  Behold,  og  ingen  Rival  udfordrede 
ham  uden  at  komme  til  at  fortryde  det. 

Men  en  Dag  kom  der  en  Fjende,  som  selv  Hus- 
ejerens Heltemod  ikke  kunde  bekæmpe.  Sæljægerne  an- 
kom til  Pladsen.  Det  var  ikke  de  kritikløse  Slagtere, 
Sælrøverne,  men  de  lovlige  Jægere,  der  dræbte  med 
Skønsomhed.  De  forulempede  ikke  de  gamle  Tyre  og 
deres  Opfostringsanstalter,  skønt  Tyrene  uforfærdet 
brølede  efter  dem.  De  trængte  ind  paa  de  uparrede 
Ungsælers  Legepladser,  sparede  de  smaa  Hunner,  men 
foretog  et  skrækkeligt  Plyndringstogt  mellem  Halvty- 
rene og  Ungkarlene,  indtil  den  før  saa  lykkelige  Lege- 
plads var  uhyggelig  oversvømmet  af  de  dødes  Blod. 
Jægerne  sørgede  dog  omhyggeligt  for  at  spare  en  god 
Procentdel  af  de  ulykkelige  Ungkarle,  saa  at  Øresælens 
værdifulde  Stamme  ikke  skulde  staa  i  Fare  for  at  uddø. 

Mellem  Sæljægerne  fandtes  en  tankefuld  Mand, 
hvis  Opgave  ikke  var  at  slaa  ihjel,  men  kun  at  iagttage. 
Han  kunde  ikke  lide  Myrderiet.  Han  rynkede  misfor- 
nøjet paa  sin  undersøgende  Næse,  medens  han  nogle 
Øjeblikke  iagttog  Slagtningen,  blot  for  at  se,  hvorledes 
den  gik  for  sig.  Saa  vendte  han  sig  hastig  bort  for  at 
studere  Resten  af  Samlingspladserne,  tage  nogle  Foto- 
grafier og  se  at  finde  ud  af,  hvorledes  Øresælen  havde 
det,  naar  den  var  optaget  af  interessantere  Ting  end 
dette,  at  blive  myrdet.  Han  slog  langsomt  ind  paa  Vejen 
bag  Pladsen,  og  uden  at  ænse  Trusler,  Brøl  og  snap- 
pende Gab,  standsede  han  af  og  til  for  at  tage  en  Plade. 
Fyldt  af  Begejstring  og  Oplevelser  kom  han  endelig  til 
den  Afsats,  hvor  den  krigsvante  Husejer  vogtede  sit 
Harem  med  fyrretyve  Skønne. 

Den  store  Familje  og  dens  mægtige  Vogter  fangede 
hans  Øje.   Her  var  sandelig  en  Husholdning,  der  var 

værd  at  lægge  Mærke  til.  Først  tog  han  en  Plade  paa 
Afstand  og  besluttede  derpaa  at  trænge  ind  paa  dens 
Enemærker  og  studere  de  hjemlige  Arrangementer. 
Uden  større  Besvær  undgik  han  de  vrede  Tyre  i  Bag- 
rækkerne med  deres  sparsomme  Haremer  og  vandrede 
frygtløs  lige  ind  mellem  -de  ængstelige  Køer  og  de  rund- 
øjede,  tillidsfulde  Hvalpe.  Han  havde  set  saa  mange 
Sæler  blive  dræbt,  og  det  var  gaaet  saa  let  for  sig,  at 
han  havde  faaet  en  fejlagtig  Mening  om  Dyrenes  Mod. 
Han  gav  heller  ikke  Agt  paa  Husejerens  barske  Advar- 
sel, men  bøjede  sig  ned  for  at  klappe  en  af  Hvalpene, 
der  uden  Frygt  saa  op  paa  ham  med  rørende  milde  og 
bløde  Øjne. 

Husejeren  vidste  godt,  at  denne  fremmede  var  det 
uovervindelige  Menneske,  Dyrenes  Undertvinger,  i 
Stand  til  at  dræbe  øjeblikkeligt  og  usynligt  eller  med 
springende  Ild.  Men  han  tøvede  ikke,  han  beregnede 
ikke  Risikoen  ved  at  forsvare  sin  Arne.  Kejtet,  men 
farlig,  kom  han  tappert  væltende  frem  til  Angreb. 

Lige  i  yderste  Øjeblik  kom  Manden  til  at  se  op 
og  fik  Øje  paa  den  arrede  Skikkelse,  der  var  ved  at  falde 
over  ham.  Han  gjorde  et  vildt  Spring,  tabte  sit  Kamera 
og  undgik  Angriberes  farlige  Tænder.  Men  den  ene  af 
de  store  Luffer  ramte  ham,  og  hovedkulds,  halvt  be- 
døvet, faldt  han  hen  over  Ryggen  af  en  protesterende 
Ko.  Til  alt  Held  for  ham  standsede  Tyren  for  at  øde- 
lægge Kameraet,  og  Manden,  der  fortumlet  rystede  paa 
Hovedet,  fik  Tid  til  at  komme  sig,  saa  han  kunde  møde 
det  næste  væltende  Fremstød.  Hans  eneste  Vaaben  var 
en  svær,  knortet  Stok,  der  tjente  baade  som  Spadsere- 
stok og  Forsvarsvaaben.  Idet  han  nu  sprang  til  Side, 
langede  han  Husejeren  et  haardt  Slag  over  Snuden,  Sæ- 
lens mest  saarbare  Punkt,  og  det  store  Dyr  faldt  sam- 
men som  en  punkteret  Luftsæk. 

Manden  saa  med  Samvittighedsnag  ned  paa  sin 
faldne  Fjende,  samlede  sit  sønderslaaede  Kamera  op, 

klappede  en  Hvalp,  der  laa  ham  i  Vejen,  og  trak  sig 
tilbage.  Da  han  passerede  Bagrækken  af  de  unge  Tyre, 
saa  han  sig  om  og  opdagede  til  sin  store  Tilfredshed, 
at  Slaget  havde  været  mindre  virkningsfuldt,  end  han 
havde  troet.  Husejeren,  som  nu  langsomt  var  ifærd 
med  at  komme  til  Kræfter,  løftede  sit  frygtløse  Hovede, 
lod  Blikket  løbe  hen  over  Familjen  for  at  se  om  ingen 
var  stjaalet,  og  skønt  endnu  noget  svag,  brølede  han  ud- 
fordrende mod  alle  uvedkommende. 

Da  Jægerne  nogle  faa  Dage  senere  forlod  Øen, 
kunde  Husejeren  ikke  undgaa  at  føle,  at  han  selv  havde 
været  Aarsagen  til  deres  Forsvinden.  Og  da  der  ikke 
var  nogen,  som  kunde  bestride  denne  Opfattelse,  er 
det  ikke  mærkeligt,  at  han  fandt  den  overmaade  til- 
fredsstillende. 

Efter  omtrent  seks  Ugers  Forløb,  hen  imod  Slut- 
ningen af  Juli,  var  Hvalpene  blevet  stærke  nok  til  at 
tage  med  paa  Vandring.  Husejerens  stadige  Faste  var 
omsider  blevet  uudholdelig,  og  en  skønne  Dag  kom  han 
og  hans  Rivaler  til  den  Slutning,  at  det  ikke  var  værd 
paa  saa  stor  en  Bekostning  at  holde  deres  Harem  sam- 
men. De  kom  i  Tanker  om,  at  de  til  næste  Aar  maaske 
kunde  gøre  sig  Haab  om  at  samle  et  andet,  der  var  lige 
saa  interessant.  Og  paa  engang  glemte  de  deres  mest 
rasende  Fejder  og  lod  sig  plumpe  ud  i  Vandet  paa  ivrig 
Jagt  efter  Fisk.  Snart  efter  vendte  hele  Flokken  Næ- 
serne mod  Syd,  og  de  øde  Klippeøer  laa  atter  ensomme 
og  uden  Liv  for  at  møde  den  arktiske  Nats  kommende 
Storme  og  Kulde. 


63 


RØR  GRAVEREN 


H  ackee,  det  stribede  Jordegern,  var  blevet  tvunget 
ud  af  sin  gamle  Bolig,  som  havde  været  baade  rumme- 
lig og  tilbagetrukken,  og  flyttede  nu  højst  indigneret 
over  til  den  næste  Bakkeskraaning,  hvor  han  valgte 
en  Plads  for  sit  nye  Hjem  tæt  ved  Sydsiden  af  et  for- 
faldent Stengærde,  som  adskilte  Bøgeskoven  fra  de 
højere  liggende  Græsgange. 

Han  havde  haft  en  overordentlig  irriterende  Op- 
levelse. Ved  et  rent  Tilfælde  var  en  ondskabsfuld  og 
halstarrig  Terrierbastard  fra  en  Gaard  nede  i  Dalen 
kommet  paa  Spor  af  den  snævre  Indgang  til  hans  un- 
derjordiske Bopæl,  og  var  begyndt  paa  at  grave  ham 
ud.  Det  var  selvfølgelig  et  frugtesløst  Foretagende  for 
en  hvilkensomhelst  Hund,  thi  ikke  alene  var  Indgangs- 
røret  adskillige  Alen  i  Længden  og  førte  godt  tre  Fod 
ned  under  Overfladen,  men  Midterrummet  eller  Dag- 
ligstuen havde  en  anden  Udgang  længere  borte,  ad  hvil- 
ken Hackee  i  Ro  og  Mag  var  gaaet  ud  og  havde  sat 
sig  paa  et  Gærde  i  Nærheden,  hvorfra  han  udskreg 
Forbandelser  over  den  dumme  Hund. 

Terrieren,  som  fra  en  af  sine  mange  Forfædre  og- 
saa  havde  lidt  Gravhundeblod  i  Aarerne,  havde  virke- 
lig gjort  et  fint  Stykke  Gravearbejde,  før  den  blev  klar 
over  det  forgæves  i  Anstrengelserne.  Omsider  skub- 
bede den  sig  da  baglænds  ud  af  Hullet  med  Øjne  og 

Pels  fulde  af  Jord  og  Skidt,  for  at  høre  paa  Hackees 
skingrende  Fornærmelser,  hvorefter  den  med  paataget 
Ligegyldighed  travede  af  sted  for  at  finde  en  mere  løn- 
nende Beskæftigelse. 

Dette  var  foregaaet  sent  paa  Eftermiddagen.  Og 
lige  ved  Aften  var  en  Familje  Skunks  kommet  forbi 
og  adopterede  straks  den  rummelige  Grav,  som  Terrie- 
ren havde  udhulet  for  dem.  Selv  dovne  Gravere  var 
Skunksene  ikke  Fæhoveder.  De  forstod  at  vurdere  no- 
get godt,  naar  de  traf  paa  det.  Og  de  havde  fuldendt 
Hundens  Arbejde  indtil  de  naaede  Midterrummet. 
Trods  Hackees  tungefærdige,  rasende  Protester,  havde 
de  taget  det  i  Besiddelse  med  det  samme  og  gjort  det 
større,  saa  det  passede  for  deres  Dimensioner.  De  var 
i  Sandhed  ikke  noget  Selskab  for  et  Egern,  og  der  var 
ikke  andet  at  gøre  end  at  vige  Pladsen  for  disse  dovne, 
men  overlegne  fremmede.  Hackee  og  hele  hans  Fa- 
milje var  stukket  af,  og  havde  sneget  sig  gennem  det 
violette  Tusmørke  med  en  stilfærdig  Frygtsomhed,  som 
slet  ikke  lignede  deres  sladrende  Frækhed  ved  Dagens 
Lys.  De  vidste,  at  Tusmørket  var  særlig  farligt  for  dem, 
og  de  havde  straks  spredt  sig  og  søgt  Tilflugt  i  venlige 
Naboers  Grave  eller  i  Huller,  som  de  kendte  fra  deres 
D  ag  vandringer. 

Det  var  blevet  en  nervepirrende  Nat  for  Hackee, 
som  skælvende  sad  i  et  hastig  udgravet  Musehul  i  farlig 
Nærhed  af  Overfladen,  hvor  Ræv  og  Ilder  gik  paa  Jagt. 
Saa  snart  som  Morgenvinden  havde  gennet  Nattestrej- 
ferne  ind  i  deres  Huler,  var  han  begyndt  at  sikre  sig 
et  nyt  Kvarter.  Thi  ingen  vidste  bedre  end  han,  at  for 
et  Jordegern  uden  underjordisk  Tilflugtssted  bød  dette 
solbeskinnede  Bakkehæld,  disse  venlige,  rolige  Bøge- 
skove og  disse  aabne  Græsgange  med  Kvæghjorderne 
en  øjeblikkelig  og  dødelig  Risiko. 

Idet  han  udsatte  Bestemmelsen  om  det  Sted,  hvor 
han  vilde  begynde  at  sænke  sin  Tunnel,  holdt  Hackee 

sig  langs  med  Stengærdet,  som  med  sine  Sprækker  og 
Revner  frembød  mange  Skjulesteder,  saafremt  der 
skulde  blive  Fare  paa  Færde.  I  det  tidlige  Solskin  var 
der  mange  andre  Jordegern  paa  Benene  for  at  drikke 
Morgendug.  De  legede  eller  spiste  imellem  Bladene  og 
holdt  i  løssluppen  Munterhed  Kapløb  op  og  ned  ad  det 
gamle  Gærde,  eller  sad  paa  Bagbenene  og  sludrede  med 
hinanden  om  deres  Glæde  ved  Udsigterne  til  en  smuk 
Dag. 

Men  Hackee  følte  sig  ganske  alene  imellem  dem. 
Han  vidste,  at  de  allesammen  havde  en  sikker  Grav 
lige  i  Nærheden.  Han  havde  ingen  Lyst  til  at  sladre 
og  muntre  sig.  Han  var  noget  for  sig  selv,  et  Jordegern 
uden  et  Hul.  Og  alle  hans  Sanser  koncentrerede  sig 
ængsteligt  paa  Vagt  mod  de  Farer,  som  kunde  true  ham 
fra  Himlen  og  Jorden  hvert  Øjeblik. 

Han  var  ikke  engang  sulten  for  Øjeblikket,  fordi 
Ængstelsen  optog  ham  saa  stærkt.  Derfor  var  det  og- 
saa  ham  som  den  mest  vagtsomme,  der  først  opdagede 
en  Duehøg,  der  stjal  sig  ind  mellem  Grenene  paa  et  stort 
Birketræ  tæt  ved  Muren  og  faldt  som  en  Fluesnapper 
i  Haab  om  at  fange  en  af  de  morgenspadserende.  Men 
Hackees  gennemtrængende  Alarmskrig,  før  han  smut- 
tede ind  i  en  Revne,  havde  været  nok.  Alle  Jordegern 
hørte  det  og  sprang  hurtigere  end  Høgen.  Alarmskri- 
get for  langs  med  Gærdet.  Høgen  slog  ned  i  Zigzag 
med  en  forvirrende  Hastighed.  Men  ikke  et  eneste  Jord- 
egern fangede  den,  og  snart  efter  sejlede  den  gnaven 
afsted  for  at  søge  et  mindre  behændigt  Bytte. 

Da  den  var  borte,  smuttede  Hackee  ud  af  sit  Gem- 
mested mellem  Stenene,  løb  endnu  et  halvt  Hundrede 
Fod  og  standsede  og  saa  sig  om.  Her  var  et  godt  Sted, 
der  svarede  til  Hensigten  og  ikke  var  for  overbefolket. 

Paa  Marksiden  af  Gærdet  kom  et  stort  Jordegern 
ud  af  et  Hul  omtrent  tre  Fod  borte,  sprang  op  ad  Ste- 
nene og  gav  sig  til  at  skælde  ud  paa  Hackee.  Men  Ha- 

ckee  blev  ikke  fornærmet.  Han  var  en  fremmed  og 
maatte  tage  Konsekvenserne  deraf.  Det  Punkt  beslut- 
tede han  dog  at  komme  over  saa  hurtigt  som  muligt, 
og  valgte  at  etablere  sig  lige  overfor  Fornærmeren  paa 
den  anden  Side  af  Stengærdet.  Her  bredte  Bøgetræerne 
sig  og  Grønsværet  var  tæt  og  fast,  netop  som  han!  kunde 
lide  det,  og  Efteraarssolskinnet  varmede  paa  Ruden. 

En  tre-fire  Fod  fra  Gærdet  bed  han  Mærke  i  en 
svær  stikkende  Enebærbusk,  hvor  han  mente  at  kunne 
begynde  sine  Graveoperationer  uden  at  frygte  for  Af- 
brydelser. Alt  var  tilsyneladende  roligt;  ingen  Ræv  eller 
Høg  var  i  Sigte.  De  røde  Træegern  og  Skovskaderne 
sprang  muntert  og  sorgløst  omkring  i  Træerne,  et  sik- 
kert Tegn  paa,  at  ingen  Røvere  var  i  Nærheden.  Langs 
Muren  og  paa  det  fløjlsbløde  Grønsvær  paa  begge  Sider 
sprang  andre  Jordegern  omkring,  holdt  Maaltid  eller 
skrabede  i  Jorden  med  deres  smaa  haandformede  Po- 
ter. Og  fra  de  rødbrogede  Køer,  som  slentrede  op  til 
Græsgangene  fra  deres  Stalde,  lød  en  blid,  uregelmæssig 
Ringlen  af  Bjælder. 

Hackee  gav  en  lille  Kvidren  af  Tilfredshed  fra  sig 
og  skulde  lige  til  at  springe  ned  fra  Muren,  da  et  sking- 
rende Alarmskrig  fik  ham  til  at  stivne.  Alle  Jordegern 
sprang  i  rasende  Fart  til  deres  Huller,  medens  det  store 
Faresignal  stod  dem  ud  af  Halsen,  idet  de  forsvandt. 

I  et  halvt  Sekund  stod  Hackees  Hjerte  fuldstændig 
stille,  thi  Signalet  betød,  at  det  var  hans  Stammes  mest 
frygtede  Fjende,  Væselen,  som  var  paa  Spil.  Fra  denne 
hurtige  Forfølger  og  utrættelige,  uforsonlige  Sporfinder 
var  der  kun  en  Redning,  Jordegernets  Hule,  hvis  Ind- 
gang var  altfor  snæver  til,  at  en  Væsel  kunde  smyge  sig 
igennem.  Og  Hackee  havde  intet  Hul  at  søge  Tilflugt  i. 
Han  vidste,  at  han  øjeblikkelig  vilde  blive  opsporet,  der- 
som han  forsøgte  at  skjule  sig  i  en  af  det  gamle  Gærdes 
Revner.  I  et  Par  kostbare  Øjeblikke  stod  han  alene  i 
den  farefulde  Verden,  med  sine  skarpe  Striber  af  sort 

og  bleggult  klart  skinnende  mod  sine  ræverøde  Kinder 
og  Flanker.  Pludselig  kom  Væselen  tilsyne  paa  Toppen 
af  Gærdet,  en  lang,  lavbenet,  krumrygget,  dødbringende 
Skikkelse  med  et  ondskabsfuldt,  spidst  Fjæs  og  gru- 
somme Øjne.  Den  var  ikke  mere  end  ti  Fod  borte. 

Hackee  kom  til  sig  selv.  Han  sprang  op  i  Luften, 
som  havde  han  faaet  et  elektrisk  Stød,  og  kom  ned  paa 
Marksiden  af  Gærdet,  hvor  han  som  en  Aal  forsvandt 
i  det  fremmede  Jordegerns  Grav.  Væselen  var  saa  tæt 
i  Hælene  paa  ham,  at  Hackee  hørte  dens  Kæber  slaa 
sammen  bag  sin  Hale. 

Rasende  over  Undslippelsen  netop  som  den  troede 
sig  sikker  paa  Byttet,  forsøgte  Væselen  snerrende  at 
tvinge  sit  trekantede  Hovede  ind  gennem  den  snevre 
Indgang.  Men  da  den  fra  mange  tidligere  Forsøg  vidste, 
at  det  blot  var  Tidsspilde,  opgav  den  det  straks  og 
sprang  af  Sted  paa  Sporet  af  en  Kanin,  der  var  saa 
uheldig  at  hoppe  forbi  i  samme  Øjeblik. 

Hackee  vidste  godt,  at  han  var  fremmed  i  Graven 
og  særlig  som  uvedkommende  fra  en  anden  Koloni 
ikke  kunde  vente  nogen  Velkomst  i  sit  Tilflugtssted. 
Han  holdt  sig  derfor  nær  ved  Indgangen,  gjorde  sig  saa 
lille  som  mulig  og  haabede,  at  Ejermanden  ikke  skulde 
vise  sig.  Det  Haab  gik  dog  ikke  i  Opfyldelse.  I  Løbet 
af  et  halvt  Minut  kom  Ejeren  til  Stede  og  sprang  med 
aaben  Mund  og  et  højst  ugæstfrit  Hvin  paa  Hackee. 
Hackee  forstod  nok,  at  Etiketten  nu  fordrede,  at  han 
trak  sig  tilbage  med  det  samme.  Men  hvem  brød  sig 
om  Etiketten,  saalænge  man  kunde  vente  at  møde  en 
Væsel  udenfor?  Han  tog  derfor  mod  Angrebet  med  det 
tilbørlige  Mod,  og  i  et  Par  Øjeblikke  fyldtes  Røret  med 
Skrig  og  Hvin,  medens  Haartotterne  fløj  af  Modstan- 
derne. 

Rasende  over  Hackees  Vægring  ved  at  gaa  ud  og 
blive  Mad  for  Væselen,  trak  Ejermanden  sig  nu  tilbage 
for  at  hente  Forstærkning.   Hackee  anede,  hvad  han 

forsvandt  efter,  og  ønskede  ikke  at  komme  til  at  slaas 
med  hele  Familjen.  Altsaa  skyndte  han  sig  hen  mod 
Udgangen  og  stak  den  yderste  Spids  af  sin  Snude  uden- 
for og  snøftede.  Væselstanken  laa  i  Luften,  men  den 
var  ganske  sikkert  ifærd  med  at  forsvinde,  og  meget 
forsigtig  stak  han  hele  Hovedet  udenfor  og  saa  sig  om 
med  skarpe,  vagtsomme  Øjne.  Væselen  var  ude  af  Syne. 
Med  Kroppen  halvt  ude  af  Hullet  ventede  han  her  et 
Øjeblik,  indtil  han  hørte  Lyden  af  hastige  Fødder  nede 
fra  Graven.  Saa  sprang  han  frem  og  smuttede  ind  i  et 
Hul  i  Gærdet.  Lige  bag  efter  ham  kom  hele  den  ugæst- 
frie Familje  og  skældte  forfærdeligt  ud,  hvad  han  dog 
i  Øjeblikket  ikke  var  oplagt  til  at  svare  paa.  Fra  sit 
Skjulested  kiggede  han  frem  med  det  ene  Øje  og  lagde 
Mærke  til,  at  alt  dette  Skænderi  ikke  bragte  Væselen 
tilbage;  det  var  tilstrækkelig  Bevis  paa,  at  der  var  fri 
Bane,  og  saa  smuttede  han  atter  frem  og  sprang  over 
Gærdet  ind  i  Ly  af  Enebærbusken,  hvor  han  havde  be- 
stemt at  anbringe  sin  Indgangsdør. 

Han  begyndte  med  at  grave  et  lille,  rundt  Hul, 
omtrent  trekvart  Tomme  i  Diameter.  Med  hurtige,  ryk- 
kende Bevægelser  gjorde  han  Kanterne  haarde  og  faste, 
indtil  Diameteren  var  en  hel  Tomme.  Hver  lille 
Krumme  Jord  bar  han  bort  i  sine  rummelige  Kæbe- 
poser,  der  strakte  sig  langt  tilbage  under  Halsens  løse 
Skind,  og  tømte  det  ud  under  en  anden  Busk  nogle 
Alen  borte.  Han  var  altfor  forsigtig  til  efterlade  frisk 
Jord  paa  Græsset  ved  Siden  af  Indgangen,  saa  at  det 
kunde  forraade  ham,  og  han  var  ogsaa  altfor  snu  til  at 
efterlade  noget  Spor  mellem  denne  Losseplads  og  sit 
Arbejdssted.  Derfor  tog  han  Vejen  frem  og  tilbage  i 
store  Spring,  snart  til  den  ene,  snart  til  den  anden  Side. 
Indgangen  var  saa  snæver,  at  det  saa  ud  som  om  han 
næppe  kunde  faa  Hovedet  igennem;  men  det  var  akku- 
rat Aabning  nok,  thi  hvor  hans  Hovede  kunde  gaa  igen- 

nem,  der  kunde  ogsaa  hans  stærke,  smidige  Krop 
komme  efter. 

I  en  Tommes  Dybde  begyndte  han  imidlertid  grad- 
vis at  gøre  Skakten  videre.  Han  arbejdede  med  en  ner- 
vøs, stødvis  Voldsomhed.  Hvert  halve  Minut  gik  han 
baglænds  ud  af  Hullet  og  løftede  Hovedet  med  Knur- 
haar,  Ansigt  og  Øren  dækket  af  Jord,  for  med  et  hurtigt 
Blik  at  overbevise  sig  om,  at  ingen  Fjender  var  i  Nær- 
heden. Og  hans  Ture  til  Lossepladsen  under  den  anden 
Busk  fandt  Sted  med  forbavsende  Hyppighed,  ikke  et 
Korn  af  den  friske  Jord  maatte  ligge  ved  Siden  af  hans 
Dør. 

Det  Rør,  som  Hackee  flittigt  gravede,  gik  lodret 
ned  i  Jorden.  I  en  Dybde  af  fire-fem  Tommer  var  det 
saa  bredt,  at  han  magelig  kunde  vende  sig  i  det.  Denne 
Diameter  holdt  han.  Nu,  da  han  var  helt  skjult,  kunde 
han  arbejde  med  mere  Sikkerhed  og  behøvede  ikke 
hvert  Øjeblik  at  se  sig  om  efter  Fjender.  Ved  at  dreje 
sig  omkring  Gang  paa  Gang  pakkede  han  Jorden  fast 
sammen  og  behøvede  saaledes  ikke  at  gøre  saa  mange 
Ture  til  Lossepladsen. 

Lodret  ned  til  en  Dybde  af  næsten  fire  Fod  sæn- 
kede den  flittige  Graver  sin  Skakt  gennem  den  lette 
Jord.  Saa  drejede  han  af  i  en  skarp  Vinkel  og  rettede 
Røret  skraat  opefter  imod  Stengærdet.  Men  ved  den 
Tid  havde  han  gravet  et  saa  stort  Hulrum,  at  han  fandt 
det  nødvendigt  at  finde  en  ny  Losseplads,  idet  det 
nemlig  var  imod  hans  Sædvane  at  gøre  nogen  af  sine 
Arbejder  altfor  iøjnefaldende. 

Da  han  nu  desuden  havde  et  Tilflugtssted,  som  han 
kunde  kalde  sit  eget,  begyndte  han  at  føle  sig  sulten. 
Et  saadant  Knippe  af  Energi  og  Nerver  som  et  Jord- 
egern, kan  ikke  holde  længe  ud  uden  Føde. 

Han  smuttede  ud  af  Hullet,  sprang  op  paa  Gærdet 
og  satte  sig  paa  den  højeste  Sten,  for  at  se  sig  om.  Me- 
dens han  selvtilfreds  viftede  med  Halen,  fremplabrede 

han  en  udfordrende  Proklamation  af  sin  Ejendomsret, 
og  gav  sig  saa  ifærd  med  et  hastigt,  men  nødvendigt 
Toilette.  Adskillige  andre  Jordegern  fra  det  umiddel- 
bare Naboskab  betragtede  ham  med  mistroiske  Blikke, 
som  om  de  havde  mest  Lyst  til  at  slutte  sig  sammen 
og  jage  ham  bort.  Men  hans  selvsikre  Mine  gjorde  sin 
Virkning,  og  han  blev  ikke  forulejliget. 

Da  han  var  færdig  med  Toilettet,  sprang  han  atter 
ned  fra  Gærdet  og  begyndte  at  lede  efter  Nødder  mel- 
lem Bladene  under  det  nærmeste  Træ.  Men  der  havde 
øjensynlig  allerede  været  besøgende,  og  han  gik  saa  dy- 
bere ind  mellem  Træerne.  Det  var  et  behageligt  Mad- 
sted. Det  blege  Efteraarssolskin  sivede  ned  mellem  gul- 
nende Blade,  og  ikke  en  Vind  rørte  sig.  Grenene  oven- 
over var  fulde  af  Munterhed  med  skrigende  Skovskader 
og  kvidrende  røde  Træegern.  Af  og  til  faldt  nogle  Nød- 
der ned,  enten  de  nu  faldt  paa  Grund  af  deres  egen 
Modenhed,  eller  de  blev  rystet  ned  af  dem,  der  legede 
i  Toppene.  Hackee  var  ikke  længe  om  sit  Maaltid,  og 
da  han  var  en  forsynlig  Sjæl,  begyndte  han  derpaa  at 
fylde  Kæbeposerne. 

Netop  som  han  var  optaget  dermed  lod  en  nyde- 
lig Kostær  sig  dumpe  ned  lige  foran  ham  og  gloede 
paa  ham  med  klare  uforskammede  Øjne,  medens  den 
skræppede  hæst  og  endelig  gjorde  et  Stød  imod  ham 
med  aabent  Næb  og  løftede  Vinger,  men  Hackee  kendte 
Kostæren  som  en  uskadelig  Spilopmager  og  lod  sig 
ikke  forstyrre  i  sin  Nøddeindsamling. 

Den  fantastiske  Fugl  blev  i  nogen  Tid  ved  med  at 
danse  omkring  ham,  mere  og  mere  ophidset  over,  at 
der  ikke  blev  lagt  Mærke  til  den.  Det  saa  ud  som  om 
den  kunde  hidse  sig  selv  op  til  den  uhørte  Frækhed  at 
knibe  den  flittige  Indsamler  i  Halen.  Men  pludselig  lød 
der  et  Advarselsskrig  fra  Skadernes  Skildvagt  i  Træ- 
toppen. Det  blev  øjeblikkelig  gentaget  af  et  Kor  af 
skingre  Stemmer;  Kostæren  fløj  op  paa  en  belejlig 

Gren,  og  Hackee,  som  tænkte,  at  det  maaske  var  en 
Høg,  der  var  paa  Færde,  smuttede  ind  under  en  Rod, 
hvorfra  han  ængsteligt  kiggede  frem. 

Der  var  intet  Tegn  til  nogen  Høg;  men  straks  efter 
fik  han  Øje  paa  et  Par  Skader  i  det  næste  Træ,  som 
kiggede  ned  og  skældte  ud  over  noget  nede  paa  Jorden. 
Af  deres  Stemmer  kunde  han  regne  ud,  det  maatte  være 
en  Ræv.  Dersom  det  var  Tilfældet,  saa  var  Skjulestedet 
under  Roden  ikke  noget  Sted  for  ham,  og  han  pilede 
rundt  om  Stammen  i  Haab  om  at  lægge  den  imellem 
sig  og  Fjendens  Øjne,  hvorpaa  han  sprang  afsted  mod 
Gærdet.  Men  Ræven  saa  ham  og  gjorde  Jagt. 

Det  var  et  fortvivlet  Kapløb,  men  Hackee  vandt. 
Han  smuttede  ned  i  sit  Hul,  netop  som  Ræven  ankom. 
Der  sad  han  skælvende  i  Runden  af  sit  Rør.  Lige  indtil 
nu  havde  han  glemt,  at  det  ufuldendte  Rør  ikke  var 
noget  Tilflugtssted,  men  maaske  endogsaa  kunde  blive 
en  Fælde.  Han  vidste,  at  Ræven  var  dygtig  til  at  grave, 
og  hans  Hjerte  hamrede  vildt,  medens  han  knugede  sig 
ind  i  den  dybeste  Krog  af  det  paabegyndte  Knæk  af 
Angst  for,  at  Ræven  skulde  kigge  ned  og  maaske  op- 
dage, hvor  forfærdeligt  han  var  i  Knibe. 

Dersom  det  havde  været  en  ung  og  uvidende  Ræv, 
eller  den  havde  været  ophidset  nok  til  at  hengive  sig 
til  øjensynlig  forgæves  Anstrængelser,  vilde  Hackees 
Karriere  have  været  forbi  paa  dette  Punkt.  Men  hel- 
digvis var  det  en  erfaren  gammel  Ræv,  som  vidste,  at 
Jordegern  ikke  alene  havde  dybe  og  omhyggeligt  ud- 
førte Grave,  men  ogsaa,  at  Gravene  altid  havde  mere 
end  en  Udgang.  Hvorledes  skulde  den  kunne  ane,  at 
dette  Tilfælde  var  en  Undtagelse  mellem  tusinde  andre? 
Den  blinkede  fiffigt,  kastede  et  hurtigt  Rlik  omkring  sig, 
for  at  se  om  den  muligvis  kunde  snappe  Flygtningen 
ved  Ragdøren,  og  travede  saa  ligegyldigt  ned  langs  Mu- 
ren, hvor  den  trøstede  sig  med  nogle  fede  Græshopper. 

Saa  snart  Hackee  havde  genvundet  Fatningen,  be- 

gyndte  han  atter  at  grave,  og  hans  skraa  Rør  gik  et  Par 
Fod  fremad.  Ifølge  den  Plan,  han  bar  i  sin  dygtige,  lille 
Hjerne,  skulde  Midterrummet  ligge  direkte  under  Gær- 
det, og  for  saa  meget  desbedre  at  pudse  Fjenderne, 
skulde  Bagdøren  vende  ud  paa  den  anden  Side  af  Gær- 
det mod  Græsgangene.  Men  ved  denne  Tid  følte  han 
sig  atter  sulten.  Og  nu  kom  han  i  Tanker  om  de  For- 
raad,  som  var  blevet  efterladt  i  den  gamle  Grav.  Nogle 
af  dem,  som  laa  i  de  snævre  Sidegallerier,  vilde  uden- 
tvivl være  fuldstændig  udenfor  Rækkevidden  af  de  ind- 
trængende Skunks,  som  ydermere  ikke  havde  nogen 
Interesse  for  Nødder,  Korn  og  Rødder,  der  var  Jordeger- 
nets Kost.  Han  haabede  at  kunne  komme  i  Forbindelse 
med  disse  Skatte  ved  at  gøre  en  Smule  Tunnelarbejde, 
uden  at  komme  i  Kontakt  med  de  modbydelige  Skunks. 

Da  han  naaede  det  gamle  Hjem  og  smuttede  ind  ad 
Bagdøren,  opdagede  han,  at  adskillige  andre  af  hans 
Husstands  Medlemmer  var  kommet  ham  i  Forkøbet. 
De  havde  tilstoppet  den  bageste  Udgang  et  lille  Stykke 
fra  Midterrummet  og  saaledes  afskaart  sig  fra  Skunks- 
familjen;  og  de  var  nu  travlt  beskæftiget  med  at  tage  for 
sig  af  Forraadene.  Hackee  fulgte  deres  Eksempel,  indtil 
hans  Hunger  var  tilfredsstillet,  og  lokkede  dem  saa  alle 
med  fyldte  Kæbeposer  til  det  nye  Hjem  ved  Stengærdet, 
hvor  de  i  Forening  ivrigt  tog  fat  paa  Udgravningsarbej- 
det. 

Paa  et  Par  Dage  var  det  nye  Hjem  fuldendt,  og 
alle  de  tilgængelige  Forraad  fra  det  gamle  Sted  flyttet 
over  i  Sikkerhed.  Hovedrøret  førte  fra  Indgangsskak- 
ten  i  en  svag  Skraaning  opefter  omtrent  syv  eller  otte 
Fod  frem  til  Midterrummet,  der  var  Familjens  Opholds- 
sted. Dette  Rum,  som  var  et  Par  Fod  i  Længden,  men 
adskilligt  ringere  i  Bredden  og  næsten  en  Fod  højt  ved 
Midten  af  det  buede  Loft,  var  dækket  af  et  tykt  Lag 
af  det  fineste  silkebløde  tørrede  Græs.  Rummet  laa  lige 
nedenunder  Stengærdet.   Ud  fra  det  førte  flere  korte 

Forraadsgallerier,  der  kunde  forlænges  eller  forøges  ef- 
tersom Ansamlingen  af  Forraad  maatte  kræve.  Et  andet 
Rør,  omtrent  seks  Fod  langt,  gik  svagt  skraanende  ned- 
efter fra  Baggrunden  af  Midterrummet  og  endte  i  en 
anden  lodret  Skakt,  ligesom  den  første.  Udgangen  af 
denne  Skakt  laa  i  de  aabne  Græsgange  paa  den  anden 
Side  Stengærdet  og  var  godt  skjult  af  det  korte  Græs, 
som  omkransede  den  snævre  Aabning. 

Flere  af  Familjen  havde  imidlertid  slaaet  Bo  andet- 
steds, og  Hackee  og  hans  formindskede  Husholdning 
gled  uden  videre  Vanskeligheder  ind  i  Livet  i  det  nye 
Naboskab. 

Jordegern  er  et  venligt  Folk,  og  der  blev  ikke  mere 
udvist  noget  Fjendskab  mod  de  nyankomne,  som  nu 
ganske  selvfølgeligt  deltog  i  Legene  mellem  de  tørre 
Blade  og  i  de  sladrende  Konversationer,  der  undertiden 
fandt  Sted  gennem  hele  de  lange,  døsige  Eftermiddage. 
Der  var  Overflod  af  Nødder  dette  Efteraar,  og  Forraads- 
gallerierne  fyldtes,  saa  man  ikke  behøvede  at  nære  no- 
gen Ængstelse  for  Vintermangel.  Til  at  variere  Kosten 
fandtes  der  en  forladt  lille  Æblehave  et  Stykke  nede  ad 
Højen,  og  store  brune  og  grønne  Græshopper  var  der 
stadig  mange  af. 

Men  Hackee  var  nu  engang  af  Skovens  Skæbne- 
guder blevet  peget  ud,  og  han  skulde  ikke  faa  Lov  til 
at  slippe  over  i  sin  fredelige  Vintersøvn  uden  yderligere 
Prøvelser.  En  skønne  Dag  viste  der  sig  en  Hund  sam- 
men med  to  Drenge,  som  øjensynlig  ikke  havde  bedre 
at  gøre  end  at  kaste  med  Sten  efter  Jordegern.  Tiltrods 
derfor  blev  Drengene  betragtet  som  temmelig  uskade- 
lige; det  skulde  nemlig  være  et  daarligt  Jordegern,  som 
ikke  kunde  smutte  fra  et  Stenkast.  Men  med  Hunden 
var  det  en  anden  Sag.  Hunde  kunde  grave  og  ødelægge 
gode  Indgangshuller.  Et  almindeligt  Kor  af  Faresigna- 
ler lød,  og  de  fleste  af  Jordegernerne,  inklusive  Hackee, 
forsvandt  i  deres  Grave.    De  to  Drenge  sad  oppe  paa 

Gærdet  og  begyndte  at  gnave  Æbler,  som  deres  Lommer 
var  stoppede  med.  Hunden,  som  tilfældigvis  traf  paa 
Hackees  Fordør  under  Enebærbusken  snuste  længe  og 
interesseret  til  den  og  begyndte  saa  at  gø.  Drengene 
sprang  ned  fra  Muren  og  pudsede  ivrigt  paa  Hunden; 
men  den  var  ikke  af  Graverrace.  Den  vidste,  man  ikke 
kunde  vente  sig,  at  den  skulde  kravle  ned  gennem  saa- 
dan  et  Hul,  og  da  den  ingen  Idé  havde  om,  hvad  man 
da  ventede  sig  af  den,  blev  den  helt  vild  af  Ophidselse 
og  Spænding. 

Da  Hunden  ikke  var  at  formaa  til  at  grave,  fik 
Drengene  den  Idé  at  gøre  Hackee  til  Fange  i  hans  eget 
Hjem.  Det  var  ikke  netop  fordi  de  var  grusomme;  de 
mente  det  blot  som  et.  Slags  Eksperiment.  Her  var  et 
mystisk  Hul  med  noget  levende  i.  Hvad  var  naturligere 
end  at  prøve  paa  at  dræbe  det,  der  var  derinde,  og  se 
hvad  der  vilde  ske?  De  fik  fat  i  en  lang  Stok  og  stødte 
den  ned  i  Hullet,  medens  Hunden  sprang  rundt  omkring 
dem  og  hvinede  af  Beundring.  Til  deres  store  Forbav- 
selse gik  Stokken  med  største  Lethed  fire  Fod  ned  i 
Jorden,  før  den  standsede  med  et  Ryk. 

—  Halløj,  raabte  den  ene  af  Drengene,  den  Fyr  har 
et  ordentlig  Hul! 

Og  han  stødte  endnu  engang  kraftigt  til  med 
Stokken. 

—  Har  du  faaet  fat  i  den?  spurgte  den  anden  med 
Blikket  fastnaglet  til  Stokken. 

—  Selvfølgelig!  hvinede  Hunden  i  Ekstase. 

Den  første  Dreng  trak  forsigtigt  Stokken  op,  og 
Hunden  sprang  til,  som  om  den  ventede,  at  den  ukendte 
Hulebeboer  skulde  følge  efter.  Drengen  undersøgte 
Spidsen  af  Stokken.  Der  var  intet  Blod  paa  den.  Alle 
tre  saa  skuffede  ud,  og  Hunden  lod  nedslaaet  Halen 
falde. 

—  Jeg  har  vist  ikke  ramt  den  alligevel,  sagde  Dren- 
gen, men  nu  stopper  vi  Hullet  til  for  den  Dævel! 

Og  saa  drev  de  atter  Stokken  dybt  ned  gennem 
Hullet. 

Imidlertid  var  Hackee  fuld  af  Vrede  og  Nysgerrig- 
hed kommet  ud  af  sin  Bagdør  for  at  se,  hvad  de  frem- 
mede var  ifærd  med;  og  han  sad  nu  paa  Gærdet  en  halv 
Snes  Skridt  borte  og  udtrykte  sine  Følelser  med  eksplo- 
siv Voldsomhed. 

—  Gid  Pokker  havde  det  Jordegern!  sagde  den  ene 
af  Drengene  og  kastede  et  Kærnehus  efter  ham.  Han 
sidder  og  gør  Nar  af  os! 

Deri  tog  han  nu  fejl.  Hackee  gjorde  ikke  Nar. 
Han  forbandede  dem  med  de  Skældsord,  som  Egerns 
og  Jordegerns  Sprog  lader  til  at  være  saa  rigt  paa. 

Det  var  naturligvis  Hackees  Pligt  uden  Ophold  at 
grave  en  ny  Forindgang.  Og  det  gjorde  han,  idet  han 
begyndte  indvendig  fra,  saasnart  de  besværlige  frem- 
mede var  ude  af  Syne.  Men  baade  han  og  hans  Familje 
var  allerede  begyndt  at  blive  lidt  dovne,  som  et  Varsel 
om  den  lange  Vintersøvn,  der  snart  skulde  komme  over 
dem;  og  endnu  tre  Dage  efter  var  den  nye  Skakt  ikke 
fuldt  færdig. 

Netop  paa  dette  kritiske  Tidspunkt  kom  den  mest 
frygtede  af  alle  Jordegernets  Fjender  og  fangede  Hackee 
uforberedt.  En  sort  Slange,  livlig  af  den  varme  Mid- 
dagssol og  selv  paa  Eftersøgning  efter  et  Vinterkvarter, 
traf  paa  Hackees  Bagdør  i  Græsgangene.  Det  var  en 
Slange  med  Evne  til  hurtig  at  tage  en  Beslutning,  den 
smuttede  øjeblikkelig  ned  paa  Vej  mod  Midterrummet, 
sikker  paa  at  finde  nogen  af  Familjen  hjemme. 

De  var  hjemme,  Hackee  og  tre  andre.  Da  den 
skrækkelige  sorte  Skikkelse  lydløst  og  smidigt  og  kun 
svagt  synlig  kom  glidende  ind  i  Rummet,  sprang  Hackee 
og  hans  to  Husfæller  forvirret  rundt  i  en  hvirvlende 
Rædsel.  Men  den  fjerde,  en  ung  uerfaren  Hun,  var  saa 
uheldig  at  fange  Slangens  faste,  onde  Blik.  I  et  Sekund 
krøb  hun  fuldkommen  hypontiseret  sammen,  og  da  hun 

med  en  voldsom  Kraftanstrengelse  kom  til  sig  selv, 
sprang  hun  ind  i  det  gamle  Rør,  der  førte  til  den  luk- 
kede Forindgang.  Slangen  for  straks  efter  hende,  og 
dens  Hale  forsvandt  ind  i  Røret.  Hackee  og  de  andre 
faldt  skælvende  ned  fra  Loftet  bag  den. 

Da  den  ulykkelige  lille  Flygtning  naaede  Foden  af 
den  blokerede  Skakt,  drejede  hun  rundt.  I  samme  Øje- 
blik ankom  Slangen.  Før  hun  havde  faaet  Tid  til  at 
gøre  sig  rede  til  Forsvar,  huggede  den  og  drev  sine 
lange,  bagudvendte  Tænder  dybt  ind  i  Snuden  paa 
hende.  Slangen,  som  var  en  Kvælerslange  og  ikke  gif- 
tig, vilde  trække  hende  med  sig  tilbage  til  Midterrum- 
met, hvor  den  kunde  sno  sig  om  hende  og  knuse  hende, 
før  den  begyndte  paa  Fortæringen.  Men  skønt  hun  var 
fortumlet  af  Hugget  i  Snuden,  havde  hun  dog  Kræfter 
til  at  gøre  sig  flad  og  sætte  Gravekløerne  saa  stærkt 
imod,  at  Slangen  ikke  kunde  trække  hende  tilbage.  Da 
dette  altsaa  viste  sig  forgæves,  og  Slangens  Appetit  var 
usædvanlig  kraftig,  spildte  den  ikke  mere  Tid,  men 
begyndte  simpelthen  at  svælge  hende  med  Hovedet 
først,  som  hun  var. 

Det  var  en  langsom  Proces,  særlig  i  Begyndelsen. 
Men  da  Offeret  var  kommet  ned  gennem  Halsen,  og 
hendes  Aandedræt  standsede,  standsede  ogsaa  hendes 
Kamp;  i  Løbet  af  et  Par  Minutter  forsvandt  ogsaa  Skul- 
drene ned  gennem  Slangs  udvidede,  bevægelige  Strube. 

Imidlertid  var  de  to  andre  Medlemmer  af  Familjen 
i  panisk  Rædsel  styrtet  ud  og  havde  skjult  sig  i  Rev- 
nerne af  Gærdet.  Men  Hackee  selv,  som  var  en  Veteran 
fra  mange  Kampe,  altid  modig  og  tynget  af  Ansvar  som 
Familjens  Overhoved,  genvandt  hurtig  Fatningen  og 
holdt  sig  nede  i  Graven.  Han  forstod  straks,  at 
det  var  ude  med  hans  lille  Ledsagerske.  Han  kendte 
ogsaa  de  sorte  Slangers  Metoder  og  kunde  af  Lydene 
inde  fra  Røret  høre,  hvorledes  Svælgningsprocessen 
skred  frem.    Medens  han  lyttede,  blev  hans  Raseri 


77 


RØRGRAVEREN 


stærkere  og  stærkere,  og  da  han  kunde  regne  ud,  at 
Morderen  var  kommet  saa  langt  i  sit  Maaltid,  at  det  var 
umiiligt  for  den  at  gylpe  Byttet  op  igen  i  en  Fart,  sprang 
han  pludselig  ind  i  Røret  og  bed  tværs  gennem  Slangens 
Ryg  lige  tæt  ved  Halen. 

Det  lange,  svansende  Legeme  slog  med  kramp- 
agtige Vridninger  om  sig,  men  i  det  snevre  Rør  var  der 
ingen  Lejlighed  til  at  vende  sig.  Hackee  for  smidigt 
langs  med  Slangekroppen  uden  at  bryde  sig  om  de 
Knubs  og  Slag,  han  fik,  og  faldt  rasende  over  det  haardt- 
strammede  Skind  lige  bag  Krybdyrets  Hovede. 

Der  bed  han  sig  fast  med  en  saa  knugende  Vedhol- 
denhed, at  de  mest  rasende  Slag  ikke  kunde  ryste  ham 
af,  og  det  uhyggeligt  opspilede  Gab,  der  var  kneblet 
med  den  lille  Hun,  kunde  jo  ikke  gribe  fat  i  ham.  Med 
sine  skarpe  Tænder  bed  han  til,  gnavede  som  en  Rotte 
og  sled  som  en  Terrier,  indtil  det  lykkedes  ham  at  over- 
bide Rygsøjlen. 

De  krampagtige  Vridninger  og  Slag  gik  over  i  en 
skælvende  Bevægelse,  men  Hackee  vedblev  endnu  en 
Stund  rasende  at  gnave  i  sin  nu  magtesløse  Fjende,  indtil 
han  efter  en  fuldstændig  Sejr  trak  sig  tilbage  og  løb  ud 
i  Solen  for  at  gøre  Toilette  og  bekendtgøre  sin  Triumf. 
Da  han  havde  underrettet  hele  Naboskabet  om  den  og 
endogsaa  overbevist  sin  egen  ængstelige  Husstand  om, 
at  der  var  Fred  og  ingen  Fare,  vendte  han  tilbage  til 
Graven  og  begyndte  at  mure  det  gamle  Rør  til,  hvorved 
han  skaffede  sig  Sikkerhed  for,  at  det  begravede  Lig 
ikke  mere  skulde  foraarsage  Familjen  nogen  Ulejlighed. 

M  ed  et  Ryk,  en  Skramlen  og  et  hvæsende  Grynt 
standsede  det  skrøbelige  Tog  ved  Tin  Kettles  triste  Ud- 
skovsstation,  der  laa  halvt  begravet  i  Snedriver. 

Dervar  ingen  andre  Passagerer  til  Tin  Kettle  end 
Melissa  Eliot,  en  slank,  lyshaaret,  blaaøjet  ung  Pige 
med  en  mørkeblaa  ulden  Hue  paa  Hovedet,  den  be- 
stemte lille  Hage  gemt  i  en  graa,  langhaaret  Losseboa 
og  begge  Hænder  fulde  af  Tasker  og  Pakker.  Hun  tø- 
vede ved  de  overisede  Trin,  indtil  to  unge  Mænd,  som 
havde  kigget  efter  hende  ved  Vognens  anden  Ende, 
sprang  til  og  hjalp  hende  ned.  De  søgte  at  komme  foran 
hinanden,  men  Melissa  arrangerede  det  saa  behændigt, 
at  de  begge  fik  Lejlighed  til  at  hjælpe  hende  ned  og  til- 
strækkelig af  hendes  Bagage  til  at  holde  dem  fra  gale 
Streger.  Konduktøren  rullede  hendes  brune  Koffert  ud 
paa  Perronen  med  et  upartisk  Brag,  Togføreren  raabte 
»Klar!«,  og  med  skramlende  Hjul  og  en  vældig  Udspyen 
af  sort  Røg  forsvandt  det  lille  Tog  langsomt  op  ad  Bak- 
ken fra  Tin  Kettle.  Stationen  —  og  Stationsmesteren  — 
syntes  at  stirre  længselsfuldt  efter  det,  thi  ved  Tin  Kettle 
var  der  kun  et  Tog  i  hver  Retning  om  Dagen,  og  fra 
Stationen  saas  ikke  andet  end  nogle  forkullede  Træ- 
stubbe, der  hist  og  her  hævede  sig  over  Sneen,  og  bag 
ved  dem  atter  Fyrreskovens  forhuggede  Udkant  og  den 
smalle  Skinnevej,  som  førte  bort  gennem  Ødemarken 

til  den  fjerne,  travle  Verden.  Selve  Tin  Kettle,  en  lille 
ufærdig  Nybygd  omkring  en  Savmølle,  laa  et  Par  Kilo- 
meter fra  Stationen  nede  i  Floddalen,  gemt  bag  den 
forrevne  Fyrreskov. 

Skønt  der  kun  var  én  Passager,  var  to  Befordringer 
kørt  op  ved  Siden  af  Perronen.  Walter  Bird  havde  sin 
skinnende,  rødbrune  Hoppe  forspændt  en  let,  elegant* 
Spidsslæde,  medens  Jimmy  Wright  mødte  med  den  ene 
af  sine  store  graa  Køreheste  foran  en  solid  »Pung«,  Lan- 
dets lave  og  praktiske  Kasseslæde.  Begge  de  unge 
Mænd  havde  i  den  sidste  Uges  Tid  givet  Møde  ved  hvert 
eneste  Tog  for  at  tage  mod  Melissa,  naar  hun  maatte 
komme  hjem. 

Med  drengeagtig  Stolthed  over  sin  Ekvipages  Flot- 
hed lykkedes  det  Walter  at  drage  Melissa  over  til  sin 
Kane. 

—  Kom  og  se  paa  min  nye  Spidsslæde,  Melissa. 
Jeg  har  haft  den  en  hel  Maaned,  og  endnu  har  ingen 
Dame  været  ude  at  køre  i  den.  Det  er  Meningen,  at  du 
skal  være  den  første. 

Jimmy  Wrights  skarpe,  dybtliggende  Øjne  lyste 
triumferende  ved  Synet  af  den  svære,  brune  Koffert, 
der  i  majestætisk  Ensomhed  var  blevet  staaende  paa 
Perronen.  Han  havde  ikke  været  glad  over  Rivalens 
elegante  lille  Kane;  men  hans  praktiske  Blik  lagde 
straks  Mærke  til,  at  den  var  altfor  lille  til  at  rumme  den 
store  Koffert.  Uden  Protest  gav  han  Slip  paa  Melissas 
Arm,  gik  over  til  Kofferten,  løftede  den  saa  let,  som 
om  det  var  en  Papæske,  og  bar  den  hen  i  sin  Slæde. 
Han  havde  en  snu  Anelse  om,  at  en  Dame  og  hendes 
Bagage  ikke  saa  let  lader  sig  skille  ad. 

—  Jeg  tænkte  mig  nok,  at  du  vilde  have  en  Kof- 
fert med  dig,  Melissa,  sagde  han,  derfor  tog  jeg  Slæden 
istedetfor  den  gamle  Kane.  Jeg  haaber  ikke,  du  har 
noget  imod  at  køre  i  en  Slæde,  nu  du  har  været  saa 
længe  i  Fredericton. 

Melissa  saa  uvis  fra  den  ene  til  den  anden.  Hendes 
aabne,  blaa  Øjne  viste  intet  andet  end  Venlighed  og  en 
vis  pigeagtig  Tilfredshed  med  den  smigrende  Situation. 

—  Det  var  pænt  af  jer  at  komme,  svarede  hun,  og 
jeg  vilde  ønske,  jeg  kunde  køre  med  jer  begge  to  paa 
én  Gang.  Hvis  jeg  blot  havde  været  opdraget  i  en  Cir- 
kus, kunde  det  maaske  have  ladet  sig  gøre,  lo  hun  og 
slog  i  skæmtende  Fortvivlelse  sine  smaa,  hvidvantede 
Hænder  sammen. 

—  Jim  har  taget  din  Koffert!  overtalte  Bird;  han 
har  altsaa  faaet  sin  Del,  du  kan  komme  med  mig. 

Jim  Wright  bed  Tænderne  sammen,  men  han 
havde  ikke  noget  Svar  paa  rede  Haand.  Og  selve  hans 
heftige  Ønske  om  at  gribe,  favne  og  bære  denne  slanke, 
forførende  Dame  afsted,  gjorde  ham  endnu  tavsere  end 
sædvanlig.  Tavsheden  tjente  ham  imidlertid  bedre  end 
Tale,  for  det  gjorde  paa  Stedet  Melissa  til  hans  For- 
bundsfælle. 

—  Aa,  Walter,  protesterede  hun,  dersom  du  synes, 
det  er  en  retfærdig  Deling,  er  jeg  sikker  paa,  at  Jim 
straks  vil  overlade  dig  Kofferten  og  tage  mig  med  sig  i 
Slæden.  Hvem  skulde  have  tænkt  sig,  at  en  gammel 
brun  Koffert,  hvad  der  end  maatte  være  i  den,  nogen- 
sinde kunde  anses  som  en  Erstatning  for  mig. 

Bird  saa  meget  modfalden  ud,  og  for  at  forøge  hans 
Ærgrelse  lykkedes  det  netop  Jimmy  at  finde  det  rette 
Ord,  som  han  selv  burde  have  sagt. 

—  Men  det  er  ikke  en  Koffert,  Melissa,  sagde  Jim, 
det  er  din  Koffert.    Og  det  gør  hele  Forskellen. 

Melissa  sendte  ham  et  opmuntrende  Blik.  Men  i 
næste  Øjeblik  smeltede  hendes  Hjerte  ved  Synet  af  den 
ellers  saa  frejdige  og  selvsikre  Walters  nedslaaede 
Udtryk. 

—  Der  er  kun  en  Maade  at  ordne  Sagen  paa,  af- 
gjorde hun.  Og  hvis  en  af  jer  ikke  er  enig  med  mig, 
tager  jeg  med  den  anden.    Hvis  I  begge  synes,  vil  jeg 

køre  Halvvejen  med  den  ene  og  Halvvejen  med  den 
anden.  Og  først  tager  jeg  med  dig,  Walter!  tilføjede 
hun,  da  hun  saa  Bird  gøre  Mine  til  Indvendinger.  Uden 
selv  at  tænke  over  det,  havde  hun  en  Fornemmelse  af 
Tillid  til  Jim  Wrights  Fornuftighed  og  paalagde  ham 
derfor  paa  Kvindevis  den  haardeste  Prøvelse. 

—  Det  er  retfærdigt,  Melissa!  indrømmede  Jim 
hjerteligt.  Jeg  følger  efter  til  Hjørnet  af  Boyles  Road, 
og  saa  kommer  du  her  over  i  Slæden.  Boyles  Road  er 
netop  halvvejs  mellem  Stationen  og  Postkontoret. 

Bird  var  allerede  i  Færd  med  at  lægge  Tæpperne  til 
Rette  om  Melissas  Fødder  i  sin  velforsynede  Kane. 

—  Den  rødbrune  er  lidt  haard  i  Biddet  nu  og  da, 
bemærkede  han  henkastet  over  Skulderen.  Naar  hun 
ved,  at  hun  er  paa  Hjemvejen,  er  det  ikke  saa  let  at 
at  faa  hende  standset  ved  Boyles  Road,  Jimmy. 

Melissa  rynkede  Panden. 

—  Jeg  skifter  ved  Boyles  Road,  sagde  hun  afgø- 
rende. Og  Bird  mærkede,  at  hun  vilde  gøre  det,  hvad 
enten  den  røde  Hoppe  standsede  eller  ikke. 

—  Aa,  jeg  skal  nok  holde  hende,  udbrød  han  be- 
roligende.   Jeg  sagde  det  kun  for  at  drille  Jimmy  lidt. 

—  Selvfølgelig,  Walter,  det  forstod  jeg  nok,  sva- 
rede Melissa  paa  saadan  en  Maade,  at  Bird  følte,  hun 
var  den  eneste  Kvinde,  som  virkelig  forstod  ham.  Tri- 
umferende greb  han  Tømmerne,  og  den  rødbrune  satte 
i  en  Fart,  der  paa  en  Maade  retfærdiggjorde,  hvad  han 
havde  sagt  om  den.  Men  saa  kom  han  i  Tanker  om, 
hvor  kort  der  var  til  Boyles  Road  og  strammede  Tøm- 
merne. Hoppen  adlød  villigt  nok,  for  Føret  var  tungt. 
Jim  Wrights  store  graa  kom  travende  tæt  bagefter.  Og 
Stationsmesteren,  som  havde  iagttaget  Komedien  med 
et  tørt  Grin,  viftede  et  Farvel  fra  Døren  til  sit  over- 
hedede Kontor. 

I  Begyndelsen  var  Walter  meget  henrykt  over  at 
have  faaet  første  Ret  til  Melissa.    Hen  saa  kom  han 

pludselig  i  Tanker  om,  at  hans  Rival  vilde  faa  Æren  af 
at  køre  hende  ind  i  Byen,  medens  han,  som  maatte 
køre  bagefter  med  en  tom  Slæde,  vilde  gøre  Indtryk  af 
at  have  faaet  Løbepas.  Og  han  saa'  saa  trist  ud,  at 
Melissa  fik  Medlidenhed  med  ham  og  var  saa  venlig 
imod  ham,  at  Jim,  som  kom  bagefter  i  Slæden,  ogsaa 
kom  til  at  se  noget  skyet  ud.  Situationen  var  ogsaa  saa 
vanskelig,  at  der  skulde  et  mere  spidsfindigt  Pigebarn 
end  Melissa  til  at  klare  den  med  Held.  Da  hun  fik  Boy- 
les  Road  i  Sigte,  var  hun  nær  ved  at  være  vred  paa  begge 
sine  Kavalerer. 

Bird  bragte  Hoppens  Fart  saa  langt  ned  som  mu- 
ligt, men  omsider  havde  de  jo  naaet  Hjørnet. 

—  Saa  kom  vi  saa  langt  sagde  Melissa  lidt  køligt. 
Og  Bird  fik  tøvende,  men  lydigt,  Hesten  bragt  til  Stands- 
ning. Og  skønt  Sneen  var  dyb  paa  begge  Sider  af 
Vejen,  tvang  Jim  straks  efter  sin  store,  graa  Hest  igen- 
nem den  og  lod  Slæden  køre  op  ved  Siden  af  Kanen, 
saa  at  Melissa  kunde  stige  lige  over  i  den. 

—  Det  er  vel  bedst,  at  du  langer  Resten  af  Pakke- 
nellikerne over  med  det  samme,  Walter,  foreslog 
Wright  lidt  uvenligt. 

Bird  rødmede  af  Vrede,  men  før  han  kunde  svare, 
sagde  Melissa: 

—  Selvfølgelig  ikke,  medmindre  Walter  selv  øn- 
sker det.    Vi  følges  jo  ad  videre. 

Noget  beroliget  ved  denne  øjeblikkelige  Mellem- 
komst lænede  Bird  sig  over  og  hjalp  til  med  at  pakke 
Melissa  ned. 

—  Og  hvor  skal  vi  hen?  spurgte  han.  Du  ligger 
vel  over  paa  Hotellet  i  Nat.  Diligencen  gaar  ikke  før 
i  Morgen. 

—  Nej,  svarede  Melissa,  jeg  skal  ikke  til  Hotellet. 
Du  kan  køre  mig  lige  til  Mr.  Parkers,  Jim.  Jeg  plejer 
at  faa  et  Køretøj  hos  ham.  Jeg  kender  alle  hans  tre 
Heste,  og  de  kender  mig,  og  hans  gamle,  røde  Slæde  er 

vant  til  Turen.  Tror  du,  jeg  vil  ligge  Natten  over  i 
Tin  Kettle,  naar  jeg  kun  er  fyrretyve  Kilometer 
hjemmefra  og  det  er  Juleaften  i  Morgen?  Jeg  tager 
afsted  til  County  Line,  saa  snart  jeg  har  faaet  lidt  at 
spise.  Det  bliver  tungt  Føre,  og  jeg  har  ingen  Tid  at 
spilde. 

—  Men  i  Alverden,  du  tænker  da  ikke  paa  at 
komme  igennem  til  County  Line,  Melissa?  udbrød  Bird. 
Det  er  umuligt.    Du  maa  vente  paa  Diligencen. 

—  Walter  har  Ret,  erklærede  Jim  med  Eftertryk. 
Der  har  ikke  været  Forbindelse  med  County  Line  siden 
det  sidste  store  Snefald,  og  det  er  føget  godt  sammen 
siden.  Diligencen  vil  saamænd  faa  ondt  nok  med  at 
komme  igennem  i  Morgen.  Og  det  er  ikke  en  Rejse  at 
gøre  alene  for  et  Pigebarn  som  du. 

—  Nu  er  I  dumme  begge  to,  svarede  Melissa 
skarpt;  som  om  jeg  ikke  havde  gjort  den  Tur  hundrede 
Gange  før.  Dét  er  forfærdelig  sødt  af  jer  at  komme  og 
hente  mig.  Men  I  maa  ikke  prøve  paa  at  fortælle  mig, 
hvad  jeg  skal  gøre  og  hvad  jeg  ikke  skal  gøre.  Lad  os 
nu  komme  af  Sted  til  Mr.  Parkers,  Jim.    Jeg  fryser. 

—  Godt,  svarede  Jim,  dersom  du  ikke  vil  vente 
paa  Diligencen,  skal  jeg  selv  køre  dig.  Jeg  tænker,  min 
gamle  graa  kan  trække  dig  gennem  Snedriver,  som  Par- 
kers Heste  vil  blive  stikkende  i. 

—  Jeg  sagde,  at  jeg  tog  af  Sted  alene!  afskar  Me- 
lissa. Diskussionen  begyndte  at  gaa  hende  paa  Nerverne. 
Men  saa  fortrød  hun  sin  Uhøflighed.  —  Tilgiv  mig,  Jim, 
vedblev  hun,  jeg  vilde  ikke  vise  nogen  Gnavenhed.  Det 
er  saa  pænt  af  dig,  at  du  vil  køre  mig  den  lange  Vej, 
og  det  vilde  være  rart  at  have  dit  Selskab.  Men  det  gaar 
ikke.  For  det  første  vilde  Far  og  Mor  synes,  at  det  var 
dumt,  jeg  har  jo  kørt  den  Vej  alene  baade  Vinter 
Sommer.  De  vilde  tro,  at  Byen  havde  faaet  mig  til  at 
glemme,  jeg  er  en  Nybyggerpige.  Og  for  det  andet, 
naar  du  var  kommet  saa  langt  bort  sammen  med  mig. 

kunde  de  ikke  lade  dig  vende  tilbage.  De  vilde  være 
nødt  til  at  bede  dig  blive.  Og  det  er  Jul,  Jim!  Jeg  har 
været  borte  næsten  et  halvt  Aar,  og  jeg  vil  have  den 
helt  for  mig  selv,  kan  du  ikke  forstaa  det? 

—  Ja,  saa  bliver  jeg  vel  nødt  til  at  lade  dig  tage 
afsted,  lo  han.    Du  har  jo  altid  vidst  at  faa  din  Vilje. 

*  * 

Klokken  var  blevet  hen  imod  et  om  Eftermid- 
dagen, da  Melissa  med  en  stærk,  brun  Hest  for  Parkers 
gamle,  røde  Slæde  tog  af  Sted  fra  Tin  Kettle.  Vejret 
var  bidende  koldt,  men  klart  og  roligt,  og  skønt  alle 
havde  raadet  hende  fra  at  forsøge  paa  at  komme  frem 
ad  de  tilføgne  og  ubefarede  Veje,  var  hun  dog  ikke  det 
mindste  ængstelig.  Hun  vidste,  at  Maanen  vilde  komme 
op  lige  efter  Solnedgang,  saa  at  Mørket  ikke  vilde  hin- 
dre Rejsen.  Og  det  var  ligegyldigt,  hvor  sent  hun 
naaede  hjem.  Hun  havde  vel  indsvøbte  hede  Sten  i 
Bunden  af  Slæden  for  at  holde  Fødderne  varme,  og  By- 
støvlerne  havde  hun  skiftet  med  to  Par  hjemmestrik- 
kede Strømper  og  bløde  Mokkasiner  af  Elghud.  Med  to 
Tæpper  og  et  tungt  Bjørneskind  havde  hun  intet  at 
frygte  af  Kulden,  og  hendes  friske  unge  Blod  strømmede 
varmt  og  tillidsfuldt  i  Aarerne. 

De  første  ti  Kilometer  gik  inden  hun  vidste  af  det, 
skønt  Vejen  var  noget  tung  og  det  tog  over  halvanden 
Time  af  den  korte  Vintereftermiddag.  Saa  langt  havde 
der  været  et  Slags  Spor,  thi  hist  og  her  var  en  Slæde 
kommet  ind  fra  en  Sidevej.  Men  hvor  Vejen  krydsede 
Ford's  Brook,  hørte  disse  Spor  op.  Mellem  de  to  halv- 
begravede  Linjer  af  Hegnsstolper  løb  Vejen  ubrudt 
videre.  Sneen  var  glat  og  urørt,  men  paa  sine  Steder 
drevet  sammen  i  svære  Driver.  Melissa  var  vaagnet  af 
sine  Drømmerier  og  kørte  med  aarvaagen  Forsigtighed. 

Ved  at  holde  snart  til  venstre,  snart  til  højre,  undgik 
hun  Farerne  for  at  vælte  eller  blive  siddende  fast  i  en 
Drive.  Men  Fremskridtet  var  langsomt  og  besværligt, 
saa  hun  var  glad  ved  at  have  taget  en  Pakke  Mad  med 
sig.  Det  vilde  tydeligt  nok  blive  Nat,  før  hun  naaede 
County  Line. 

Melissa  var  en  dygtig  Kusk  og  forstod  at  spare  paa 
Hestens  Kræfter.  Fra  Tid  til  anden  standsede  hun  det 
tro  Dyr  og  lod  det  faa  en  Pusten.  Engang,  da  den 
svedte  stærkt,  stod  hun  ud  og  lagde  Tæppe  over  den 
under  den  ti  Minutters  Hvilepavse.  Rejsen  viste  sig  at 
være  vanskeligere,  end  hun  havde  tænkt,  men  hun  lod 
sig  ikke  forknytte. 

Da  den  korte  Vintereftermiddag  blegnede  hen  i 
kolde,  lavendelblaa,  ravgule  og  violette  Farver  over  den 
lydløse  Ensomhed,  fik  Melissa  Øje  paa  en  menneskelig 
Skikkelse,  som  tumlede  af  Sted  gennem  Driverne  langt 
forude.  Det  var  en  Mand,  og  at  han  var  fuldstændig 
udmattet,  opdagede  hun  snart.  Han  var  øjensynlig 
kommet  ind  paa  Vejen  fra  en  af  de  snevre  Tværstier, 
hun  lige  skulde  til  at  passere.  Ja,  der  var  hans  Spor. 
Han  lod  ikke  til  at  lægge  Mærke  til  hende,  før  hun  var 
naaet  lige  op  bag  ham. 

—  Kom  her  og  sid  op,  Mand,  Jeg  ser,  at  De  er 
skrækkelig  træt. 

Ved  Lyden  af  hendes  Stemme  vendte  Manden  Ho- 
vedet; og  ved  Synet  af  hans  Ansigt  gik  der  et  Stik  af 
Frygt  gennem  hendes  Hjerte.  Der  var  noget  skræk- 
indjagende, noget,  hun  ikke  forstod,  i  det  Blik,  han 
sendte  hende.  Men  hendes  Mod  var  af  blankt  Metal, 
og  hun  tvang  sig  til  kun  at  tænke  paa  hans  afmagrede 
Ansigt  og  de  udmattede  Øjne,  som  laa  dybt  i  Hulerne. 
Manden  gav  intet  andet  Svar  end  at  træde  til  Side  og 
tage  et  fortvivlet  Tag  i  Slæden,  medens  han  halvt  faldt, 
halvt  trak  sig  ind  i  Slæden.  Uden  at  komme  til  Sæde 
besvimede  han  paa   Bunden  af  Slæden  ved  Melissas 

Fødder.  Hun  pakkede  Tæpperne  om  ham,  som  om 
han  havde  været  et  Barn,  og  kørte  videre,  ængstelig, 
men  sikker  i  Bevidstheden  om,  at  hun  havde  gjort, 
hvad  der  var  rigtigt. 

Da  der  var  gaaet  en  halv  Times  Tid,  og  Maanen 
begyndte  at  kaste  lange,  sorte  Skygger  over  den  hvide 
Vej,  kom  Manden  til  sig  selv,  rejste  sig  op  i  Sædet  ved 
Siden  af  Melissa  og  strøg  Haartjavserne  fra  Øjne  og 
Pande.  Først  saa  han  sig  omkring,  som  om  han  vilde 
mærke  sig  Stedet,  uden  at  bryde  sig  mere  om  Melissa, 
end  om  hun  havde  været  en  Trædukke.  Endelig  vendte 
han  sig  saa  pludseligt  om  imod  hende,  at  det  gav  et 
Ryk  i  hende. 

—  Har  De  noget  Brændevin?  spurgte  han  hæst. 
Hun  ventede  et  Øjeblik  med  Svaret,  for  at  være 

sikker  paa,  at  Stemmen  ikke  svigtede  hende. 

—  Aa,  jeg  burde  jo  have  tilbudt  Dem  noget  straks, 
da  De  er  saa  forfærdelig  udmattet.  Men  jeg  har  intet 
Brændevin,  det  er  jo  noget,  en  ung  Dame  ikke  plejer 
at  føre  med  sig,  lo  hun  venligt.  Men  jeg  har  en  Flaske 
Kaffe,  som  forhaabentlig  er  varm  endnu,  og  nogle  gode 
Stykker  Smørrebrød. 

Da  hun  trak  Kurven  frem  fra  Tæppet,  greb  Man- 
den graadigt  efter  Flasken  og  tømte  den  til  sidste 
Draabe,  hvorefter  han  kastede  den  ud  af  Slæden.  Der- 
efter slog  han  ned  paa  Smørrebrødet  som  en  Ulv. 

En  vis  Foragt  hjalp  paa  Melissas  Mod. 

—  Mon  det  ikke  var  bedst,  at  De  levnede  en  lille 
Smule  af  det  til  mig,  sagde  hun  alvorligt.  Vi  har  endnu 
en  lang  Vej  for  os,  og  det  er  jo  muligt,  at  jeg  ogsaa  er 
sulten.  De  maa  hellere  se  at  tage  Dem  sammen  og  op- 
træde som  et  ordentligt  Menneske. 

Fyren  standsede  Spisningen  et  Øjeblik  og  saa  tvært 
paa  hende.  Hun  følte  godt  hans  Blik,  men  lod  som 
om  hun  var  altfor  optaget  af  at  styre  Hesten  gennem 
en  besværlig  Drive.    Og  han  genoptog  straks  sit  Maal- 

tid.  Under  stadig  Tavshed  spiste  han  nu  langsom- 
mere, indtil  der  kun  var  tre  Stykker  tilbage,  som 
han  omhyggeligt  pakkede  sammen  og  stak  i  sin  egen 
Lomme. 

Melissa  saa  det,  og  Vreden  sydede  i  hende.  Hun 
skulde  netop  til  at  fremkomme  med  en  skarp  Protest, 
da  Manden  pludselig  lænede  sig  over  mod  hende. 

—  Vi  maa  se  at  komme  lidt  hurtigere  af  sted!  sner- 
rede han  og  snappede  Tomerne  fra  hende.  Instinkt- 
mæssigt holdt  hun  fast  paa  dem  af  alle  Kræfter,  men  en 
uhyre,  knoglet  Haand  lagde  sig  ubarmhjertigt  om  begge 
hendes  Haandled,  saa  at  Fingrene  kraftesløst  slappedes. 

Melissa  aabnede  Munden  for  at  skrige,  men  hendes 
resolutte  Vilje  hævdede  sig  i  Tide.  Uden  en  Lyd  skjulte 
hun  Hænderne  under  Bjørneskindet,  gned  Haandled- 
dene  for  Smerten  og  kogte  indvendig.  Hun  var  nær  ved 
at  sprænges  af  Fortrydelse  ved  Tanken  om,  at  hendes 
Omsorg  hade  givet  dette  Monstrum  Kræfterne  tilbage. 
Paa  samme  Tid  var  hun  frygtelig  bange.  Der  rugede 
et  skrækkeligt  Mysterium  over  Situationen,  som  fik 
hende  til  at  fryse  om  Hjertet.  Men  der  var  én  Tanke, 
hun  holdt  fast  ved,  og  den  bragte  hendes  Nerver  i  Or- 
den. Lige  indtil  hun  rejste  til  Byen  havde  hun  hele 
sit  Liv  haft  med  Dyr  at  gøre,  og  hun  havde  lært  den 
ufravigelige  Regel  aldrig  at  vise  Frygt.  Nu  bebrejdede 
hun  bittert  sig  selv,  at  hun  ikke  havde  taget  mod  Jim 
Wrights  Tilbud. 

Medens  hun  lænede  sig  tilbage  i  Sædet  og  betrag- 
tede Fyrens  Ansigt,  blev  hun  klar  over,  at  det  i  det 
mindste  ikke  var  en  gal  Mand,  hun  havde  med  at  gøre. 
Det  var  et  vildt  og  desperat  Ansigt,  brutalt,  men  ikke 
uden  Intelligens.  Et  jaget  Blik  lyste  i  hans  dybtlig- 
gende, blodskudte  Øjne. 

—  Hvad  har  han  mon  gjort?  spurgte  hun  sig  selv. 
Og  da  han  nu  begyndte  ubarmhjertigt  at  prygle  Hesten 
og  tvang  det  brave  Dyr  frem  med  en  Fart,  der  vilde  faa 

den  til  at  styrte  udmattet  om  i  den  næste  Drive,  kogte 
Vreden  op  i  hende. 

—  De  er  altsaa  baade  et  Fæ  og  en  Bølle,  sagde 
hun  med  kold  Foragt.  Dersom  De  har  saa  travlt, 
skulde  De  være  saa  klog  at  spare  Hesten  en  Smule.  Paa 
den  Maade,  De  kører,  vil  Dyret  være  færdig,  inden  vi 
er  kommet  endnu  et  Par  Kilometer  frem.  Og  saa  er 
De  atter  i  samme  Situation,  som  da  jeg  havde  Medliden- 
hed med  Dem  for  en  halv  Time  siden. 

Fyren  gloede  paa  hende  og  viste  snerrende  sine 
lange  snavsede  og  uregelmæssige  Tænder.  Men  hendes 
Vrede  overskyggede  i  Øjeblikket  fuldstændig  hendes 
Frygt,  og  hun  mødte  hans  Blik  med  Fasthed. 

—  Du  er  ikke  bange!  Men  her  har  du  at  holde 
Kæft.  Jeg  har  nok  at  tænke  paa  og  taaler  ingen  Vrøvl, 
beordrede  han  bestemt. 

Men  han  tog  dog  efter,  hvad  hun  havde  sagt,  og 
holdt  op  med  at  piske  paa  Hesten.  Efterhaanden  som 
han  blev  Herre  over  sin  Ophidselse,  begyndte  han  at 
køre  med  lige  saa  megen  Dygtighed  som  Melissa;  og  fra 
hans  Villighed  til  at  spare  Hesten,  kunde  Melissa  regne 
ud,  at  han  skulde  langt  bort. 

—  Godt,  tænkte  hun,  naar  vi  kommer  saa  langt, 
at  Fader  kan  høre  mig,  skal  vi  nok  ordne  ham. 

De  næste  fire-fem  Kilometer  blev  der  ikke  talt  et 
Ord.  Maanen  stod  nu  højt  over  de  takkede  Fyrreskove 
og  skinnede  staalblaat  og  med  en  dødelig  Kulde  ned 
paa  Vejens  urørte  Sne.  Da  de  endelig  naaede  et  Sted, 
hvor  en  anden  Vej  gik  af  til  venstre  og  førte  til  de 
Forenede  Staters  Grænse  omtrent  fyrretyve  Kilometer 
borte,  drejede  han  Hesten  af  ad  denne. 

—  Stop,  raabte  Melissa  bydende.  Jeg  skal  til 
County  Line. 

Fyren  lo.  Og  denne  isnende,  ubarmhjertige  Latter 
gjorde  det  fuldstændig  af  med  Melissas  Mod. 

—  Jeg  havde  nær  glemt  dig,  sagde  han.    Ja,  selv- 


89 


I  BJØRNEHIET 


følgelig,  du  skal  til  County  Line.  Jeg  skal  tværs  over 
til  Maine  og  saa  langt  videre,  som  jeg  kan  komme,  for 
mit  Helbreds  Skyld.  Og  jeg  skal  ikke  have  Skørter 
med  mig.  Ud  med  dig,  og  det  lidt  hurtigt!  Jeg  har  in- 
gen Tid  at  spilde. 

Han  begyndte  at  vælte  hendes  Bagage  ud  i  Sneen. 

Melissas  Tapperhed  svigtede  omsider  fuldstændig. 

—  De  kan  ikke  gøre  noget  saadant,  klynkede  hun 
og  vred  sine  Hænder  i  Angst.  Jeg  har  været  saa  god 
mod  Dem.    Jeg  dør  her.    Jeg  fryser  ihjel. 

—  Der  er  ikke  mere  end  ti — tolv  Kilometer  til 
County  Line  nu,  sagde  han,  idet  han  væltede  Melissas 
Koffert  ud.  Jeg  tænker,  du  kan  naa  dertil  inden  Mor- 
gen. Du  har  været  pæn  overfor  mig,  og  derfor  faar 
du  ogsaa  alle  dine  Ting  med  dig. 

Da  -  Melissa  alligevel  fortvivlet  blev  siddende, 
vendte  han  sig  vildt  om  imod  hende  og  hvæsede  hende 
ind  i  Ansigtet: 

—  Derfor  er  det,  du  faar  Lov  at  gaa,  snerrede  han, 
saa  at  du  kan  gøre  Aliarm  og  sætte  dem  paa  Sporet  af 
mig.  Du  forstaar  ikke  dit  eget  Held.  Se  nu  til  at 
komme  ud,  før  jeg  bestemmer  mig  om.  Jeg  er  et  Fæ, 
at  jeg  ikke  gør  det  af  med  dig  med  det  samme,  saa  at 
du  aldrig  fik  Lejlighed  til  at  sætte  dem  efter  mig. 

Syg  af  Rædsel  veg  Melissa  tilbage,  lagde  Haanden 
over  Øjnene  og  sprang  ud  af  Slæden.  Fyren  kastede 
Bjørneskindspelsen  ud  efter  hende  og  forsvandt  i  Trav. 

*  * 

* 

Melissa  stod  i  Sne  til  op  over  Knæene.  Bjørne- 
skindspelsen laa  lige  ved  Siden  af  hende,  og  hun  sank 
skælvende  ned  paa  den.  Væltet  overende  i  Sneen  laa 
hendes  store  Koffert  med  alle  Pakkenellikerne  halvt  be- 
gravede strøet  rundt  omkring. 

Hjælpeløst  blev  hun  siddende  og  stirre,  medens 
Slæden  forsvandt  omkring  en  Drejning  af  Vejen,  Lyden 
af  Klokkerne  døde  hen,  og  snart  var  alt  tyst  med  Und- 
tagelse af  Frostens  knagende  Lyd  i  Træerne. 

Men  længe  blev  Melissa  ikke  siddende  saaledes. 
Hendes  resolutte  og  handlekraftige  Aand  vaagnede  at- 
ter. Ja,  hun  var  sikkert  i  Stand  til  at  tilbagelægge  de 
faa  Kilometer  til  Fods,  førend  Trætheden  og  Kulden  fik 
overmandet  hende.  Selvfølgelig  kunde  hun  det.  Hun 
vilde.  Intet  skulde  afholde  hende  fra  det.  Og  hun 
vilde  ogsaa  skynde  sig,  saa  hun  kunde  sætte  Politiet 
paa  Sporet.  Og  alligevel  var  det  da  bedre  at  være  her 
end  i  Slæden  sammen  med  den  Slyngel  —  en  Morder 
naturligvis.  Hendes  retfærdige  Harme  holdt  hende 
oppe  og  varmede  hende.  Saa  hæftede  hun  Skørterne 
op  om  Knæene,  tog  Bjørneskindspelsen  paa,  kastede  et 
sidste  tøvende  Blik  paa  Kofferten  og  de  dyrebare  Pak- 
ker og  begyndte  tappert  at  trave  op  ad  den  hvide, 
blanke  Vej,  der  førte  til  County  Line. 

I  det  første  Udbrud  af  Energi  gjorde  hun  god 
Fremgang  og  stred  sig  afsted  gennem  Driver,  der  ofte 
gik  hende  op  over  Bæltestedet.  For  hvert  hundrede 
Skridt  gjorde  hun  en  Pavse  for  at  faa  Vejret.  Men  hun 
var  kun  kommet  en  god  Kilometer  frem,  før  hun  blev 
helt  klar  over  Situationens  Farefuldhed.  Standsnin- 
gerne blev  hyppigere,  og  Kampen  med  de  uhyre  Driver 
blev  stadig  vanskeligere.  Hun  tænkte  paa  at  kaste  den 
tunge  Pels  fra  sig,  men  den  var  hendes  eneste  Haab, 
dersom  hun  blev  nødt  til  at  gøre  et  længere  Hold.  Hver 
Gang  hun  standsede,  kastede  hun  sig  ned  paa  den  for 
at  hvile  sig  en  Smule. 

Til  at  begynde  med  holdt  Anstrengelserne  hende 
varm;  men  snart  meldte  Udmattelsen  sig,  og  da  mær- 
kede hun  Kuldens  Strenghed.  Selv  Maaneskinnet  syn- 
tes at  dirre  af  Kulde.  For  første  Gang  kom  Virkelig- 
heden hende  som  et  Slag  i  Ansigtet,  at  maaske  kunde 

hun  ikke  naa  hjem  til  County  Line.  Hun  skød  Tanken 
fra  sig,  men  den  meldte  sig  atter  og  atter  og  gjorde 
hende  svag.  Saa  lod  hun  Tankerne  vandre  tilbage  til 
Jim  og  fandt  nyt  Mod  og  ny  Varme  om  Hjertet  derved. 
Maaske  vilde  han,  trods  hendes  Afslag,  alligevel  følge 
efter  hende!  Walter  var  kun  en  rar  Dreng,  som  hun 
kunde  lege  med,  men  Jim  var  en  Mand  helt  igennem, 
og  hun  tænkte  paa  hans  stærke  Ansigt. 

Indtil  nu  havde  det  været  temmelig  stille  i  Vejret. 
De  tætte  Skove  havde  taget  af  for  Blæsten,  men  da 
Vejen  gjorde  en  skarp  Drejning,  fik  hun  den  lige  i  An- 
sigtet. Den  snappede  efter  hendes  svigtende  Aandedræt 
og  fordoblede  Kuldens  lumske  Angreb.  Efter  at  hun 
havde  kæmpet  med  Blæsten  et  Kvarters  Tid,  maatte 
hun  sætte  sig  og  hvile;  og  en  umaadelig  Søvnighed  greb 
hende  i  samme  Nu.  Da  hun  mærkede  dette,  blev  hun 
for  Alvor  forskrækket  og  tvang  sig  til  Aarvaagenhed 
og  friske  Kræfter;  thi  hun  vidste,  at  dersom  hun  gav 
efter  for  Søvnen,  var  det  forbi  med  hende.  Hun  vilde 
sove  ind  for  aldrig  at  vaagne  mere. 

Men  da  hun  endelig  naaede  et  mægtigt,  omstyrtet 
Fyrretræ,  hvis  sneindhyllede  Rødder  ragede  højt  op  i 
Luften,  følte  hun,  at  det  var  nødvendigt  at  søge  Ly  for 
Blæsten  i  nogle  Minutter  for  at  undgaa  dens  sløvende 
og  hjerneforvirrende  Indflydelse.  Fyrrens  oprevne  Rød- 
der dannede  et  udmærket  Læ  for  Vinden.  Hun  gik  de 
Par  Snese  Skridt  bort  fra  Vejen  hen  til  den,  fast  beslut- 
tet paa  kun  at  staa  op  bag  den  nogle  faa  Minutter  for 
at  komme  til  Aande  og  klare  Tankerne,  men  under 
ingen  Omstændigheder  lægge  sig  ned.  I  et  Syn  saa  hun 
sit  lune,  trygge  Hjem  med  Faderen  og  Moderen  og  den 
lille  Søster  lykkeligt  sovende  —  maaske  drømmende  om 
hendes  Ankomst  i  Morgen,  eller  maaske  endnu  ven- 
tende oppe  paa  hende  foran  den  muntre  Kaminild,  der- 
som hun  alligevel  skulde  komme  i  Aften  —  dette  Syn 
gik  gennem  hendes  Hjerne,  og  en  smertende  Selvmed- 

ynk  greb  hende  om  Hjertet.  Men  stadig  tapper  og  be- 
slutsom, skønt  klar  over  Tankernes  mærkelige  For- 
virring, jog  hun  Synet  fra  sig.  Hun  vidste,  at  al  hendes 
Vilje  maatte  koncentreres  om  den  forestaaende  Kamp. 

Med  Pelsen  tæt  samlet  omkring  sig  tumlede  og 
traskede  hun  omkring  den  mægtige  Fyrs  Rødder.  Læet 
for  Vinden  var  en  vidunderlig  Lettelse,  og  instinktivt 
lænede  hun  sig  tættere  op  mod  det  velsignede  Læ.  Men 
ved  denne  Bevægelse  var  det,  som  om  Sneen  pludselig 
blev  dybere,  og  med  et  halvkvalt  Skrig  forsøgte  hun  at 
kaste  sig  til  Siden.  I  samme  Øjeblik  gav  Jorden  efter 
under  hendes  Fødder,  og  medens  hun  forfærdet  greb  for 
sig,  sank  hun  ned  igennem  en  Sky  af  blændende  Sne. 

Det  hele  varede  maaske  kun  Brøkdelen  af  et  Se- 
kund, hele  Faldet  var  paa  halvanden  til  to  Meter.  Men 
for  Melissas  forvirrede  Hjerne  syntes  det  en  lang  Tid, 
og  hun  ventede  at  lande  med  et  ødelæggende  Brag.  I 
Stedet  for  faldt  hun  ganske  blødt  og  tumlede  omkuld. 

Iplet  hun  greb  for  sig  med  begge  Hænder,  fik  hun 
fat  i  noget  stort,  varmt,  pelsklædt  noget,  der  bevægede 
sig  og  brummede. 

Hendes  Hjerte  stod  stille,  og  et  Rædselsskrig  frøs 
paa  hendes  Læber.  Hun  prøvede  paa  at  komme  bort 
fra  det,  men  der  var  ingen  Plads.  Hun  forsøgte  at 
komme  paa  Benene,  men  hun  var  faldet  helt  om  paa 
Siden,  og  Benené  vilde  ikke  lystre.  Saa  blev  hun  lig- 
gende stille,  lammet  af  Skræk;  tæt  ind  mod  Siden  af 
Bjørnen,  i  hvis  Vinterhi  hun  var  faldet  ned. 

Den  mægtige  Skikkelse  lettede  sig  en  Smule,  skif- 
tede lidt  ved  Stillingen,  brummede  og  klynkede,  som 
om  den  besværede  sig  over  at  være  bleven  forstyrret  i 
sin  dybe  Vintersøvn.  En  stor  Lab  stødte  lidt  til  hende 
som  for  at  skaffe  mere  Plads,  en  mægtig  Snude  strøg 
hende  over  Benene,  og  Bjørnens  Hovede  lagde  sig  over 
dem,  som  om  den  fandt,  at  de  var  en  behagelig  Hoved- 
pude. 

Melissa  syntes,  det  var  mærkeligt,  at  hun  ikke  døde 
af  Skræk.  Det  krøb  i  alle  hendes  Nerver,  og  hun  ven- 
tede hvert  Øjeblik,  at  Bjørnens  Tænder  skulde  sænke 
sig  i  hendes  Kød. 

Men  Sekunderne  gik,  og  der  skete  intet.  Bjørnen 
var  atter  roligt  sovet  ind  og  havde  antaget  hende  som 
Sengekammerat.  Der  kom  et  Øjeblik,  hvor  hun  maatte 
samle  sin  Kraft  for  ikke  at  briste  ud  i  en  hysterisk  Lat- 
ter. Hun  rystede  over  hele  Kroppen,  saa  at  Bjørnen 
atter  begyndte  at  grynte  og  klynke,  som  om  den  var 
utilfreds  med  sin  Slof.  Men  hun  kom  heldigvis  igen 
til  Sans  og  Samling,  og  blev  liggende  fuldstændig  stille, 
medens  Tankerne  arbejdede  med,  hvorledes  hun  skulde 
komme  ud  af  denne  uhørte  Situation.  Hun  erindrede, 
at  en  gammel  Indianer  engang  havde  fortalt  hende,  at 
Bjørnen  under  sin  første  Vintersøvn,  medens  den 
endnu  er  fed  og  veltilpas,  er  lige  saa  godmodig  som 
en  mæt  Hundehvalp,  saa  at  man  kan  gaa  ind  i  Hulen 
til  den  og  halvt  vække  den,  klappe  og  klø  den  uden 
nogensomhelst  Fare.  Denne  længst  forglemte  Fortæl- 
ling kom  hun  i  Tanker  om,  og  den  beroligede  hende. 
Medens  hun  laa  og  tænkte  paa  den  og  følte  sig  mere 
og  mere  overbevist  om,  at  den  maatte  være  sand,  fik 
Varmen  fra  det  store  Dyr  og  den  tunge  Lugt  af  dets 
Pels  omsider  al  Frygt  og  Viljekraft  drevet  ud  af  hende. 
Hun  følte  kun,  at  hun  havde  det  godt  i  Sikkerhed  for 
den  uforsonlige  Kulde  deroppe  og  var  søvnig  —  aa,  saa 
usigelig  søvnig.  Nerver  og  Muskler  slappedes,  og  uden 
rigtig  at  forstaa,  hvad  hun  gjorde,  puttede  hun  sig  tæt- 
tere ind  til  Bjørnen  —  og  faldt  i  Søvn. 

Fjernt,  fjernt  fra  kom  Lyden  af  en  Stemme  til 
hende  —  mystisk,  gennem  Timer  og  Mile  af  Drømme 
—  og  kaldte  hende  ved  Navn.  Med  en  Kraftanstren- 
gelse rystede  hun  sig  ud  af  Søvnens  Sløvhed  og  svarede 

»Jim!«  og  aabnede  Øjnene.  Der  ovenover  hende,  klart 
i  Maanelyset,  var  Jim  Wrights  Ansigt.  Han  var  i  ra- 
sende Arbejde  med  at  rydde  Sneen  bort  fra  Hulens 
Aabning. 

—  Aa,  Pigebarn!  Er  du  levende?  Har  du  det 
godt?  Jeg  kommer  derned,  saasnart  jeg  kan  komme 
til  at  se,  at  jeg  ikke  falder  lige  ovenpaa  dig. 

Ved  Lyden  af  den  stærke  Stemme  rørte  Bjørnen 
paa  sig  og  klynkede. 

—  Hysss,  hviskede  Melissa  advarende.  Jo,  jeg  er 
i  god  Behold,  men  frygtelig  søvnig.  Du  maa  ikke 
komme  herned,  Jim.  Han  sover!  Men  ræk  dig  herned 
efter  mig  og  hjælp  mig  ud. 

—  Du  gode  Gud!  udbrød  Jim,  da  han  fik  Øje  paa 
den  store  Krop  ved  Siden  af  Melissa,  som  han  til  at 
begynde  med  havde  anset  for  Pelsen.  En  lynsnar 
Tanke  om  at  springe  ned  imellem  hende  og  det  frygte- 
lige Bæst  for  gennem  hans  Hjerne.  Men  han  var  Tøm- 
mermand, Skovmand,  Flodmand,  og  oplært  til  at  tænke 
hurtigt  i  Nødstilfælde.  Og  han  kastede  sig  ned  paa 
Sneen,  fik  Melissa  fat  under  Armene  og  halvt  trak, 
halvt  svingede  hende  ud  paa  den  maanebelyste  Sne. 
Det  var  et  vanskeligt  Arbejde  selv  for  hans  svære 
Kræfter. 

—  Løb,  stønnede  han,  løb  hen  til  Slæden,  jeg  har 
en  Revolver  her!  Og  med  et  rask  Tag  snappede  han 
en  tung  Colts-Revolver  fra  sit  Bælte. 

Men  Melissa  greb  hans  Arm  med  begge  Hænder  og 
klyngede  sig  til  den. 

—  Du  vover  ikke  at  røre  ham,  Jim!  gispede  hun. 
Han  har  frelst  mit  Liv!  Uden  ham  havde  jeg  været  død 
nu.  Da  jeg  faldt  lige  ned  ovenpaa  ham  med  hele  min 
Vægt,  vaagnede  han,  og  jeg  troede,  min  sidste  Time  var 
slaaet.  Men  han  brummede  bare  en  lille  Smule  og  snu- 
sede til  mig,  og  saa  lagde  han  sit  store,  varme  Hovede 

hen  over  mig  og  faldt  straks  i  Søvn  igen.  Det  var,  som 
om  han  syntes  om  at  have  mig  hos  sig. 

Jim  Wrights  Ansigtstræk  glattedes  og  et  lykkeligt 
Smil  tegnede  sig  om  hans  Mund,  idet  han  atter  lod  Re- 
volveren glide  ned  i  Bæltet. 

—  Jeg  har  altid  vidst,  at  en  Bjørn  ikke  var  noget 
Fæhovede,  bemærkede  han  i  en  Tone,  som  bragte  Rød- 
men tilbage  til  Melissas  blege  Kinder. 

—  Nu  maa  vi  se  at  faa  ham  dækket  varmt  til  igen, 
afbrød  hun  og  vendte  Hovedet  den  anden  Vej.  Og  du 
maa  ikke  fortælle  nogen  om  denne  Del  af  Historien, 
ellers  kunde  de  finde  paa  at  søge  den  stakkels  Fyr  op 
og  dræbe  ham,  medens  han  sover. 

—  Hvis  nogen  skulde  vove  at  nærme  sig  denneher 
Bjørn,  Melissa,  skal  han  faa  med  mig  at  bestille,  sva- 
rede Jim,  og  for  den  gamle  Fyrs  Skyld  skal  jeg  saa 
længe  jeg  lever  aldrig  dræbe  eller  forulejlige  nogen 
anden  Bjørn! 

Melissa  sendte  ham  et  Blik,  der  var  ham  mere  end 
tilstrækkelig  Belønning  for  dette  Løfte.  Han  følte,  at 
det  netop  var  det,  hun  ventede  af  ham. 

Da  de  naaede  Vejen,  hvor  den  store,  graa  Hest  tro- 
fast ventede  paa  dem,  hjalp  Jim  hende  op  i  Slæden  og 
svøbte  hende  varmt  ind. 

—  Jeg  tænker,  det  først  og  fremmest  gælder  om 
at  faa  dig  hjem  og  i  Seng  før  Daggry.  Saa  skal  jeg 
tage  tilbage  efter  din  KofTert  og  de  andre  Ting,  saa 
snart  du  er  i  Sikkerhed  hos  din  Moder. 

Med  et  tilfreds  Lettelsens  Suk  puttede  Melissa  sig 
tilrette  mellem  Tæpperne  og  saa  taknemligt  op  paa 
ham. 

—  Hvor  du  er  betænksom,  Jim,  og  hvor  du  altid 
forstaar,  mumlede  hun  .  .  .  Ved  du,  at  jeg  paa  en  Maade 
tænkte,  at  du  maaske  fulgte  bag  efter  mig,  tiltrods  for 
hvad  jeg  havde  sagt,  tilføjede  hun  lidt  sky. 

—  Den  Tanke  viser,  at  du  forstaar  mig,  Melissa, 

svarede  han  alvorligt.  Men  dersom  du  ikke  er  altfor 
træt,  sig  mig  saa,  hvad  betyder  det  hele?  Jeg  fik  mig 
en  slem  Forskrækkelse,  da  jeg  kom  til  Korsvejen  og 
saa,  hvad  der  var  sket.  Alle  dine  Ting  laa  der  i  Sneen, 
og  dit  stakkels  lille  Fodspor  gik  videre  mod  County 
Line  I 

Melissa  lod,  som  om  hun  ikke  lagde  Mærke  til,  at 
hans  Stemme  skælvede  af  Bevægelse,  og  skyndte  sig  at 
fortælle  Historien. 

—  Naar  alt  kommer  til  alt,  sluttede  hun,  saa 
kunde  han  have  slaaet  mig  ihjel  for  at  være  mere  sik- 
ker paa  at  undslippe.  Det  maa  vi  lade  ham.  Jeg  øn- 
sker ham  Lykke  paa  Rejsen.  Jeg  vil  helst,  han  ikke 
skal  fortryde,  at  han  lod  mig  i  Fred. 

Jim  lo. 

—  Ja,  du  spiller  sandelig  ærligt  Spil,  Melissa.  Naa, 
den  eneste  Maade,  hvorpaa  du  kan  undgaa  at  fortælle 
om  det,  naar  du  kommer  hjem,  er  at  du  maa  lade,  som 
om  du  er  altfor  søvnig.  Og  jeg  skal  for  min  Del  love 
ikke  at  sige  noget,  før  jeg  kommer  tilbage  med  din 
Koffert  og  dine  Sager.  Det  vil  give  ham  en  god  Start, 
Og  jeg  tænker,  at  det  omtrent  er,  hvad  vi  kan  gøre 
for  ham. 

Da  den  store,  graa  Hest  begyndte  støt  at  pløje 
Vejen  gennem  Driverne  hjemefter,  følte  Melissa  sig  saa 
lykkelig,  at  hun  snart  efter  faldt  i  Søvn.  Hun  svajede 
frem  og  tilbage  i  Sædet  ved  Slædens  Bevægelser,  og  Jim 
lagde  saa  sin  venstre  Arm  omkring  hende  og  lod  hende 
hvile  op  mod  sin  Side.  Melissa  sov  i  en  hel  Time. 
Da  Daggryet  begyndte  at  farve  Himlen  forude,  og  Sko- 
ven hørte  op  ved  de  første  Rydninger  af  County  Line 
Nybygden,  vaagnede  hun.  Og  da  hun  saa,  hvilken  Stil- 
ling hun  havde  indtaget,  rejste  hun  sig  meget  rankt  op 
og  vendte  Ansigtet  den  anden  Vej,  saa  at  Jim  lige  netop 
kunde  opdage  den  dybe  Rødme,  der  gled  helt  hen  over 
hendes  Tindinger. 

—  Men  du  havde  dog  ikke  noget  imod  at  læne  dig 
til  Bjørnen,  Melissa,  protesterede  han  overtalende.  Du 
er  da  ikke  vred  paa  mig,  fordi  jeg  har  holdt  min  Arm 
omkring  dig?  Jeg  var  nødt  til  det,  ellers  var  du  faldet 
ud  af  Slæden.  Og  det  er  nu  mit  højeste  Ønske  at  be- 
skytte dig  altid,  lille  Pige.  Hør,  du  er  da  ikke  fornær- 
met paa  mig? 

Melissa  holdt  Ansigtet  bortvendt. 

—  Nej,  Jim,  jeg  er  slet  ikke  vred.  Kunde  jeg  være 
det?  svarede  hun  med  lav  Stemme  ....  Aa,  nu  er  vi 
næsten  hjemme.  Hvorledes  skal  jeg  nogensinde  takke 
dig? 

—  Det  tænker  jeg  nok,  du  ved,  lille  Pige!  svarede 
han.  Der  er  en  eneste  Maade,  og  det  har  du  nok  været 
klar  over  længe. 

Melissa  sagde  intet  i  adskillige  Minutter.  Hun  lod, 
som  om  hun  tænkte,  og  mente  forresten  selv,  at  hun 
tænkte  meget  dybt.  Men  hun  tænkte  ikke  Spor,  hun 
følte  simpelthen  —  følte  sig  vildt  og  uudsigelig  lykkelig. 

—  Dersom  Moder  og  Fader  beder  dig  om  at  komme 
efter  Jul,  Jim,  saa  vil  jeg  ønske,  at  du  vilde  komme. 
Lige  saa  snart  efter  Jul,  som  du  vil,  sagde  hun  omsider 
tøvende. 

—  Det  bliver  Dagen  efter,  Melissa!  svarede  Jim. 
Og  med  en  triumferende  Ringlen  af  Bjælderne  svin- 
gede Slæden  ind  paa  Eliots  rummelige  Gaardsplads. 

V  andet  føltes  næsten  saa  varmt  som  Mælk  mod 
hans  nøgne  Legeme,  og  paa  Grund  af  dets  store  Saltind- 
hold bar  det  godt  oppe.  Johns  følte,  at  han  kunde  holde 
sig  flydende  saa  længe  det  skulde  være.  Da  han  var  en 
dygtig  og  øvet  Svømmer,  havde  han  ikke  andet  at  gøre 
end  at  svømme  lige  ud,  indtil  han  enten  stødte  paa 
Land  eller  omkom  af  Sult  og  Tørst.  Der  var  dog  og- 
saa  andre  Farer;  thi  disse  tropiske  Vande  var  Hajens 
og  Savfiskens  Hjemsted.  Men  den  Slags  ubehagelige 
Muligheder  tog  han  ikke  med  i  Beregningen,  det  var  den 
Hazard  i  Spillet,  som  han  ikke  kunde  have  nogen  Ind- 


Orkanens  vilde  Raseri  havde  udtømt  sig  for  nogle 
Timer  siden,  førend  det  tumlende  Skrog,  han  havde 
været  ombord  i,  gik  nedenom  og  hjem;  og  Johns  be- 
fandt sig  nu  i  en  forholdsvis  rolig  Sø.  Men  der  var  dog 
endnu  Vind  nok  til  at  blæse  Skummet  af  de  mægtige 
Dønninger  og  til  at  piske  ham  godt  i  Ansigtet.  Ved  dyg- 
tig Manøvrering  lykkedes  det  ham  at  holde  sig  nede 
i  de  rolige  Bølgedale,  medens  han  hvilede  ud  og  kom 
til  Kræfter  efter  den  anspændende  Kamp  med  Mal- 
strømmen, hvori  Skibet  var  gaaet  under.  Fra  Tid  til 
anden  hævede  han  Overkroppen  ud  af  Vandet  og  saa 
sig  ivrigt  om  under  Stjernernes  Skær  for  at  opdage,  om 


flydelse  paa. 

nogen  anden  af  Skibets  Besætning  var  undsluppet  Dø- 
den. Men  han  var  ikke  forundret  over  at  befinde  sig 
alene,  navnlig  naar  han  tænkte  paa,  hvorledes  han 
selv  tiltrods  for  al  sin  Styrke  og  Svømmedygtighed  med 
Nød  og  Næppe  var  kommet  op  af  Malstrømmen.  Og  han 
havde  endda  været  saa  forudseende  at  rive  Klæderne 
af  sig,  forinden  den  sidste  Kamp  kom. 

Til  at  begynde  med  var  al  hans  Livsenergi  fuld- 
stændig optaget  af  Anstrengelserne  med  at  komme  til 
Kræfter  efter  denne  bogstavelige  Nedstigning  til  Hel- 
vede; han  havde  ingen  Plads  til  Følelser,  det  gjaldt  kun 
Livet.  Men  efterhaanden  som  han  trak  Vejret  lettere 
og  Svømmetagene  blev  kraftigere  i  Søens  glatte,  dybe 
Hulninger,  saa  han  op  mod  den  klare,  stjernebesaaede 
Himmel  og  blev  grebet  af  en  knugende  Ensomheds- 
fornemmelse.  Det  var  ikke  første  Gang,  han  var  kom- 
met i  Berøring  med  Ensomheden,  men  han  havde  altid 
skyet  den;  han  havde  tænkt  paa  den,  forestillet  sig  den 
og  været  skræmt  af  den,  men  nu  lærte  han  den  for 
første  Gang  at  kende,  og  den  isnede  ham  om  Hjertet. 

Det  forekom  ham,  at  dersom  han  havde  haft  en 
Planke  eller  en  Aare,  blot  et  Stykke  Træ  at  lægge  Haan- 
den  paa,  eller  dersom  han  kun  havde  beholdt  et  eller 
andet  lille  Klædningsstykke,  vilde  Ensomheden  have 
været  mindre  frygtelig.  Nu  var  han  kun  en  nøgen  Gnist 
af  menneskeligt  Liv  midt  i  denne  umaadelige,  endeløse 
Række  af  Bølger  under  den  tavse  Himmel. 

De  fleste  Mænd  i  hans  Situation  vilde  have  strakt 
Armene  i  Vejret  og  være  gaaet  tilbunds,  knuste  af  Tan- 
ken om,  at  de  havde  Oceanet  til  Modstander.  Men  at 
opgive  laa  ikke  for  Johns;  ikke  saa  meget  som  et  Se- 
kund var  den  Tanke  faldet  ham  ind.  Han  kunde  ikke 
tænke  sig  at  opgive  en  Kamp,  hvor  haabløs  den  end  var, 
saalænge  han  havde  den  ringeste  Evne  til  at  udtrykke 
sin  Vilje. 

Det  Spørgsmaal,  han  nu  beskæftigede  sig  med,  var 
Retningen,  hvori  han  burde  svømme.  Den  sønder- 
slaaede  Skude  var  gaaet  tilbunds  kun  et  Par  Timer  efter 
Solnedgang,  og  det  var  endnu  tidligt  paa  Natten.  Efter 
at  han  koldblodigt  havde  overvejet  alle  Muligheder  — 
forsaavidt  et  temmelig  svævende  Foretagende,  eftersom 
ingen  af  de  ombordværende  i  det  sidste  Par  Døgn  havde 
haft  noget  sikkert  Begreb  om  Længde  og  Bredde,  be- 
sluttede han  sig  til  at  svømme  stik  mod  Vest.  I  den 
Retning  mente  han  at  have  sikrest  Haab  om  at  naa 
Land,  hvad  han  forresten  kunde  gøre  sig  grundet  Haab 
om,  hvilken  Retning  han  end  havde  taget  blandt  disse 
Myriader  af  Øer.  Den  første  Betingelse  var  at  sætte 
en  Kurs  og  holde  den,  for  ikke  at  udtømme  Kræfterne 
ved  at  svømme  i  Cirkel.  Han  havde  Stjernerne  at  styre 
efter.  Gennem  sin  Virksomhed  som  Journalist  havde 
han  Hovedet  fuldt  af  forskelligartede,  skønt  ikke  altid 
exakte  Kundskaber,  og  kendte  Stjernerne  godt  nok  til 
at  kunne  bruge  dem. 

Det  var  hans  Haab  at  naa  Land,  før  det  blev  Dag, 
før  den  brændende  Sol  fra  sin  Messinghimmel  kunde 
faa  Hjernen  til  at  syde  i  hans  ubeskyttede  Hovedskal 
og  gøre  ham  gal  af  Tørst.  Han  vidste,  at  hvor  han 
end  kunde  gøre  sig  Haab  om  at  lande,  vilde  han  være 
sikker  paa  enten  at  træffe  vilde  Dyr  eller  endnu  vildere 
Mennesker.  Men  Problemet  om,  hvad  han  skulde  gøre, 
dersom  han  naaede  bemeldte  Land,  skød  han  med  kraf- 
tig Optimisme  fra  sig  for  Øjeblikket.  Det  kunde  han 
altid  senere  henvende  hele  sin  Opmærksomhed  paa. 

Med  langsomme  Tag,  for  ikke  at  overanstrenge  sig, 
svømmede  han  afsted  i  Sidestilling.  Naar  han  nærmede 
sig  Toppene  af  de  lange  Bølger  og  følte  Vindens  og 
Skummets  Pisken  i  Ansigtet,  tog  han  et  Par  raske  Tag 
og  dykkede  igennem  den  øverste  Brydning,  for  saa  hur- 
tigt som  muligt  at  naa  Bølgedalens  forholdsvise  Ro. 
Stormen  lod  nu  forøvrigt  til  at  være  tilfreds  med  sit 

Arbejde  og  aftog  hurtigt,  og  Bølgekammene  generede 
ham  snart  ikke  mere.  Vinden  blev  til  en  Brise,  der 
gradvis  døde  hen,  med  Undtagelse  af  tilfældige  støn- 
nende Pust,  ligesom  dybe,  sukkende  Aandedrag  efter 
en  Ophidselses  Paroksysme. 

Medens  Johns  svømmede  videre,  faldt  de  mørke, 
væltende  Flader  rundt  omkring  ham  hen  i  oljeglatte 
Pletter,  der  for  hans  kraftige  Svømmetag  brødes  i 
mælkeagtige,  fosforescerende  Flammer,  overstrøede 
med  Stjernestøv.  De  tropiske  Vandes  kraftige  Fos- 
foresceren  var  ham  velkendt,  men  nu  da  han  svømmede, 
lagde  han  mere  Mærke  til  den  blot  for  at  adsprede  Tan- 
kerne. De  smaa  Glimt  af  skarpt  øjeblikkeligt  Lys,  som 
sprang  frem  og  forsvandt  i  de  fine  Hvirvler,  forekom 
ham  som  Øjne,  der  spottende  og  hævngerrige  lagde 
Mærke  til  hans  Kurs  og  lo  ved  Tanken  om,  hvorledes 
den  vilde  ende.  Naa,  han  brød  sig  ikke  om  deres  Spot, 
og  han  skulde  nok  skuffe  deres  onde  Forventninger. 
Gennem  hele  den  uendelige  Nat  morede  han  sig  med 
denne  Fantasi,  indtil  de  sidste  Stjerner  hastigt  begyndte 
at  blegne,  og  det  bratte,  tropiske  Daggry  flammede  op  i 
Horisonten. 

Dagningen  kastede  sit  Skær  paa  et  lavt  Rev,  pisket 
af  Brænding,  nogle  Kilometer  borte.  Bag  Revet  stod  en 
Bræmme  af  Palmer,  og  en  grønlig  og  purpurfarvet, 
puklet  Højde  dukkede  sig  noget  længere  inde. 

Manden  lo  med  en  lav,  triumferende  Latter,  æn- 
drede Kursen  lidt  til  højre  og  svømmede  lige  imod 
Revet.  Men  nu  svømmede  han  meget  langsomt  og  spa- 
rede paa  Kræfterne  til  den  sidste  Kamp  med  Bræn- 
dingen. 

Da  han  endelig  naaede  ind  til  et  Par  hundrede  Me- 
ters Afstand  fra  den  tordnende  Brænding,  som  kastede 
Braadsøerne  helt  ovenover  Revet,  saa  han,  at  selv  for 
en  øvet  Brændingsrytter  som  han  vilde  det  være  umu- 
ligt at  lande.    Men  han  saa  ogsaa,  at  Landet  paa  dette 

Sted  maatte  være  en  Slags  Forbjærg,  der  stak  ud  i  Søen 
paa  hans  højre  Side.  Atter  drejede  han  til  højre  og 
svømmede  taalmodigt  i  Retning  parallelt  med  den  brø- 
lende Brænding.  Solen  blev  som  smeltet  Kobber,  og 
han  maatte  stadig  lade  Vandet  plaske  sig  over  Hovedet, 
før  han  efter  et  Par  Timers  Svømning  endelig  kom 
rundt  om  Forbjærget  til  et  Sted,  hvor  Brændingen  i 
Læ  af  Landet  var  mindre  utilnærmelig.  Saa  valgte  han 
sig  en  massiv  Bølge,  hvis  Brydepunkt  han  mente  at 
kunne  beregne,  og  fløj  ind  imod  Kysten  med  et  vældigt 
Kast,  idet  han  holdt  sig  godt  bag  ved  Bølgekammen  og 
endelig  skoddede  tilbage  for  at  undgaa  dens  bragende 
Fald.  Da  Bølgen  sitrende  brød  sammen,  ramte  hans 
Fødder  Bunden,  og  med  et  Kast  fremad  dykkede  han 
ind  i  Lagunen,  før  den  næste  Braadsø  kunde  naa  ham. 

To  Kilometer  borte,  tværs  over  det  stille  Vand,  laa 
den  hvidgyldne  Bred  med  en  lille  grundet  Bæk  blæn- 
dende i  Solen. 

Vagtsom  og  langsomt  svømmede  Johns  henimod 
Kysten,  medens  han  udspejdede  hvert  Træ  og  Jungle- 
krattet for  at  se,  om  der  var  Fare.  Men  da  han  fik  Øje 
paa  nogle  langhalede  Papegøjer,  der  sladrede  og  skænd- 
tes selskabeligt  sammen  i  Trætoppene  nær  ved  Bækken, 
var  han  beroliget.  Ingen  Mennesker  eller  farlige  Dyr 
rørte  sig  altsaa  i  den  nærmeste  Omegn.  Han  vidste 
ikke,  hvad  han  kunde  vente  sig  af  det  ukendte  Land, 
som  han  ansaa  for  at  være  en  0.  Han  kunde  nemlig 
ikke  vide,  om  det  var  et  fjernere  liggende  Medlem  af 
New  Guinea  Gruppen  eller  en  Del  af  Sumatra  Systemet. 
Der  som  det  hørte  til  Guinea  Gruppen,  vidste  han,  at 
det  ikke  vilde  huse  større  og  vildere  Dyr  end  Vildsvin, 
naturligvis  med  Undtagelse  af  Slangerne,  men  dersom 
det  var  en  Udligger  af  Sumatra  Systemet,  kunde  han 
her  vente  at  finde  alle  den  malajiske  Øgruppes  farligste 
Dyr.  Han  haabede  imidlertid  paa  det  sidste  Alternativ, 
for  der  var  ingen  vilde  Dyr  paa  denne  runde,  grønne 

Jords  Overflade,  han  frygtede  saa  meget  som  de  vilde 
Folk  i  New  Guineas  Jungler. 

Da  Johns  vadede  i  Land  ved  Mundingen  af  Bæk- 
ken, kastede  han  sig  ned  og  drak  dybt  og  længe  af  dens 
rene,  søde,  lunkne  Vand,  og  søgte  saa  Ly  i  den  nærme- 
ste Skygge,  hvor  han  satte  sig  ned  med  Ryggen  mod 
et  Træ  og  Øjnene  vendt  mod  Tykningen  for  at  hvile 
sig  og  faa  et  Overblik  over  Chancerne.  Han  var  død- 
sens træt  og  søvnig  efter  den  lange  Nats  Svømning  og 
de  Dages  Anstrængelser  og  Spænding,  som  var  gaaet 
forud;  men  han  vilde  ikke  sove,  før  han  havde  tænkt 
sig  ordentlig  om.  Alligevel  blev  det  ham  snart  umuligt 
at  tænke.  Øjenlaagene  faldt  trods  hans  Modstand  til 
af  sig  selv,  og  fantastiske  Syner  jog  gennem  hans  Hjerne 
under  disse  Sekunders  uimodstaaelige  Blund.  Saa  klat- 
rede han  op  i  Træet,  flettede  et  Par  Nabogrene  sammen, 
saa  de  kunde  give  ham  Støtte,  og  faldt  øjeblikkelig  i  en 
dyb  Søvn. 

Gennem  Middagens  tunge  Hede  og  et  godt 
Stykke  ud  paa  Eftermiddagen  sov  han  Udmattelsens 
tunge  Søvn,  men  vaagnede  omsider,  plaget  af  Sult  og 
af  Smerter  fra  det  utaalelig  daarlige  Hvilested.  Efter 
at  han  havde  gnedet  sine  stivnede  Lemmer  tilbage  til 
Livet,  blev  han  klar  over,  at  Træet  var  vel  egnet  som 
Tilflugt  for  Øjeblikket,  idet  han  hurtigt  kunde  svinge 
i  sig  op  i  det.  Han  brød  derpaa  nogle  andre  Grene  af 
og  flettede  en  nogenlunde  sikker  Platform,  hvorpaa 
han  bredte  mindre  Grene,  Kviste  og  Løv,  indtil  det 
blev  en  nogenlunde  taalelig  Seng.  Dette  gav  ham  en 
tryggere  animalsk  Fornemmelse  af  at  være  Ejer  af 
noget.  Han  havde  et  Leje  —  noget,  der  kunde  gælde 
for  et  Hjem.  Saa  klatrede  han  ned  paa  Jorden  og  saa 
sig  om  efter  noget  at  spise. 

At  Fødemidlerne  ikke  skulde  volde  ham  noget 
Besvær,  blev  han  snart  klar  over.  Han  behøvede  blot 
at  række  Haanden  ud  fra  sit  eget  Træ  og  ind  i  det  næste 

for  at  faa  fat  paa  alle  de  Mangostiner,  han  kunde  ønske 
sig.  Ikke  hundrede  Skridt  borte  var  der  et  Krat  med 
vilde  Bananer;  og  han  var  sikker  paa,  at  han  ogsaa  i 
Omegnen  vilde  finde  den  nærende  Durian  og  Overflod 
af  saftige  Muslinger  i  Lagunen.  Da  han  besindigt  havde 
stillet  sin  Sult  paa  Mangostiner  og  Bananer,  afbrød  og 
af  kvistede  han  en  svær  Gren  til  Forsvarsvaaben,  og  lige 
saa  nøgen  som  det  første  Menneske,  der  kom  ned  fra 
Trætoppene  for  at  udfordre  sine  firføddede  Rivalers 
Overlegenhed,  traadte  han  saa  ud  af  Skyggen  og  skrid- 
tede næsten  storsnudet  ned  til  Bredden.  Stærk  og  smi- 
dig, i  fuldendt  Form,  var  han  ingenlunde  forsagt  over 
sin  fuldkomne  Nøgenhed  og  Forsvarsløshed,  tvertimod 
rejste  hans  Mod  sig  endnu  mere  resolut  for  at  møde  de 
Farer,  han  vidste  maatte  ligge  foran  ham. 

Bredden  var  rigelig  overstrøet  med  Drivtømmer  og 
Vragstumper.  Efter  nogen  Vragen  og  Vælgen  fandt 
han  imellem  dem  et  Stykke  med  en  svær  Spiger  i  den 
ene  Ende,  som  udgjorde  et  mere  virkningsfuldt  Vaaben 
end  den  friske  Gren.  Den  havde  en  god  Balance  og  laa 
godt  i  Haanden,  og  han  sendte  et  udfordrende  Blik  langs 
med  Breddens  tætte  Skovmasser  med  alle  deres  ukendte 
Trusler,  før  han  gav  sig  til  at  samle  Muslinger  sammen 
til  et  Aftensmaaltid.  Muslingerne  tog  han  med  sig  op  til 
Træet,  og  siddeade  der  fik  han  sig  et  ordentligt  Maaltid 
med  Ryggen  mod  Stammen,  før  han  klatrede  op  i  sit 
Skjul  mellem  Grenene. 

Foreløbig  havde  han  ikke  set  andet  Tegn  til  Liv 
end  nogle  faa  Aber  og  en  Mængde  Papegøjer  og  Kaka- 
duer samt  en  Flok  rosenrøde  Flamingoer.  At  dømme 
efter  det  urørte  Vraggods  paa  Strandbredden,  som  sik- 
kert maatte  interessere  enhver  intelligent  Vild,  kunde 
Omegnen  ikke  være  beboet  eller  besøgt  af  Mennesker. 
Og  dersom  Stedet  hørte  til  de  større  Dyrs  Jagtmarker, 
vilde  han  nok  faa  det  at  vide  omkring  ved  Solnedgang, 

naar  de  sandsynligvis  vilde  komme  ned  for  at  drikke  af 
Bækken. 

Han  skulde  ikke  komme  til  at  vente  længe  paa  Be- 
kræftelse af  sine  Beregninger.  Medens  Solnedgangen 
endnu  kastede  vandrette  Straaler  ind  mellem  Træerne, 
og  Himlen  glødede  af  blegnende  Farver,  hørte  han  tung 
Trampen  gennem  Underskoven,  og  en  Hjord  af  vilde 
Bøfler  kom  traskende  ned  mod  Bækken.  De  var  omtrent 
hundrede  Meter  fra  Johns  Træ,  men  nær  nok  til,  at  han 
kunde  skelne  Typen. 

—  Naar  de  Fyre  er  her,  mumlede  han  utilfreds, 
kan  jeg  gøre  Regning  paa  Leoparder  og  maaske  end- 
ogsaa  en  Tiger  eller  to.  Det  gælder  nok  om  at  holde 
Brikkerne  oppe! 

Og  han  besluttede,  at  han  næste  Dag  vilde  udruste 
sig  med  flere  Vaaben,  navnlig  med  noget,  der  kunde 
gælde  for  en  Lanse  eller  et  Spyd,  saa  at  han  vilde  blive 
i  Stand  til  at  tage  Kampen  op  paa  længere  Afstand  end 
Køllen  tillod.  Og  han  tænkte  med  Længsel  paa  sit  Re- 
petergevær og  sine  to  dejlige  Revolvere,  der  var  gaaet 
ned  med  Skibet.  Fra  disse  forgæves  Drømme  gik  han 
over  til  Ønsket  om  en  god  Bue  og  Pile,  som  han  snart 
kunde  forsyne  sig  med,  dersom  han  bare  havde  haft  en 
Kniv.  Men  disse  Drømme  var  ligesaa  forgæves  som 
dem  om  Riflen  og  Revolverne.  Med  en  lille  lydløs  Latter 
tog  han  sig  sammen,  rettede  Skuldrene,  undersøgte  kri- 
tisk sine  lange,  senede  Hænder  og  sit  nøgne  Legemes 
Muskler;  og  med  en  Gysen  ved  Tanken  om,  at  han  var 
kommet  ned  til  den  uhjulpe  Manddoms  nøgne  Klippe- 
grund, svor  han  paa,  at  han  overfor  enhver  Modstander 
skulde  vise  sig  at  være  et  dygtigere  Dyr  end  det  bedste 
af  dem. 

Det  varede  ikke  længe,  før  han  fik  Lejlighed  til 
sætte  sine  Beslutninger  paa  Prøve.  Bækken,  der  rislede 
nedenunder  Træet  og  som  var  blevet  mudret  efter  Bøf- 
lernes Besøg,  var  næppe  blevet  klar,  før  et  Par  smaa 

Antiloper  kom  ned  for  at  drikke.  Ængstelige  for  Bag- 
hold søgte  de  udenfor  Tykningen  et  godt  Stykke  neden- 
for Johns*  Træ,  og  de  drak  frygtsomt,  medens  de  skifte- 
vis løftede  Hovederne  for  at  holde  Vagt.  Trods  al  deres 
Aarvaagenhed  kunde  de  ikke  se  den  Fjende,  som  sneg 
sig  frem  i  deres  Spor.  Det  var  en  slank,  kraftig,  plettet 
Ocelot,  der  lydløs  som  en  Skygge  stjal  sig  hen  i  Skjul  bag 
Johns'  Træ.  Da  den  store  Kat  naaede  Træstammen, 
spændte  den  sig  fladt  ned  mod  Jorden  og  saa  sig  forsig- 
tigt om,  øjensynlig  i  Tvivl  om,  hvorvidt  den  var  nær  nok 
til  at  gøre  et  heldigt  Spring  paa  Byttet.  Men  før  den  fik 
taget  sin  Beslutning,  havde  Dyrenes  aarvaagne  Øren 
fanget  en  eller  anden  mistænkelig  Lyd  inde  fra  Junglen. 
I  en  Brøkdel  af  et  Sekund  blev  de  staaende  som  stivnede 
med  Øjne,  Øren  og  Mule  rettede  ind  mod  Junglen.  Og 
med  Spring  saa  lette,  som  blev  de  løftede  af  et  Aande- 
pust,  fløj  de  afsted  ned  ad  Bredden.  Oceloten  blottede 
skuffet  sine  lange,  hvide  Tænder,  sprang  op  i  Træet  og 
skelede  tilbage  for  at  se,  hvad  der  kunde  have  alarmeret 
Dyrene.  Da  den  intet  kunde  opdage,  begyndte  den  at 
klatre  højere  op  som  for  at  faa  bedre  Udsigt  —  og  mødte 
Mandens  faste  Øjne,  der  stirrede  ned  paa  den  over  Kan- 
ten af  Platformen. 

Den  krummede  sig  tilbage  med  en  forbløffet  Knur- 
ren, og  med  Ørene  trykket  ind  mod  Hovedet  krøb  den 
sammen  paa  sin  Gren  og  stirrede  op  i  Mandens  Øjne. 
Johns  ansaa  ikke  Oceloten  for  værd  at  tage  alvorlig; 
han  regnede  den  ikke  for  mere  end  en  Slags  bedre  Vild- 
kat; men  han  brød  sig  dog  ikke  om,  at  den  skulde 
komme  ind  paa  hans  Enemærker.  »Kisss!«  udbrød  han 
skarpt  og  gav  et  Klap  i  Hænderne,  saa  at  det  overra- 
skede Dyr  med  stiv  Hale  lod  sig  falde  ned  af  Træet  og 
forsvandt  ind  i  Junglen. 

—  Det  er  godt  nok  for  saadan  en  som  dig,  lo  han 
og  gav  sig  til  at  ordne  sit  Leje  noget  bekvemmere. 

Eftersom    Tusmørket    hurtigt  gik  over  i  mørk, 

■ 

stjerneklar  Nat,  blev  det  umuligt  for  Johns  at  skelne  de 
Skikkelser,  der  søgte  ned  til  Bækken.  De  holdt  sig  tæt 
til  Kanten  af  Junglen  og  anedes  kun  som  ubestemmelige 
vandrende  Skygger,  der  netop  rørte  ved  Vandet  og  der- 
paa  forsvandt.  Men  af  og  til  afslørede  tung  Trampen 
og  Plasken,  at  nogle  af  de  besøgende  maatte  være  af  an- 
tagelig Størrelse.  En  enkelt  Gang  hørte  han  et  lille 
Stykke  inde  fra  Junglen  et  angstfuldt,  brægende  Skrig 
fulgt  af  en  kort  Bragen  i  Underskoven,  og  Johns  for- 
stod, at  en  eller  anden  Hjort  eller  Ged  var  faldet  som 
Bytte  for  Oceloten.  Lyden  efterfulgtes  af  andre  Dyrs 
støjende  Flugt  fra  Bækken.  Derefter  fulgte  en  Stilhed, 
som  mere  fordybedes  end  afbrødes  af  Brændingens 
Larm  mod  Yderrevene. 

Den  varme,  havlugtende  Luft  virkede  omtrent  som 
et  Sovemiddel,  og  Johns  følte  sig  overmandet  af  Døsig- 
hed. Han  begyndte  at  overtale  sig  selv  til  at  tro,  at  han 
trygt  kunde  lægge  sig  til  at  sove  her  paa  Platformen,  til- 
trods for  al  det  omstrejfende  Liv,  der  nu  var  i  Bevægelse 
gennem  Junglen.  Et  Sted  langt  tilbage  i  Hjernen  var 
han  nok  klar  over,  at  det  vilde  være  Galskab;  og  han 
var  netop  ved  at  give  efter  for  Døsigheden,  da  et  gult 
Lys  flød  ind  ude  fra  Havet.  Maanen  var  ved  at  komme 
op.  Han  stirrede  ud  paa  den  med  Hjertet  fyldt  af  en 
Følelse  af  den  dybeste  Forladthed  og  Ensomhed.  Da 
fangede  hans  Øre  en  Lyd  bagude,  og  han  vendte  Hove- 
det om.  Lige  ved  Kanten  af  Bækken,  med  Pletterne 
klart  tegnede  i  Maanestraalerne  og  det  flade,  grusomme 
Hovede  højt  rejst,  stod  en  Leopard. 

Johns  vidste,  at  en  Leopard  kunde  klatre  op  i  et 
Træ  lige  saa  let  som  en  Ocelot.  Uden  en  Lyd  rakte  han 
ud  efter  sin  lille  Kølle  og  følte  efter  Spigeren  i  den  anden 
Ende  for  at  se,  om  den  var  sikker.  Havde  han  nu  blot 
haft  Omtanke  nok  til  forsyne  sig  med  et  Spyd!  Men 
lians  Muskler  strammede  sig,  og  han  imødesaa  med 

Tillidsfuldhed  det  tvivlsomme  Sammenstød,  der  sand- 
synligvis forestod  ham. 

Leoparden  begyndte  at  snøfte  mod  Luften,  som  om 
den  opdagede  en  besynderlig  Lugt.  At  det  var  Lugten, 
som  ophidsede  den,  kunde  tydeligt  ses  af,  at  Ørene  lagde 
sig  tilbage  og  Halen  begyndte  at  slaa.  Men  Menneske- 
lugten var  øjensynlig  fremmed  for  den.  Med  snigende 
Skridt  krøb  den  frem,  indtil  den  naaede  Mandens  Fod- 
spor, og  øjeblikkelig  stivnede  den  i  aarvaagen  For- 
beredthed.  Her  var  noget  ukendt  og  farligt.  Forsigtigt  * 
fulgte  den  Sporet  til  Træet,  snusede  op  ad  Stammen  og 
løftede  Hovedet  og  stirrede  op  mellem  Grenene. 

Manden  mødte  koldblodigt  dens  blege,  grusomme 
Øjne.  Træet  var  nu  fuldstændig  gennemskinnet  af  de 
skraa  Maanestraaler,  og  Johns  vidste,  at  hans  lyse  Hud 
maatte  gøre  ham  klart  synlig  for  Fjenden.  Han  drejede 
Hovedet  en  Smule,  saa  Maanen  kunde  lyse  paa  hans 
Ansigt,  og  stirrede  ned  i  Bæstets  opløftede  Øjne.  Saa 
begyndte  han  at  tale. 

—  Stik  af  med  dig!  kommanderede  han  ganske 
langsomt  med  en  Stemme  af  Jern.  Pas  dine  egne  Sa- 
ger og  hold  din  Næse  fra  mine! 

Dyret  syntes  at  tøve.  Blikket  skiftede  et  Par 
Gange,  men  vendte  øjeblikkelig  tilbage  til  Manden. 
Denne  faste,  bydende  Stirren  fortalte  tydeligt,  at  her 
stod  den  ikke  overfor  et  skælvende  Bytte,  men  overfor 
en  Modstander,  der  var  parat  og  uforfærdet.  Hvor  far- 
lig en  Modstander  han  maatte  være,  den  blege  Skabning 
med  de  frygtløse  Øjne,  kunde  den  ikke  dømme  om. 
Han  saa  ud  til  at  være  lige  saa  stor  som  den  selv  og  var 
jo  af  et  meget  mærkeligt  og  ejendommeligt  Udseende. 
Og  de  Lyde,  der  kom  fra  ham!  De  var  ikke  høje,  men 
der  var  en  vis  uforklarlig  Trusel  i  dem.  Saa  vild  og 
blodtørstig  Leoparden  end  var,  brød  den  sig  ikke  om 
at  komme  i  Slagsmaal  uden  Grund.  Den  var  vant  til  at 
se  panisk  Skræk  i  de  Øjne,  som  mødte  dens.   Det  var  et 

Offer,  ikke  en  Modstander,  den  var  ude  efter.  Ganske 
vist  anerkendte  den,  at  der  var  Modstandere,  som  var 
stærkere  end  den  selv.  For  Eksempel  Tigeren,  som  den 
gik  langt  udenom.  Ogsaa  den  gamle  Bøffeltyr  gik  den 
af  Vejen  for,  naar  de  mødtes  paa  Skovstierne.  Var  det 
muligt,  at  dette  Væsen  deroppe  i  Træet  ogsaa  var  dens 
Overmand? 

—  Det  er  mit  Træ,  dette  her,  vedblev  den  rolige 
Stemme  deroppe  langsomt  Ord  for  Ord.  Se  til,  at  du 
kan  holde  dig  herfra.  Forsvind! 

Der  var  en  Sikkerhed  og  en  Beslutsomhed  i  Tonen, 
som  det  forbløffede  Dyr  fandt  meget  ubehagelig.  Det 
lod  til,  at  Leoparden  gradvis  kom  til  det  Resultat,  at  den 
ikke  havde  nogen  bestemt  Strid  med  den  selvsikre  frem- 
mede, der  stirrede  ned  paa  den  oppe  fra  Grenene.  Den 
vendte  Hovedet  bort  og  lod  i  nogle  Øjeblikke,  som  om 
den  havde  glemt  den  fremmedes  Eksistens.  Derpaa 
gjorde  den  omkring  og  forsvandt  uden  Hastværk  ind  i 
Junglen. 

Skønt  det  kippede  i  Johns  af  Triumf  over  denne 
betydningsfulde  Sejr,  trak  han  Vejret  dybt  af  Lettelse, 
da  Leoparden  var  forsvundet.  Thi  han  vidste,  at  han 
med  sit  lette  Vaaben  og  sit  usikre  Fodfæste  i  Træet  ikke 
havde  de  bedste  Udsigter  under  en  Kamp.  Og  han  var 
nu  klar  over,  at  han  ikke  turde  falde  i  Søvn  undtagen 
ved  fuldt  Dagslys.  Resten  af  Natten  tilbragte  han  med 
at  udspekulere  Planer  til  at  sikre  sit  Tilflugtssted  i 
Træet  og  skaffe  sig  flere  og  bedre  Vaaben. 

Andre  af  Junglebeboerne  kom  Natten  igennem  af 
og  til  ned  for  at  drikke  af  Bækken;  det  var  mest  Dyr 
af  Hjorteslægten,  nogle  Bøfler  og  Smaadyr,  som  han 
ikke  kendte,  endnu  et  Par  Oceloter  og  en  anden  Leo- 
pard, eller  maaske  den  samme.  Henimod  Solopgang 
standsede  Besøgene,  og  i  et  Par  Timer  sov  han  en  tung 
Søvn. 

Han  vaagnede  med  et  Ryk  i  en  Fornemmelse  af, 

at  Leoparden  var  ved  at  klatre  op  ad  Træet  for  at  an- 
gribe ham;  og  han  rev  Køllen  til  sig  og  lænede  sig  ud 
over  Platformen,  parat  til  Kamp.  Men  der  var  ikke  an- 
det truende  i  Sigte  end  en  stor,  rosenbrystet  Kakadue, 
der  hang  med  Hovedet  nedad  fra  en  tilstødende  Gren. 
Den  rejste  Toppen  og  saa  paa  ham  med  en  Slags  ond- 
skabsfuld Alvor.  Da  han  brast  i  Latter,  fløj  Fuglen  bort 
med  et  fornærmet  Skrig. 

Johns  svang  sig  behændigt  ned  fra  Træet,  tog  en 
Dukkert  i  Lagunens  salte  Bølger  og  gav  sig  saa  ifærd 
med  en  Frokost  af  Bananer  og  Mangostiner.  Muslin- 
gerne lod  han  foreløbig  ligge  og  besluttede  at  gøre  et 
Forsøg  paa  at  lave  Ild  ved  Gnidning,  naar  han  var  fær- 
dig med  det  foreløbig  mere  presserende  Problem  at 
skaffe  sig  bedre  Vaaben  og  en  sikrere  Bolig. 

Efter  at  han  i  nogen  Tid  havde  søgt  blandt  Driv- 
tømmeret paa  Bredden,  fandt  han  et  Stykke  af  et  Ge- 
lænder forbundet  med  en  Stave.  At  vride  denne  løs 
viste  sig  at  være  et  møjsommeligt  Arbejde,  som  fik  Sve- 
den til  at  drive  ned  ad  ham.  Træet  var  haardt  og  fast 
Asketræ,  og  det  lykkedes  ham  at  flække  Enden  af  det 
til  en  skarp  og  takket  Spids,  der  egnede  sig  godt  til  at 
stikke  med  imod  en  Fjende,  som  vilde  prøve  paa  at 
klatre  op  til  hans  Platform.  Men  hvor  meget  han  end 
søgte  hele  Morgenen,  lykkedes  det  ham  dog  ikke  at  finde 
nogen  Kølle,  der  var  bedre  end  den,  han  allerede  havde. 
Med  den  svære  Jernspiger,  der  i  en  ret  Vinkel  ragede  ud 
i  den  ene  Ende,  havde  den  kun  den  Fejl  at  være  for  let; 
men  han  maatte  saa  til  Gengæld  se  at  lægge  mere  per- 
sonlig Kraft  i  Slaget. 

Under  sin  ivrige  Søgen  havde  Johns  næsten  glemt 
de  mulige  Farer,  der  kunde  lure  paa  ham  fra  den 
grønne  Jungle  langs  Bredden.  En  tungt  gryntende 
Snøften  tæt  bag  ved  ham  fik  ham  pludselig  til  at 
snurre  omkring,  og  han  følte  det  som  om  Haarene  rejste 
sig  paa  Hovedet  af  ham. 

Kun  en  halv  Snes  Skridt  borte  stod  en  gammel 
Bøffeltyr  og  saa  ondt  paa  ham. 

Johns  tog  sig  øjeblikkelig  sammen.  Det  var  det 
mystiske  ved  Lyden,  som  havde  forskrækket  ham;  og 
saa  snart  han  forstod  den,  vendte  hans  Mod  tilbage. 
Han  vidste,  at  han  var  hurtig  nok  tilbens  til  at  kunne 
undgaa  Tyrens  Angreb,  og  om  fornødent  undfly  den 
ved  at  styrte  sig  ud  i  Lagunen.  Men  han  brød  sig  ikke 
om  at  løbe,  dersom  han  kunde  undgaa  det.  Og  derfor 
blev  han  staaende,  ligevægtig  og  parat,  og  mødte  rolig 
Dyrets  Blik. 

Tyren  lod  straks  til  at  have  Lyst  til  at  angribe,  som 
om  den  var  gnaven  over  Mandens  blotte  Nærværelse. 
Den  skrabede  vredt,  men  usikkert  i  Sandet,  snøftede 
og  gik  et  Par  Skridt  nærmere.  Men  Mandens  fuldstæn- 
dige Ubevægelighed  og  koldblodige  Stirren  lod  til  at 
have  samme  Virkning  paa  det  store  Dyr  som  en  kold 
Douche.  Dens  vrede,  piskende  Hale  begyndte  at  falde, 
og  den  saa  til  Siden,  som  om  den  kom  i  Tanker  om 
noget  andet.  Og  efter  en  tvær  Brølen  dybt  nede  i  Stru- 
ben, vendte  den  om  og  travede  afsted  henimod  Bækken. 
Et  Par  Gange  standsede  den  og  saa  sig  udfordrende  til- 
bage, som  om  den  ventede,  at  Manden  skulde  forfølge 
den.  Men  Johns  blev  staaende,  hvor  han  var,  lænet 
mod  sin  Lanse,  indtil  Bøflen  var  vadet  over  paa  den 
anden  Side  Bækken. 

—  Det  er  nok  bedst,  at  jeg  ser  at  faa  mig  endnu 
et  Blund,  dersom  jeg  skal  holde  mig  vaagen  hele  Natten, 
mumlede  han  ved  sig  selv. 

Han  vendte  derpaa  tilbage  til  Træet,  og  klatrede 
op  i  Grenene  saa  let  og  behændigt  som  en  Chimpanse. 

Efter  en  dyb  Søvn  i  Middagsheden,  benyttede 
Johns  Resten  af  Dagen  til  at  styrke  sin  Stilling.  Ved 
Hjælp  af  lange,  sejge  Slyngranker  af  Vildvin  halede 
han  en  Del  passende  Vragstumper  op  i  Træet.  Og  ved 
at  benytte  Rankerne  som  Tov,  dannede  han  en  temme- 

lig  solid  Platform  med  en  ophøjet  Kant,  der  kunde 
hindre  ham  i  at  falde  udenfor  under  Søvnen. 

Han  syntes  nu,  at  han  kunde  have  det  forholdsvis 
bekvemt,  dersom  blot  Leoparderne  vilde  lade  ham  være 
i  Fred.  Vilde  de  ikke  det,  mente  han  nok,  at  han  kunde 
give  dem  en  gavnlig  Lære. 

Lige  før  Solnedgang  tog  han  en  stor  Gren  med 
Bananer  med  sig  op  i  Træet  tilligemed  et  Stykke  tørt 
Fyrretræ,  som  han  havde  fundet  mellem  Vragstum- 
perne, og  en  halv  Snes  haarde,  skarpkantede  Musling- 
skaller. Det  var  hans  Mening  at  beskæftige  sig  under 
Vagten  med  at  skrabe  et  Forraad  af  fine  Træfibre,  som 
han  kunde  bruge  til  at  fange  Gnister  med,  naar  han 
skulde  lave  Ild. 

Men  han  skulde  ikke  faa  en  saa  rolig  Arbejdsnat, 
som  han  ventede.  Han  havde  endnu  ikke  gjort  Be- 
kendtskab med  Junglens  Ejendommeligheder. 

Fjernt  inde  fra  Skovdybet  kom  et  mægtigt  Brøl, 
som  sendte  en  Forventningens  Gysen  ned  ad  Ryggen 
paa  ham.  Det  var  en  Stemmeudfoldelse,  som  ingen 
Leopard  evnede;  og  han  vidste  straks,  at  kun  en  Løve 
eller  Tiger  kunde  gøre  sig  bekendt  paa  den  Maade. 
Dette  var  ikke  Løvens  Breddegrader.  Og  hvad  kunde 
han  med  sine  elendige  Vaaben  gøre  overfor  en  Tiger? 
I  nogle  Minutter  var  han  nær  ved  at  tabe  Modet,  og  han 
saa  sig  selv  Dagene  igennem  i  skælvende  Vagtsomhed 
parat  til  hvert  Øjeblik  at  flygte  op  i  Trætoppen  som  en 
skræmt  Abekat. 

Men  saa  kom  hans  gamle  Tillid  til  Mennesket  som 
Dyrenes  Herre  skyllende  som  en  varm  Bølge  tilbage  i 
hans  Aarer.  Fuldstændig  nøgen  og  alene  og  en  frem- 
med paa  Stedet  var  han  alligevel  Herre  over  alle  disse 
Bæster,  overlegen  saa  længe  Vilje  og  Mod  ikke  svigtede 
ham.  Han  havde  læst  om,  hvorledes  nøgne  Vilde  i  ad- 
skillige afsides  Kroge  af  Jorden  var  vant  til  at  jage 

baade  Tiger  og  Jaguar  alene  og  uden  andet  Vaaben 
end  et  Træspyd.  Naar  Timen  kom,  skulde  han  lære 
Tigeren  at  gaa  udenom  ham,  ligesom  Leoparden  og 
Bøflen.  Og  nu  i  det  faldende  Mørke  satte  han  sig  til 
at  skrabe  med  en  Muslingskal  paa  sin  Lanse,  indtil  det 
haarde  Træ  var  skarpt  og  glat  i  Spidsen. 

Efter  at  Brølet  havde  lydt  kom  der  ingen  besøgende 
ned  for  at  drikke  af  Bækken.  Den  lange  Tavshed  blev 
ildevarslende,  og  Johns  lyttede  saa  anstrængt,  at  han 
begyndte  at  høre  Lyde,  som  ikke  eksisterede.  Han 
mente  at  høre  tunge  Potetrin  under  Træet,  men  naar 
han  kiggede  ned,  var  der  intetsomhelst  at  se. 

Endelig  begyndte  Maanen  at  komme  op.  Den  var 
ikke  naaet  mere  end  halvvejs  op  over  Horisonten,  som 
en  rød  opsvulmet  Halvcirkel,  før  Tigeren  et  Par  hun- 
drede Meter  borte  kom  frem  af  Tykningen  og  gik  lige 
ned  imod  Bækken.  Det  var  tydeligt,  at  den  havde  en 
Anelse  om  Mandens  Nærværelse,  thi  den  snuste  truende 
og  undersøgende  i  Luften,  medens  den  styrede  lige  hen 
mod  Træet. 

Johns  havde  læst,  at  Tigre  i  Almindelighed  ikke 
gav  sig  af  med  at  klatre  i  Træer;  men  han  vidste  og- 
saa,  at  mange  vilde  Dyr,  naar  de  var  i  Knibe,  handlede 
imod  Naturhistoriens  antagne  Forskrifter.  Imidlertid 
var  han  parat  til  at  sætte  sin  egen  Behændighed  i  et 
Træ  op  imod  en  hvilkensomhelst  Tiger.  Da  det  frygte- 
lige, stribede  Dyr  kom  hen  under  Træet  og  hævede  sine 
Øjne  ondskabsfuldt  mod  ham,  bandede  han  den  for- 
agteligt og  kastede  et  Stykke  Vraggods  ned  paa  den. 

Kastevaabnet  ramte  Tigeren  lige  over  Snuden,  saa 
den  sprang  tilbage  med  en  overrasket  og  rasende  Sner- 
ren, spændte  Musklerne  og  kastede  sig  i  et  glimrende 
Spring  op  efter  den  nederste  Gren,  der  stak  vinkelret 
ud  fra  Stammen.  Med  de  vældige  Forpoter  fik  den  godt 
fat  i  Trægaffelen  og  blev  hængende  et  Par  Sekunder 

med  Bagpoterne  skrabende  paa  Stammen  nedenunder, 
før  den  kunde  faa  sig  trukket  helt  op. 

Det  var  netop  dette  Johns  havde  haabet  og  lagt 
Planer  for,  og  han  laa  allerede  parat  udstrakt  paa  sin 
Platform  med  Spydet  i  Haanden.  Med  et  Par  skarpe 
Stød  nedad,  men  forsigtigt  for  ikke  at  brække  Spidsen, 
lykkedes  det  ham  at  ødelægge  Dyrets  ene  Øje.  Tigeren 
brølede  af  Smerte,  fik  den  ene  Bagpote  op  paa  Grenen 
og  strakte  Hovedet  langt  ud  til  Siden  for  at  undgaa 
Stødene  i  Øjnene.  Men  denne  Manøvre  udsatte  dens 
Hals  og  Strube. 

Og  nu  risikerede  Johns  Spidsen  paa  sit  Spyd  og 
stødte  voldsomt  til.  Spydet  gik  ind  lige  bag  Kæben 
og  med  begge  Armes  Kraft  drev  han  det  længere  ind 
i  Struben  paa  Dyret.  Den  skarpe  Asketræsspids  gik  helt 
igennem,  og  under  et  kvalt  Skrig  jog  en  krampagtigv 
Stivnen  gennem  Tigeren.  Den  faldt  til  Jorden  og  tog 
Spydet  med  sig.  I  nogen  Tid  tumlede  den  rundt  om 
sig  selv,  sparkende  og  hostende  og  udspyende  store 
Klumper  af  blodig  Fraade.  Omsider  sank  den  helt  sam- 
men og  laa  ganske  stille. 

—  Gid  Fanden  havde  ham,  han  har  brækket  mit 
Spyd!  brummede  Johns  for  at  skjule  den  Jubel,  der  fik 
hans  Hjerte  til  at  svulme. 

Og  i  retfærdig  Overbevisning  om,  at  den  fryg- 
telige Skikkelse  nedenunder  Træet  vilde  afskrække  an- 
dre besøgende,  gav  han  sig  Søvnen  ivold. 

Næste  Dag  var  Johns  i  Tvivl  om,  hvad  han  skulde 
gøre  med  Tigerens  døde  Krop.  Han  vilde  gerne  have 
flaaet  den  og  tørret  Skindet  i  Solen,  for  at  beholde  det 
som  en  Trofæ  og  som  Leje.  Men  uden  andet  Værktøj 
end  en  Muslingskal  afskrækkede  Arbejdet  ham.  Ende- 
lig besluttede  han,  at  det  døde  Dyr  skulde  tjene  som 
en  Advarsel  for  alle  de  andre  vilde  Junglebeboere  om, 
at  Residenten  i  Træet  ikke  var  saadan  at  spøge  med.  Og 

han  trak  saa  Kadaveret  et  hundrede  Meter  bort  og  efter- 
lod det  nede  paa  Bredden  lige  i  Kanten  af  Junglen,  saa 
at  alle  kunde  faa  Øje  paa  det. 

Han  var  overbevist  om,  at  Rygtet  om  Tigerdræbe- 
ren hurtigt  vilde  sprede  sig  gennem  Skoven,  saa  at  han 
ikke  mere  vilde  blive  forulempet. 

Johns  havde  utvivlsomt  Ret  i  sin  Slutning,  thi  imel- 
lem vilde  Dyr  lige  saa  vel  som  mellem  Mennesker  har 
Anseelsen  en  mægtig  Magt.  Han  havde  vist,  at  han  var 
Herre  over  Junglens  Konge,  og  var  altsaa  selv  en  Konge. 
Selv  Elefanten,  som  var  skarpsindig  og  respekterede 
Jungleloven,  vilde  undgaa  at  komme  ind  paa  den  over- 
legne Træbeboers  Enemærker. 

Men  Johns  Held  fulgte  ham,  og  han  skulde  ikke 
blive  sat  paa  den  Prøve  ret  længe  at  udøve  et  Herre- 
dømme, han  saa  hurtigt  havde  etableret. 

Andendagen  efter  Affæren  med  Tigeren  kastede  en 
hollandsk  Handelsskonnert  Anker  i  Læ  af  Forbjærget 
lige  uden  for  Revet  og  sendte  en  Baad  i  Land  efter 
Vand;  Bækken,  hvor  Johns  boede,  var  vel  kendt  blandt 
visse  Fartøjer  i  Lokalfarten.  Nogle  Kilometer  længere 
nede  var  der  en  snæver  Aabning  i  Revet,  som  en  Lang- 
baad  kunde  gaa  igennem,  og  iført  Bukser,  som  var  en 
Tanke  for  rummelige  til  ham,  fejrede  Johns  snart  sin 
lykkelige  Abdikation  ved  en  vellugtende  hollandsk  Ge- 
neversnaps. 

Hans  Historie  satte  i  Begyndelsen  Redningsmæn- 
denes Tillid  paa  en  svær  Prøve.  Men  en  Undersøgelse 
af  den  døde  Tiger  med  det  improviserede  Spyd  gennem 
Struben,  afgav  tilstrækkelig  Bevis;  og  Johns  var  i  Stand 
til  at  tage  sin  Anseelse  med  sig  ombord  paa  Skonnertens 
fintspulede  Dæk.  Det  var  en  let  Bagage,  men  han  var 
meget  stolt  over  den. 

Ria  sin  Vis  kendte  de  hinanden  ganske  godt, 
Manden  og  Bjørnen,  for  de  havde  i  næsten  to  Aa  været 
hinandens  erklærede  Modstandere. 

Manden  havde  kun  set  Bjørnen  en  eneste  Gang 
og  kun  i  et  hurtigt  Glimt,  et  Lyn  af  listige,  rasende, 
undersøgende  Øjne  fra  en  Fyrretykning  og  en  sort,  ilde- 
varslende Skygge,  der  lydløst  sank  tilbage  i  det  brogede 
Mulm.  Men  han  kendte  dens  kraftige  Spor,  som  var  en 
Tredjedel  større  end  den  almindelige  østkanadiske  sorte 
Bjørns  og  som  drog  deres  truende  Linjer  rundt  omkring 
hans  Hytte.  Han  kendte  disse  Rifter  af  Kløer  paa  Træ- 
erne, hvor  den  havde  sat  sit  Mærke  næsten  lige  saa 
højt  som  en  Graabjørn. 

Og  han  havde  studeret  adskillige  svære,  halvraadne 
Træstubbe,  som  de  samme  frygtelige  Kløer  havde  revet 
op,  som  om  det  kun  var  Trøske,  for  at  søge  efter  Biller 
og  Larver.  Af  alt  dette  var  det  ikke  vanskeligt  at  for- 
staa,  at  han  havde  en  frygtelig  Rival  til  Herredømmet 
over  dette  vilde  Domæne,  som  han  fornylig  havde  lagt 
Beslag  paa  —  en  Rival,  som  sandsynligvis  lidt  efter  lidt, 
efterhaanden  som  den  lille  Farm  fik  Besætning,  vilde 
lægge  en  alvorlig  Skat  paa  hans  Faar  og  Kvæg. 

Endvidere  var  han  klar  over,  at  Rivalen  maatte 
være  klædt  i  en  usædvanlig  pragtfuld  Pels,  som  han 

kunde  opnaa  en  særlig  god  Pris  for  paa  Pelsmarkedet. 
I  Mellemrummene  mellem  Træfældning  og  Brændehug- 
ning,  Kartoffelsætning,  Boghvedesaaning  og  Kratbræn- 
ding gik  han  ud  og  satte  Fælder  for  sin  farlige  Modstan- 
der, der,  som  han  nok  forstod,  var  altfor  snu  til  at 
komme  indenfor  Rækkevidden  af  hans  Bøsse. 

Bjørnen  kendte  paa  sin  Side  Manden  langt  bedre, 
end  Manden  kendte  den.  Lige  fra  Mandens  Ankomst 
paa  Bredderne  af  den  vilde  South  Fork  Flod,  havde 
det  store,  sorte  Dyr  holdt  Øje  med  ham,  naturligvis  med 
nogen  fjendtlig  Følelse,  fordi  han  var  en  fremmed,  der 
forstyrrede  Ensomheden,  men  langt  mere  af  ren  Nys- 
gerrighed. Trods  sin  Størrelse  og  Tyngde  kunde  Bjør- 
nen, naar  den  vilde,  bevæge  sig  saa  lydløst  som  en  Væ- 
sel eller  en  Slange.  Ubevægelig  som  en  af  de  gamle 
Stubbe,  der  var  efterladt  af  længst  forglemte  Skovhug- 
gere, havde  den  iagttaget  Lynet  og  Svinget  af  Mandens 
Økse  og  Birkens,  Fyrrens  og  Askens  Fald,  efterhaanden 
som  Rydningen  udvidede  sig  og  lysnede  for  Solen  paa 
det  uryddelige  Skovgulv. 

Med  Undren  havde  den  set  to  kraftige,  røde  Okser, 
der  lystrede  Mandens  skarpe  Kommandoord  og  trak  de 
afgrenede  Stammer  hen  til  et  bestemt  Sted,  og  den 
havde  set  Hytten  rejse  sin  overraskende  Form  under 
Mandens  øvede  Hænder.  I  Begyndelsen  var  den  forbav- 
set over,  at  de  to  store  Okser  var  saa  underdanige 
istedetfor  at  vende  sig  imod  Manden  og  spidde  ham  paa 
deres  lange  Horn  eller  trampe  ham  ned  under  deres 
Klove.  Men  den  lærte  snart  at  vurdere  det  uforklarlige 
Herredømme  i  Mandens  Stemme  og  hans  ubevidste 
Ligegyldighed  for  de  Øjne,  som  kunde  iagttage  ham 
fra  de  omkringliggende  mørke  Skjul.  Det  var  klart, 
at  Manden  ikke  kendte  til  Frygt;  og  saa  maatte  han 
altsaa  være  meget  stærk.  Derfor  begyndte  Bjørnen  at 
frygte  ham,  skønt  den  til  en  Begyndelse  ikke  kunde  op- 
dage nogen  Grund  til  Frygt,  med  Undtagelse  af  det  my- 

stiske  i  Mandens  Stemme,  der  øjensynlig  fik  Okserne 
til  taalmodigt  at  arbejde  og  adlyde. 

En  Dag,  efter  at  Hytten  var  bygget  og  Manden  var 
gaaet  indenfor,  medens  det  summede  i  Varmen  af  Myg 
og  Fluer  rundt  om  den  solbagede  Rydning  og  de  røde 
Okser  tungtaandende  laa  i  Skyggen  og  tyggede  Drøv, 
havde  den  set  en  stor  Hjort  vandre  ud  mellem  Træerne 
og  blive  staaende  og  stirre  paa  Hytten.  Saa  var  Man- 
den kommet  frem  af  Hytten  og  havde  lagt  en  lang,  brun 
Stok  til  Kinden,  en  hvid  Flamme  var  med  et  kort,  bi- 
dende Brøl  sprunget  ud  af  Spidsen  af  Stokken,  og  Hjor- 
ten, som  stod  helt  ovre  paa  den  anden  Side  af  Rydnin- 
gen, havde  gjort  et  Spring  op  i  Luften  og  var  faldet 
ned  paa  Mulen,  stendød.  Der  var  faret  en  Gysen  gen- 
nem Bjørnen  ved  dette  Syn,  og  stille  sneg  den  sig  læn- 
gere ind  i  Tykningen. 

Intet  Under,  at  de  store  røde  Okser,  trods  deres 
vildtudseende  Horn,  adlød  dette  Væsen,  som  kunde 
dræbe  langt  borte  fra  ved  at  pege  med  en  lille  Stok, 
der  gav  et  skarpt  Brøl  fra  sig.  Efter  den  Tid  var  Bjør- 
nen endnu  mere  forsigtig  under  sin  Observation  af  den 
frygtelige  fremmede,  men  Frygten  og  Fjendskabet 
gjorde  den  blot  endnu  mere  vagtsom.  Det  var  klart, 
at  den  ikke  turde  tabe  Manden  af  Syne  ret  længe  ad 
Gangen;  der  kunde  jo  let  hænde  uhørte  og  uanede  Ting. 

Saaledes  gik  det  til,  at  da  Manden,  efter  at  den 
første  Saaning  og  Plantning  var  forbi  og  Hytten  tættet, 
begyndte  paa  det  Foretagende  at  fange  Bjørnen,  vidste 
den  noget  om  det.  Af  alle  de  usete,  nysgerrige  Tilskuere, 
hvis  vilde  Øjne  iagttog  Arbejdet  —  Egern,  Agerhøns, 
Harer,  Vaskebjørne,  Regnspover,  Skovmus,  Hjorte, 
Ræve  og  Ugler  —  var  Bjørnen  den  mest  interesserede 
og  den,  som  bedst  forstod. 

Da  den  første  Fælde,  en  massiv  Faldfælde,  var  byg- 
get, forsynet  med  Lokkemad  og  stillet  an,  og  Manden 
var  gaaet  bort  for  at  overlade  den  til  dens  grusomme 

Arbejde,  havde  Bjørnen  gjort  den  til  Genstand  for  den 
mest  listige  Undersøgelse.  Den  kendte  intetsomhelst  til 
Fælder,  men  af  Naturen  var  den  begavet  med  en  rudi- 
mentær Snuhed,  og  den  frygtede  Manden,  selv  naar  han 
kom  med  Gaver.  Den  kunde  lugte  Lokkemaden,  et  stort 
Stykke  fedt,  vellugtende  Flæsk,  paa  en  forsigtig  Af- 
stand, og  besluttede  ikke  at  have  noget  med  det  at  gøre. 
Det  kunde  ikke  være  i  nogen  god  Hensigt,  at  saadan  en 
Delikatesse  var  blevet  overladt  til  den  første  tilfældige 
forbipasserende,  tænkte  den. 

Medens  den  laa  og  spekulerede  og  passede  paa  i 
^n  ung  Fyrretykning,  hvis  aromatiske  Vellugt  skjulte 
dens  Sporlugt,  var  en  Vildkat  kommet  strejfende  forbi. 
Vildkatten  opdagede  den  skinnende  Lokkemad,  der  saa 
fristende  var  sat  op  paa  Fældens  Understøttelse,  og 
dens  runde,  blege  Øjne  glimtede  graadigt,  medens 
Ørene  lagde  sig  tilbage  ved  Lugten  af  Menneskesporet 
rundt  omkring.  Den  var  ikke  videre  intelligent,  men 
den  vidste  dog  godt,  at  den  lækre  Bid  tilhørte  Manden. 
Han  var  imidlertid  intetsteds  at  se,  og  langt  borte  kunde 
den  høre  hans  Stemme  raabe  til  de  dumme  Okser.  Den 
trykkede  sig  mod  Jorden  og  sneg  sig  hurtigt  frem,  og 
med  en  triumferende  Knurren  sprang  den  ind  paa  Flæ- 
sket. Der  var  noget,  som  gav  efter.  Med  forfærdede 
Øjne  saa  Bjørnen  de  tre  massive  Stammer,  der  dan- 
nede et  Tag  over  Lokkemaden,  styrte  ned  —  et  øresøn- 
derrivende Skrig,  der  standsede  øjeblikkeligt,  og  den 
ulykkelige  Kat  laa  flad  under  dem. 

Et  rødt  Egern,  som  havde  betragtet  det  hele  fra  en 
Gren  i  Nærheden,  brast  ud  i  hysteriske  Smaaskrig,  og 
en  Krage  dalede  paa  sorte  Vinger  ned  fra  Trætoppene 
paa  en  af  Stammerne,  saa  med  klare,  haarde  Øjne  og 
Hovedet  paa  Sned  ned  paa  den  døde  Vildkat,  som  om 
den  vilde  sige:  »Sagde  jeg  det  ikke  nok!«  Den  ansaa 
det  for  heldigst,  at  alle  Vildkatte  skulde  dø,  paa  den 
Maade  holdt  den  mest  af  dem.  Men  Maaden,  hvorpaa 

denne  var  kommet  ud  af  Verden,  forekom  den  meget 
mystisk. 

Fra  den  Dag  ansaa  Bjørnen  de  fleste  af  Mandens 
Besiddelser  for  en  Slags  Fælder,  som  vel  med  rædsels- 
blandet  Frygt  lod  sig  studere,  men  som  under  ingen 
Omstændigheder  turde  røres.  Og  dette  var  Grunden  til, 
at  da  Manden  nogen  Tid  efter  bragte  en  Ko  og  en  Kalv 
med  til  den  voksende  Rydning,  senere  en  Gris  og  der- 
efter Faar  samt  en  halv  Snes  stundesløse  Høns,  rørte 
Bjørnen  dem  aldrig  med  saa  meget  som  Spidsen  af  en 
Klo.  Den  fik  Vand  i  Munden  særlig  over  Faarene,  men 
de  saa  altfor  mistænkeligt  rolige  ud.  De  var  sikkert  og- 
saa  Fælder.  Dersom  den  skulde  gaa  hen  og  forgribe 
sig  paa  et  af  dem,  vilde  maaske  Himlen  falde  ned  og 
slaa  den  lige  saa  flad  som  Vildkatten.  Istedetfor  at  paa- 
skønne denne  Bjørnens  Tilbageholdenhed,  tog  Manden 
den  som  en  Selvfølgelighed  og  tænkte  aldrig  over  det. 
Men  han  blev  omsider  gnaven  over,  at  alle  hans  Fælde- 
udpønskninger  slog  fejl  og  svor  paa,  at  han  nok  skulde 
faa  fat  i  Bjørnens  Pels  før  der  var  gaaet  endnu  en 
Vinter. 

Sent  ud  paa  denne  Sommer  kom  der  en  Periode  af 
brændende  Tørke.  South  Fork  Floden,  som  altid  var 
en  oprørt  Strøm  og  næredes  af  aldrig  svigtende  Kilde- 
søer  fra  Højlandshederne,  svandt  kun  lidet  ind.  Men 
Hovedfloden  Ottanoonsis  afslørede  udtørrede  Barrer  og 
visne  Bredder,  som  selv  de  ældste  Jægere  og  Skovmænd 
aldrig  før  havde  set  tørre.  Mange  af  Skovbækkene  for- 
svandt fuldstændig,  medens  Mindet  om  dem  kun  stod 
tilbage  i  afbrudte  Kæder  af  stille,  sorte  Vandhuller,  der 
skjulte  sig  under  Rødder  af  Cedertræer  og  Lærkesumpe. 
Og  i  mange  af  Vildmarkens  Søer  døde  Liljerne  paa  de 
stinkende,  rodmyldrende  Mudderbunde.  Men  Manden 
led  ikke  meget  Skade,  thi  næppe  to  hundrede  Meter 
borte  bag  hans  Rydning  flød  South  Fork  trodsende  al 

Tørke.  Hans  Boghvede  og  Kartofler  var  saa  godt  frem- 
skredne, at  de  ikke  blev  helt  ødelagte  af  Mangel  paa 
Regn.  Og  hans  Besætning  kunde  faa  Vand  nok. 

Paa  dette  Sted,  og  maaske  en  Kilometers  Vej  paa 
begge  Sider  ovenfor  og  nedenfor  Rydningen,  løb  South 
Fork  ikke  saa  vildt,  at  Manden  jo  godt  uden  større  Be- 
svær gunde  manøvrere  i  den  og  fiske  fra  sin  Kano. 
Længere  nede  blev  Faldene  næsten  ikke  til  at  passere 
paa  en  Strækning  af  omtrent  femogtyve  Kilometer,  ind- 
til den  gale  Strøm  løb  ud  i  en  rolig,  grundet  Sø  med 
lave  Bredder  omringet  af  Blaabærheder. 

Under  den  livløse  Luft  og  tørre,  trykkende  Hede 
gispede  Skoven  tungt  efter  Regn.  Men  i  Stedet  for  de 
med  Længsel  ventede  graakolde  Skyer  med  duftende 
Regn,  kom  brunlige  Skyer  drivende  over  Himlen  og 
dækkede  for  Solen,  saa  den  saa  ud  som  et  varmt  Kob- 
berfad. Skovens  balsamiske  Duft  blev  drevet  bort  af 
svage,  ætsende  Pust,  som  smertede  i  Øjnene  og  brændte 
i  Næseborene.  Ørnene,  Høgene,  Kragerne  og  de  andre 
hurtigt  flyvende  Fugle  forsvandt,  og  alle  Skovskjulenes 
firbenede  Omstrejfere  blev  urolige  i  Forudfølelse  af 
Farer,  som  de  ikke  vidste,  hvorledes  de  skulde  be- 
kæmpe eller  flygte  for.  Den  store,  sorte  Bjørn  snuste 
ængsteligt  med  Snuden  højt  i  Luften  mod  alle  Kom- 
passets Hjørner,  tabte  al  Interesse  for  Manden  og  hans 
Arbejde  og  løb  klynkende  bort  til  et  Sted,  der  laa  en 
halv  Snes  Kilometer  længere  nede  ad  Floden,  hvor  en 
dyb,  stille  Vig  bøjede  ind  fra  South  Forks  tumlende 
Vande. 

Manden,  som  modløst  arbejdede  med  sine  syge 
Kartofler,  lænede  sig  mod  sit  Hyppe jærn  og  saa  bekym- 
ret op  mod  den  truende  Himmel. 

—  Brand,  mumlede  han,  der  maa  være  Brand  et 
eller  andet  Sted  og  maaske  ikke  langt  borte.  Bare  det 
ikke  blæser  op! 

Saa  kastede  han  Hyppejærnet  fra  sig,  spændte 


122 


GENNEM  SKOVBRANDENS  SPIDSROD 


Okserne  for  Slæbekærren  for  at  lade  dem  trække  nogle 
Kar  Vand  fra  Floden  op  til  Hytten.  Saafremt  der  skulde 
blæse  nogle  Gnister  over  Rydningen,  kunde  det  være 
rart  at  have  Vand  ved  Haanden,  tænkte  han. 

Han  gik  kun  sløvt  til  dette  Arbejde,  nedtrykt  af 
den  tunge  Luft  og  af  ubestemte  urolige  Anelser.  Men 
da  han  standsede  sit  langsomme  Spand  nede  ved  Bred- 
den, saa  han  tværs  over  Strømmen  et  Syn,  der  satte 
Fart  i  ham.  Okserne  saa  det  ogsaa,  snøftede  og  ryk- 
kede uroligt  i  Aaget.  Bag  Trætoppenes  Kroner  paa  den 
anden  Side  rullede  tunge  Røgskyer  op  med  slikkende, 
røde  Flammer  forneden. 

Paa  en  Gang  blev  Manden  en  Djævel  af  Energi. 
Han  sprang  frem  og  tilbage  med  sin  Spand  mellem  Flo- 
den og  Karret  paa  Kærren,  raabte  rasende  til  Okserne 
om  at  staa  stille,  og  havde  snart  Karret  fuldt  til  Randen. 
Men  paa  Vejen  tilbage  til  Hytten  kunde  han  ikke 
skynde  sig.  Sporet  var  ikke  altfor  jævnt,  og  han  maatte 
støtte  Karret,  for  at  dets  kostbare  Indhold  ikke  skulde 
spildes.  Men  Okserne  behøvede  ingen  Opmuntringer, 
og  efter  en  anstrengende  Kamp  med  Karret  ad  den  knor- 
tede Sti  naaede  han  ud  paa  den  ryddede  Plads  bag 
Hytten.  Der  standsede  han  i  Forfærdelse. 

Bag  Rydningen  langs  den  sydlige  Horisont  viste 
sig  ogsaa  de  truende,  rullende  Røgskyer  og  de  tynde, 
røde  Ildtunger,  der  hidsigt  sprang  frem  og  forsvandt. 
Fra  den  modsatte  Side  var  Branden  ifærd  med  at  trænge 
ind  paa  ham.  Og  først  nu  forstod  han  den  frygtelige 
Katastrofe.  Med  en  bitter  Latter  og  en  Forbandelse  over 
Anstrengelsernes  Unyttighed,  et  Grynt  af  Raseri  over 
alle  hans  Haabs  Ruin,  slog  han  Okserne  løs  af  Aaget 
og  løb  med  lange  Skridt  ned  ad  Skraaningen  for  at 
slippe  Resten  af  Besætningen  fri.  Han  vilde  give  dem 
Chancen  for  at  redde  Livet,  den  samme,  som  han  selv 
havde.  Saa  snappede  han  i  Farten  sin  magre  Læder- 
pung og  et  Tæppe  fra  Køjen  og  løb  mod  Floden. 

Bjørnen  var  imidlertid  naaet  ned  til  den  lille  Vig 
eller  »Bogan«,  som  Indianerne  kalder  det,  ti  Kilometer 
længere  nede.  Den  fandt  allerede  Stedet  fuldt  af  tavse, 
skælvende  Flygtninge;  thi  nu  var  Himlen  baade  mod 
Nord  og  Syd  fyldt  med  Røgskyer,  der  væltede  op  i 
mørke,  rullende  Masser,  og  vingede  Flammer  sprang 
graadigt  fra  Trætop  til  Trætop. 

Imod  Øst  trak  de  to  Brande  sig  hurtigt  sammen 
under  en  stigende  østlig  Vind.  Med  rasende  Hast  løb 
de  sammen  imod  Floden,  som  netop  paa  dette  Sted 
gjorde  en  Drejning  og  brølende  gik  mod  Sydøst  over 
en  Strækning  med  brudte  Klippestykker.  Faldenes  Brø- 
len overdøvedes  nu  næsten  af  den  frygteligere  sydende 
Bragen  og  Knurren  af  Branden.  Kvælende  og  ætsende 
Røgskyer  udspyedes  gennem  Grenefiltret  og  fejede  ned 
over  Floden,  hvor  de  tyndedes  ud  og  spredtes  og  lige- 
som opslugtes  af  Strømskummet.  Hist  og  her  sprang 
en  højtragende  Fyrretop  i  Flammer  og  lyste  op  som  en 
mægtig  Signalfakkel.  Og  som  Raketter  gennem  Luften 
fra  en  eller  anden  skjult  Vulkan,  kom  snart  efter  flam- 
mende, gnistrende  Brandstykker,  der  tændte  Smaa- 
brande  rundt  omkring  eller  faldt  i  Vandet  med  en  skarp, 
hvislende  Lyd. 

Dyrene  samlede  sig  rundt  om  den  lille  Vigs  Bred- 
der og  iagttog  med  vidtaabne,  fortryllede  Øjne  disse 
ødelæggende  Kastevaabens  Flugt  og  Fald.  Adskillige 
Vildkatte  og  en  mægtig,  graa  kanadisk  Los  krøb  sam- 
men ved  Vandkanten  eller  paa  udliggende  Stubbe  og 
Grene.  Naar  en  Brand  faldt  ned  i  Nærheden  af  dem, 
lagde  de  Ørene  fladt  langs  Hovedet  og  spyttede  og  hvæ- 
sede rasende,  idet  de  sprang  tilbage.  Deres  glubske 
Jagthunger  var  fuldstændig  bortjaget  af  Frygten,  og  de 
gav  ikke  den  mindste  Agt  hverken  paa  de  skælvende 
Harer,  pibende  Egern  eller  stoiske,  vrede  Murmeldyr, 
der  trængte  sig  omkring  dem.  Selv  de  blodtørstige  Væ- 
seler havde  for  en  Gang  Skyld  glemt  at  myrde,  de  gled 

nervøst  frem  og  tilbage  mellem  de  skælvende  Rækker. 
En  rød  Ræv,  selvtillidsfuld  og  fræk  lige  i  Aasynet  paa 
Dommedagen,  sad  paa  Bagbenene  paa  Spidsen  af  en 
strandet  Bjælke  og  betragtede  Trætoppene,  medens  den 
gennemsøgte  sin  snu  Hjerne  for  at  udfinde  en  Maade, 
hvorpaa  den  kunde  narre  denne  forfærdelige  Modstan- 
der. 

Vigens  Overflade  var  fuld  af  svømmende  Flod- 
ildere,  Moskusrotter  og  Vandrotter,  forskrækkede  over 
den  Katastrofe,  som  overgik  deres  Verden,  men  tillids- 
fulde i  Kraft  af  det  kolde  Element,  der  beskyttede  dem 
til  daglig.  En  sort  Elgtyr  med  to  Køer  og  en  halv  Snes 
Hjorte  stod  i  Vand  til  Maven  og  dykkede  sig  fra  Tid  til 
anden  for  at  køle  sig.  Men  af  Bjørne  var  der  ingen 
andre  i  den  mærkelige  Forsamling  end  selve  den  store, 
sorte  Bjørn;  den  havde  skinsygt  drevet  alle  andre  Ri- 
valer bort  fra  sit  Omraade. 

Efter  et  kort  Overblik  over  Situationen  vadede 
Bjørnen  ud  i  Vandet.  Den  dukkede  Hovedet  ned  under 
Overfladen  for  at  lindre  Smerten  i  de  brændende  Øjne 
og  Næsebor.  Paa  det  Sted,  hvor  den  var  gaaet  ud  i 
Vigen,  var  der  grundet,  og  Bunden  var  blød  og  klæbrig. 
Den  blev  staaende  lidt  og  løftede  skiftevis  uroligt  paa 
Benene,  og  medens  den  stod  saaledes  kom  en  stor,  rød- 
glødende Brandstump  hvirvlende  ud  af  Røgskyen  og 
ramte  en  Vildkat,  der  trykkede  sig  mod  en  nærliggende 
Gren.  Med  et  Skrig  sprang 1  Katten  op  i  Luften,  og  da 
den  saa,  at  den  var  nær  ved  at  falde  i  Vandet,  som  den 
hadede,  vred  den  sig  til  Siden  og  klyngede  sig  til  Bjør- 
nens brede  Bagparti.  Dens  Kløer  sank  dybt  i,  og  med 
et  Brøl  af  Smerte  søgte  Bjørnen  af  ryste  den  af  sig. 
Vild  af  Skræk  klyngede  Katten  sig  med  Kløerne  endnu 
fastere  til  Ryggen  af  Bjørnen,  som  om  den  blot  havde 
været  en  almindelig  Stamme.  Paa  et  hvilketsomhelst 
andet  Tidspunkt  vilde  Bjørnen  have  flaaet  Byrden  af 
Vejen  og  tilintetgjort  den,  men  nu  faldt  det  den  slet 

ikke  ind  at  blive  vred.  Sagen  var  ganske  upersonlig. 
Den  følte  kun,  at  den  havde  noget  paa  Ryggen,  som 
gjorde  ondt,  og  ønskede  at  komme  af  med  det.  Og  saa 
kastede  den  sig  ned  og  rullede  rundt  i  Vandet,  saa 
Katten  blev  begravet  i  Dynd. 

Da  Bjørnen  atter  kom  op,  var  dens  ubehagelige 
Byrde  forsvunden.  Men  den  var  utilfreds  med  sin  Plads 
i  Vigen.  Vandet  var  ikke  dybt  nok  for  den,  og  den 
følte  sig  som  en  Rotte,  der  er  kommet  i  Klemme.  Den 
maatte  have  mere  Plads,  mere  Luft  og  Udsyn,  selv  om 
det  kun  var  Rædsler,  den  kunde  faa  at  se.  Et  Par 
Hjorte,  som  stod  i  Vejen  og  med  deres  store  bløde 
Øjne  fyldte  af  Skræk  næppe  lagde  Mærke  til  den,  satte 
den  Skulderen  imod  og  skubbede  tilside,  hvorefter  den 
vadede  ud  til  Vigens  Munding.  Her,  hvor  den  kunde 
føle  Malstrømmens  Drag  ud  imod  Råsene,  tog  den 
Plads  paa  et  Sted,  hvor  Vandet  gik  den  til  Skuldrene. 
En  klodset  Elgko  stod  tæt  ved  Siden  af  den  og  klappede 
fortvivlet  med  Ørene,  medens  den  stirrede,  ikke  paa 
Flammerne,  men  paa  de  mørke  Bølger  og  det  piskede 
Skum,  som  hvirvlede  forbi.  Lidt  efter  kom  en  stor, 
brun  Odder  mageligt  svømmende  forbi  Bjørnens  Næse. 
Den  løftede  Hovede  og  Skuldre  højt  op  over  Vandet 
som  en  vagtsom  Sæl,  undersøgte  Faldene  og  dykkede 
saa  frygtløst  ud  i  dem  paa  Vej  ned  ad  Strømmen.  Den 
var  øjensynlig  blevet  klar  over,  at  den  lille  Vig  ikke  ret 
længe  vilde  være  noget  godt  Tilflugtssted.  Bjørnen  saa 
længselsfuldt  efter  den,  da  den  forsvandt,  og  spekule- 
rede over  det,  men  havde  ikke  Mod  til  at  trodse  de  pi- 
skende Bølger  og  brølende  Fald. 

Men  nu  overdøvedes  Strømmens  Brølen  efterhaan- 
den  ganske  af  Flammernes  graadige  Oprør.  De  sprang 
og  fejede  hvinende  og  skrigende  til  alle  Sider,  og  det 
var  som  selve  Røgskyerne  havde  faaet  Tordenstemmer. 
Den  kvælende  Hede  blev  utaalelig,  Gnister  og  Brande 
faldt  saa  tæt  i  Vigen,  at  nogle  af  Dyrene  med  bræn- 

dende  Pels  blev  gale  og  sprang  ind  i  Baalet,  medens 
andre  simpelthen  væltede  om  i  Vandet  og  druknede 
med  det  samme.  De  Dyr,  der  var  fortrolige  med  Van- 
det, sænkede  sig  saa  dybt  som  muligt  ned  i  det  og  af- 
ventede skælvende  deres  Dom,  men  den  kloge  Ræv 
svømmede  forsigtigt  undersøgende  rundt  langs  Vigens 
Bredder  og  fandt  tilsidst  et  Hul  under  Bredden,  hvor 
nogle  vaade  Rødder  skærmede  for  Indgangen.  Dette 
herlige,  lille  Tilflugtssted  var  allerede  fuldt  af  Moskus- 
rotter  og  Ildere,  men  Ræven  trængte  sig  uden  Ceremo- 
nier ind  og  kastede  de  andre  ud.  Og  da  Racens  taa- 
gede  Annaler  beretter,  at  den  i  senere  Aar  levede  af  at 
jage  Harer  og  Agerhøns  blandt  de  arrede  Stubbe  paa 
Mandens  forladte  Rydning,  er  der  Bevis  for,  at  Til- 
flugtsstedet viste  sig  sikkert. 

Efterhaanden  som  Undergangen  rykkede  nærmere, 
begyndte  Bjørnen  at  ryste.  Med  Undtagelse  af  den 
kloge  Ræv  var  den  det  eneste  Dyr  i  hele  det  ulykkelige 
Selskab,  der  var  intelligent  nok  til  at  forstaa  hele  Ræd- 
selsfuldheden i  deres  Skæbne.  Der  var  ikke  noget  Hul 
under  Bredden,  som  var  stort  nok  til  at  rumme  dens 
svære  Krop,  den  klynkede  ynkeligt  og  skelede  længsels- 
fuldt ned  ad  den  vilde  Strøm,  som  andre  var  flygtet 
ned  ad.  Men  den  dristede  sig  ikke  til  Springet;  det  saa 
ud  til  at  være  en  lige  saa  sikker  Ødelæggelse.  Og  alle- 
rede nu  var  Floden  kun  en  formørket  sydende  Vold- 
somhedens Allé  mellem  to  Mure  af  Røg  og  Flammer. 

Ogsaa  Vigen  blev  et  Rædselens  Sted.  Dens  Over- 
flade var  dækket  med  genlevende  af  alle  de  mindre  Dyr, 
et  Par  Vildkatte,  utallige  Egern,  Væseler,  Maar,  Mur- 
meldyr, Mus,  Vaskebjørne,  ja  endogsaa  nogle  faa  Ha- 
rer, som  den  yderste  Fortvivlelse  havde  lært  at  svømme. 
Resten  var  døde.  Adskillige  af  Hjortene  var  gaaet  under 
i  den  Vanvidskamp,  som  nu  rasede  blindt  i  Midten  af 
Vigen.  Foruden  Bjørnen  var  det  kun  de  sørgmodige  og 
stoiske  Elge,  der  holdt  sig  oppe  over  det  skæbnesvangre 

Mylder;  de  laa  ned  i  Vandet  og  løftede  af  og  til  Mulerne 
for  at  faa  et  Drag  af  den  kvælende  og  glødende  Luft. 

Et  Øjeblik  sendte  Bjørnen  tilfældigvis  sit  fortviv- 
lede Blik  op  ad  Strømmen  og  saa  da  en  vild  Skikkelse 
fare  ned  imod  sig  gennem  Gnister  og  Røg.  I  næste  Øje- 
blik opdagede  den,  hvad  det  var.  Det  var  Manden,  som 
krøb  sammen  i  Forstavnen  af  sin  Kano  og  styrede  den 
med  rasende  Tag  mellem  Klippestykker  og  springende 
Hvirvler.  Et  Tæppe  var  viklet  omkring  Hovedet  paa 
ham,  og  et  Hjørne  af  Tæppet,  der  flagrede  bag  ud, 
brændte  glødende.  Manden  styrede  Kanoen  ind  i  Vigen 
og  var  nær  ved  at  vælte,  idet  Baaden  strøg  hen  over 
Ryggen  af  en  af  de  neddykkede  Elgkøer.  Kanoen  stand- 
sede blot  en  Armlængde  fra  Bjørnen,  som  opdagede, 
at  Mandens  Udseende  var  mærkeligt  forandret.  Hans 
store,  senede  Hænder  var  forbrændte,  det  magre  Ansigt 
var  sværtet  og  fortrukket  og  Øjnene  stirrede  frygteligt 
fra  Huler,  hvoraf  Bryn  og  Vipper  var  svedet  bort.  Men 
Bjørnen  fik  en  Følelse  af  Sikkerhed  ved  Mandens  Nær- 
værelse; den  anede,  at  her  var  en  Aandens  Herre,  som 
end  ikke  Ildens  Uhyre  kunde  sejre  over.  Den  klynkede 
og  rykkede  nærmere  til  Kanoen,  medens  et  ubestemt 
Haab  rejste  sig  i  dens  Sind.  Manden  lagde  Mærke  til  det 
og  genkendte  den,  selv  i  dette  Fortvivlelsens  Øjeblik, 
som  den  Modstander,  der  saa  længe  havde  undgaaet 
hans  Snarer. 

—  Denne  Gang  er  vi  nok  kommet  godt  i  Klemme, 
begge  to,  gamle  Kammerat,  mumlede  han  tykt,  idet 
han  snappede  Tæppet  og  hurtigt  dyppede  det  i  Vandet. 

Drivvaadt  slyngede  han  det  atter  om  Hovede  og 
Skuldre,  idet  han  tog  fat  i  en  Ende  med  Tænderne, 
for  at  være  i  Stand  til  at  aande  gennem  det  i  den  tykke 
Røg,  og  derefter  skubbede  han  paany  Kanoen  ud  i 
Strømmen  og  for  videre  ned  ad  Faldene  under  det  lavt- 
rullende  Røgdække. 

Et  Øjeblik  blev  Bjørnen  staaende,  klynkende  som 
en  Hvalp,  og  styrtede  sig  saa  ud  efter  ham. 

Bjørnen  var  i  Virkeligheden  en  langt  bedre  Svøm- 
mer end  den  ansaa  sig  selv  for  at  være.  Efter  nogle  Se- 
kunders Forskrækkelse  og  Forvirring  i  Strømmens 
frygtelige  proptrækkeragtige  Hvirvler  var  den  i  Stand 
til  næsten  hele  Tiden  at  holde  Hovedet  over  Vandet  og 
mere  eller  mindre  vælge  sin  Kurs. 

Til  at  begynde  med  valgte  den  galt,  idet  den  tog 
fejl  af  Tegnene  i  Vandet.  Efter  at  den  havde  kæmpet 
sig  Vej  gennem  en  hel  Række  vilde  Strømras,  saa  den 
foran  sig  til  højre  en  tilsyneladende  jævn  Passage  mel- 
lem Barrierer  af  Brydninger.  Resolut  kæmpede  den  sig 
der  hen  imod  og  naaede  det.  Labberne  skrabede  mod 
Bunden,  og  den  fægtede  vildt  for  at  komme  til  en 
Standsning,  men  blev  i  Stedet  for  rullet  helt  over  Ende 
og  kastet  lige  fra  Kanten  af  en  lodret  Afsats  ned  i  en 
sydende  Kedel  underneden.  Heldigvis  var  Kedelen  dyb 
nok  til  at  tage  mod  Strømmens  direkte  Kast,  og  Bjør- 
nen blev  holdt  tilbage  af  Bagvandets  Malstrøm,  indtil 
den  nogenlunde  kom  til  Sans  og  Samling  igen.  Saa  und- 
slap den  til  Siden  og  blev  atter  fejet  med  af  den  rasende 
Strøm.  Nu  var  den  klog  nok  til  at  undgaa  den  Slags 
falske,  jævne  Steder  og  holdt  sig  til  de  oprørske,  tungt 
sydende  Kanaler,  der  viser  Dybde  og  klar  Bane. 

Manden,  der  havde  sin  kraftige  Paddleaare  at  støtte 
sig  til,  var  nu  langt  borte  og  ude  af  Syne,  men  Bjørnen 
følte  sig  tryg  ved  at  følge  den  Vej,  han  havde  vist.  Paa 
begge  Flodens  Bredder  tumlede  det  brølende  Baal,  et 
Kaos  af  pulsende  sorte  Røgskyer  sønderrevet  af  vældige 
røde  og  gule  Flammetunger.  Høje  Træstammer  blussede 
i  et  Par  Minutter  op  over  den  almindelige  Tumult,  før- 
end de  ravede  og  faldt,  uden  at  Faldet  kunde  skelnes 
gennem  den  øredøvende  Larm.  Hver  Gang  Bjørnen 
løftede  sit  dryppende  Hoved  for  at  snappe  en  Mund- 
fuld pinefuld  Luft,  skrumpede  Næse.  og  Læber  sam- 

men  i  Heden;  men  den  var  ikke  længere  helt  fortvivlet, 
saa  stor  Tillid  havde  den  til  Mandens  Førerskab. 

Omsider  samlede  South  Forks  Hovedstrøm  sig  i 
en  forfærdende  Snevring  og  væltede  ned  med  en  Tor- 
den, der  endgosaa  overdøvede  Flammernes  Brølen. 
Bjørnen  kæmpede  for  at  naa  ind  til  Grundvandet  langs 
Bredden,  men  kom  for  sent.  Strømmen  greb  ubarm- 
hjertigt fat  i  den.  Et  Øjeblik  efter  var  den  inde  i  Slusen. 
Uimodstaaelige  Tværstømme  greb  den,  rullede  den  over 
Ende  og  dykkede  den  ned.  Dumpe  Lyde  tudede  i  dens 
Øren  og  dens  Lunger  var  nær  ved  at  briste.  Saa  paa 
en  Gang  blev  den  atter  halvkvalt  kastet  op  i  Luften 
og  mærkede  glatte  Klippesten  glide  bort  under  Lab- 
berne. I  næste  Øjeblik  fik  Kløerne  fat  i  Træ,  den  klyn- 
gede sig  fast  som  en  Skruestikke  og  fik  Fodfæste.  Et 
Par  Sekunder  efter  fik  den  sig  trukket  ud  af  Hvirvlen 
og  holdt  med  al  sin  Kraft  fast  ved  to  Stammer,  som 
Strømmen  havde  rammet  ind  i  en  Klippekant.  Til  sin 
store  Forbløffelse  saa  den  Manden  lige  for  Næsen  af 
sig.  Han  klyngede  sig  ogsaa  til  Stammerne,  Kroppen 
holdt  han  under  Vand  nede  i  Klippehulen  og  Hovedet 
med  Undtagelse  af  Øjnene  var  indsvøbt  i  det  dryppende 
Tæppe.  Kanoen  var  intet  Steds  at  øjne. 

Manden  saa  med  tindrende  Øjne  genkendende  paa 
det  gispende  og  mishandlede  Dyr  og  rykkede  længere 
hen  ad  Stammen  for  at  gøre  Plads  for  den. 

—  Det  glæder  mig  at  se  dig,  Kammerat!  raabte 
han.  Lad  som  du  var  hjemme.  Jeg  tænker  næsten,  at 
du  og  jeg  er  eneste  overlevende. 

Enten  den  nu  fangede  en  svag  Lyd  af  Mandens 
Stemme  eller  den  blot  var  urolig  ved  at  møde  hans 
Blik,  rykkede  Bjørnen  sig  usikkert  en  Smule  tilbage. 
Men  da  den  saa  mærkede  Strømmens  Tag  i  Bagparten, 
kom  den  atter  nærmere  og  krøb  sammen  i  Bølgesuget 
ikke  en  Armslængde  fra  Manden. 

^or  Øjeblikket  var  begge  Flygtningene  i  Sikker- 

hed.  De  havde  Vand  nok  til  at  dække  sig,  og  nogle 
udoverragende  Klippeafsatser  skærmede  dem  for  den 
direkte  Kraft  af  de  ødelæggende  Flammekast,  som  slik- 
kede ud  over  Vandet.  Der  var  intet  andet  at  gøre  end 
at  vente. 

Hele  den  Dag  og  hele  Natten,  skønt  de  ikke  anede 
hvornaar  Dagen  gik  over  i  Nat,  laa  Manden  og  Bjør- 
nen Side  om  Side,  klamrende  sig  til  Livet,  medens  Ilden 
rasede  paa  begge  Sider  og  over  deres  Hoveder.  Saa  be- 
gyndte den  at  dø  hen,  medens  røde  Stubbe  og  Stam- 
mer endnu  glødede  og  udspyede  Røg  langs  hele  Kysten, 
og  et  enligt  Fyrretræ  hist  og  her  endnu  stod  i  Flammer. 
Luften  var  nu  saa  afkølet,  at  den  kunde  indaandes  uden 
større  Ubehag,  og  det  øde  Daggry  saa  ned  paa  en  Scene 
af  den  fuldstændigste  Ruin. 

Manden  hævede  sig  op,  strakte  sine  halvdøde  Lem- 
mer og  vred  Vandet  af  sine  Klæder  og  —  saa  hurtigt 
forandrer  Fornødenhederne  sig  —  vendte  sig  for  at  faa 
lidt  Varme  i  Kroppen  fra  de  nærmeste  Gløder.  6  j  >r- 
nen  iagttog  ham  ængstelig,  men  vovede  ikke  at  komme 
nærmere.  Den  fulgte  Mandens  Bevægelser  som  en 
Hund  og  havde  for  Øjeblikket  ganske  tabt  sit  selvstæn- 
dige Initiativ. 

Manden  indsaa  nu  klart,  at  der  kun  var  et  at  gøre. 
I  mange  Dage  vilde  det  være  umuligt  at  undslippe  langs 
den  glødende  Bred,  medmindre  en  Skylregn  skulde 
komme  og  slukke  Ilden  i  den  ulmende  Underskov.  Men 
mellem  det  nuværende  usikre  Tilflugtssted  og  Kysten 
fik  han  et  lille  Stykke  nede  ad  Strømmen  Øje  paa  en 
Langgrund  af  Grus  og  Sand  med  en  sparsom  Vækst 
af  Pil  og  lave  Blommetræer,  hvor  nogle  Stammer  var 
strandet.  Revet  laa  saaledes  i  Strømskummet  fra  Klip- 
pekanterne, at  Heden  ganske  vist  havde  svedet  og  ind- 
skrumpet Krattet,  men  Flammerne  havde  ikke  kunnet 
faa  fat,  og  de  strandede  Stammer  var  kun  afsvedne, 
men  ganske  hele.  Manden  forstod,  at  denne  Grund  med 

de  strandede  Stammer  bød  en  Mulighed  for  at  und- 
slippe, dersom  bare  han  kunde  naa  derned.  Men  en 
dyb,  hvirvlende  Strøm  tordnede  imellem,  og  skønt  han 
var  en  kraftig  Svømmer,  var  han  bange  for  at  blive 
hvirvlet  afsted  som  et  Straa.  Dersom  Bjørnen  blot  vilde 
forsøge  først!  tænkte  han,  men  var  forøvrigt  klar  over, 
at  det  ikke  kunde  give  ham  nogen  Sikkerhed  for,  hvad 
hans  egne  Kræfter  evnede.  Bjørnen  kunde  maaske 
klare  sig  i  en  Hvirvel,  hvor  han  vilde  drukne  som  en 
Killing.  Men  han  saa  alligevel  indtrængende  paa  Bjør- 
nen og  raabte  gennem  Strømmens  Larm  til  den: 

—  Prøv  engang,  Kammerat.  Vi  kan  ikke  hænge 
her  hele  Dagen! 

Bjørnen  troede,  at  den  blev  skældt  ud  for  en  eller 
anden  Forseelse  og  rykkede  sig  nervøst  tilbage. 

Da  Manden  indsaa,  at  der  ikke  var  andet  at  gøre 
end  at  friste  Skæbnen,  spildte  han  ikke  mere  Tid.  Han 
vidste,  at  han  hverken  vilde  vinde  Kræfter  eller  Beslut- 
somhed ved  at  vente.  Idet  han  holdt  sig  omhyggeligt 
til  Kammen  af  Grunddraget  mellem  de  to  Strømkanaler, 
skubbede  han  sig  opad  mod  den  delte  og  svagere  Strøm, 
for  at  vinde  alle  mulige  Fordele  til  sit  farlige  Foreta- 
kende.  Da  han  ikke  længere  kunde  modstaa  Strøm- 
mens Tryk,  kastede  han  sig  saa  langt  ud  i  den,  som 
han  kunde,  og  svømmede  som  en  rasende  i  et  fortvivlet 
Haab  om  at  naa  langt  nok  ud  til  at  komme  indenfor 
Rækkevidde  af  Sandrevet,  før  han  blev  fejet  forbi  det. 
Men  i  næste  Øjeblik  indsaa  han,  at  det  var  forgæves.  I 
den  Strøm  var  han  kun  et  hvirvlende  Blad. 

Bjørnen  havde  ivrigt  iagttaget  ham,  medens  han 
arbejdede  sig  op  imod  Strømmen.  Den  begreb  ikke, 
hvad  denne  Manøvre  betød,  men  forstod  meget  godt, 
at  Manden  ikke  kunde  forlade  deres  Tilflugtssted  ad 
den  Vej.  Da  den  nu  saa  ham  kaste  sig  helt  ud  i  Kanalen 
med  Kurs  mod  Kysten,  følte  den  sig  forladt  og  sprang 
med  et  klynkende  Skrig  ud  efter  ham.  Den  turde  ikke 

lade  Manden  ude  af  Syne,  for  at  ikke  Ilden  skulde 
komme  igen  og  slaa  ned  paa  den. 

Bjørnen  holdt  Snuden  højt  og  arbejdede  fortræffe- 
ligt i  den  slusende  Flod,  og  skønt  den  blev  baaret  af 
Sted  i  en  frygtelig  Fart,  lykkedes  det  den  dog  at  gøre 
en  Smule  Fremskridt  i  diagonal  Retning.  Den  havde 
netop  taget  Maal  af  Kræfterne,  der  var  imod,  og  valgt 
sig  en  Kurs,  som  vilde  føre  den  hen  til  Sandgrunden, 
da  Manden  til  dens  Forbløffelse  blev  slynget  lige  ned 
imod  den  og  greb  den  i  Baglaarenes  lange  Pels.  For- 
skrækket over  det  uventede  Angreb  arbejdede  den 
endnu  mere  energisk,  og  nu  svingede  Manden  rundt 
bag  den,  skiftede  sit  Tag  og  fik  fat  i  dens  Flanke,  hvor 
han  uafrystelig  holdt  fast. 

I  sin  Forskrækkelse  naaede  Bjørnen  Sandgrunden 
et  godt  Stykke  oppe  og  for  ud  paa  den  som  en  for- 
skrækket Kat.  Men  det  frygtelige  Greb  i  Flanken  var 
der  ikke  længere,  og  da  den  vendte  sig  for  at  se,  hvad 
der  var  sket,  stod  Manden  aandeløst  leende  paa  Kan- 
ten af  Revet. 

—  Tak,  Kammerat!  Det  var  pænt  gjort  af  dig! 
raabte  han. 

Forvirret  over  Latteren,  som  den  aldeles  ikke  for- 
stod sig  paa,  luskede  Bjørnen  hen  til  den  anden  Ende 
af  Grunden,  hvorfra  den  ængsteligt  betragtede  de  glø- 
dende Bredder. 

Da  Manden  havde  faaet  Vejret,  tog  han  fat  paa  at 
rulle  to  store  Stammer  hen  ved  Siden  af  hinanden  i 
det  rolige  Vand  ved  Grundens  nederste  Ende.  Med 
Sandblommernes  sejge  Rødder  og  Kviste  af  de  svedne 
Pil,  fik  han  de  to  Stammer  forsvarligt  snørede  sammen, 
indtil  han  havde  en  Flaade,  som  var  sikker  i  et  hvilket- 
somhelst  Strømras.  Han  vidste,  at  han  nu  kun  var  et 
Par  Kilometer  fra  Søen  og  de  aabne  Heder,  og  han  vid- 
ste ogsaa,  at  han  var  forbi  de  værste  af  South  Forks  Ras 
og  Hvirvler.  Han  havde  hverken  Ror  eller  Aare  til  at 

sætte  Kursen  med,  men  han  skubbede  tillidsfuldt  sin 
Flaade  ud.  Da  han  havde  faaet  den  paa  Vandet,  vin- 
kede han  Farvel  til  sin  Flugtkammerat. 

—  Du  gør  bedst  i  at  holde  dig,  hvor  du  er,  Kam- 
merat, raabte  han.  Nu  klarer  du  dig  nok,  indtil  det 
køler  lidt  af. 

Bjørnen,  som  ikke  længere  var  saa  forsagt  af  Flam- 
mernes Trusel,  men  stadigvæk  nervøs  over  det  bestemte 
Tag  i  Flankerne,  lod  til  at  tage  mod  Raadet.  Ubeslut- 
somt klynkende  fulgte  den  efter  Flaaden  indtil  Vandet 
blev  dybt.  Saa  satte  den  sig  ned  paa  Bagbenene  og  stir- 
rede efter  den,  som  den  pløjede  og  vuggede  gennem 
Bølgerne  med  Manden  klynget  fast  til  Plankerne,  indtil 
den  forsvandt  ved  en  Drejning  af  Strømmen. 


